വിളയിട്ടവർക്ക് മുന്നിൽ അതിർ വരമ്പിടുമ്പോൾ . - Golden Vein Magazine\nസഹന സമര സമയമായി\nകാൽ നടയ്ക്കു പോക നാം\nവീണ്ടുമൊരു സമര കേന്ദ്രത്തിൽ നിന്ന് അംശി നാരായണ പിള്ള രചിച്ച ഈ വരികൾ ഉയർന്ന് കേൾക്കുകയാണ്. മറ്റൊരു സ്വാതന്ത്ര്യ സമര പ്രഖ്യാപനം എന്നപോലെ. രണ്ടു മാസത്തിൽ അധികമായി രാജ്യത്തെ കർഷകർ സമരരംഗത്താണ്. ഇന്ത്യയുടെ അസ്തിത്വം നിലകൊള്ളുന്നത് കാർഷിക മേഖലയിലാണ്. കർഷകരുടെ വിയർപ്പുകൊണ്ട് അവർ ഉഴുതുമറിച്ചിട്ട മണ്ണിൽ നിന്നാണ് പുരോഗമന ഇന്ത്യയുടെ വളർച്ച തുടങ്ങുന്നത്. അവർ കൊണ്ട വെയിലിന്റെ ഫലമാണ് അന്നമായി നമ്മുടെ ഊൺ മേശയിൽ എത്തുന്നത്. എന്നാൽ ഇന്ന് ഇന്ത്യ അപ്രഖ്യാപിത കാർഷിക അടിയന്തരാവസ്ഥയിലൂടെ കടന്നുപോവുകയാണ്. മണ്ണിന്റെ അവകാശികൾ അവകാശ സംരക്ഷണത്തിനായി റോഡിലേക്കിറങ്ങിയിരിക്കുന്നു. അവഗണിക്കാൻ കഴിയാത്തവിധം കർഷക സമരങ്ങൾ അധികാരകേന്ദ്രങ്ങളെ ബാധിച്ചിരിക്കുന്നു. ഇത് വാസ്തവം തന്നെയാണ്. അതിജീവനത്തിനായി സമരം ചെയ്യുന്ന കർഷകരെ തടയാൻ ഭരണകൂടം വിന്യസിച്ച സായുധ സേനയ്ക്ക് കഴിഞ്ഞില്ല. ചേറിൽ ചവിട്ടിമെതിച്ച് വിണ്ടുകീറിയ കാലുകൾ ദില്ലിയുടെ അതിർത്തി ഭേദിച്ചു കൊണ്ട് മുന്നോട്ടു നീങ്ങി. ശൈത്യകാലത്ത് തണുത്തുറയാതെ കർഷകരുടെ നിശ്ചയദാർഢ്യത്തിന്റെ ചൂടേറ്റ് ദില്ലി ഉണർന്നു. ഭരണഘടനാ പ്രകാരം ജനാധിപത്യം നിലകൊള്ളുന്ന രാജ്യത്ത് നടക്കുന്ന ജനകീയ പ്രക്ഷോഭത്തെ എത്രനാൾ അവഗണിക്കാൻ ഭരണകൂടത്തിനു സാധിക്കും എന്ന ചോദ്യം ഉയരുന്നുണ്ട്. കർഷകരുടെ സമരമായി ചുരുങ്ങാതെ ഇന്ത്യയുടെ സമരമെന്ന വിശാലതയിലേക്ക് ഇതിനകം തന്നെ കർഷക സമരങ്ങൾ മുന്നേറ്റം നടത്തിയിട്ടുണ്ട്.\nഎന്താണ് കാർഷിക ബിൽ\nകർഷകരുടെ ഉന്നമനം ലക്ഷ്യമിട്ട് സെപ്റ്റംബറിൽ നടന്ന പാർലമെന്റിന്റെ വർഷകാല സമ്മേളനത്തിൽ മൂന്നു കാർഷിക ബില്ലുകൾ കേന്ദ്ര സർക്കാർ അവതരിപ്പിച്ചു. കർഷകരുടെ ഉൽപ്പാദന വാണിജ്യ (പ്രോത്സാഹനവും സൗകര്യമൊരുക്കലും) ബിൽ , വില ഉറപ്പും കാർഷിക സേവനങ്ങളും സംബന്ധിച്ച് കർഷകരുടെ കരാർ( ശാക്തീകരണവും, സംരക്ഷണവും)ബിൽ, ആവശ്യ സാധന നിയമ (ഭേദഗതി)ബിൽ എന്നീ മൂന്ന് ബില്ലുകളാണ് പാർലമെന്റിൽ പാസാക്കിയത്. ഈ ബില്ലുകൾ പ്രകാരം എവിടെയാണോ കാർഷികോൽപന്നങ്ങൾ വിൽക്കാൻ സാധിക്കുക, അവിടം കമ്പോളം ആവും. വ്യാപാര മേഖല എന്ന നിർവചനത്തിൽ നിന്നും പരമ്പരാഗത ചന്തകൾ ഒഴിവാക്കപ്പെടും. നിലവിലുള്ള നിയമപ്രകാരം എ. പി.എം സി യിൽ നിന്ന് ലൈസൻസ് വാങ്ങുന്നവരാണ് വ്യാപാരികൾ. എന്നാൽ പുതിയ നിയമപ്രകാരം ഉൽപ്പാദകർ, കയറ്റുമതിക്കാർ, മൊത്തവ്യാപാരികൾ എന്നിവരെല്ലാം വ്യാപാരികളാവും. ഉൽപ്പന്നങ്ങൾക്ക് മികച്ച വില ഉറപ്പുവരുത്താൻ ഈ ബില്ലുകളിലൂടെ സാധിക്കുമെന്നാണ് കേന്ദ്ര സർക്കാർ വാദം. ഇടനിലക്കാരില്ലാതെ നേരിട്ട് കർഷകർക്ക് സംരംഭകരുമായി ഇടപാടു നടത്താൻ അവസരം ലഭിക്കും. ഇടനിലക്കാർ കർഷകരെ ചൂഷണം ചെയ്യുന്നത് തടയാൻ ഇതു സഹായിക്കുമെന്നാണ് കേന്ദ്ര ഗവൺമെന്റിന്റെ വീക്ഷണം. എന്നാൽ ഈ ബില്ലിനെതിരെ നിരവധി പ്രായോഗിക പ്രശ്നങ്ങൾ കർഷകർ ചൂണ്ടിക്കാണിക്കുന്നുണ്ട്.\nകാർഷികവിളയുടെ മൂല്യം സംരക്ഷിച്ചു നിർത്തുന്നത് താങ്ങു വിലയാണ്.കർഷകർക്ക് അനുകൂലം എന്ന് പ്രത്യക്ഷത്തിൽ വാഗ്ദാനം ചെയ്യുന്ന ഈ ബില്ലുകൾ, നിലവിൽ വരുമ്പോൾ താങ്ങുവില സമ്പ്രദായം ഇല്ലാതാവുകയാണ്. ഇതുമൂലം കാർഷിക ഉൽപ്പന്നങ്ങൾ കുറഞ്ഞ വിലയ്ക്ക് വിൽക്കേണ്ടി വരുമെന്ന ഭീതിയിലാണ് കർഷകർ. കോർപ്പറേറ്റുകളെ സഹായിക്കുന്ന സമീപനമാണ് ഇതെന്നും വാദം ഉയരുന്നുണ്ട്. പരമ്പരാഗത ചന്തകൾ ഇല്ലാതാവും എന്നതാണ് മറ്റൊരു പ്രശ്നം. കാർഷിക ഗ്രാമങ്ങളെ സംബന്ധിച്ചിടത്തോളം ചന്തകൾ അവരുടെ സംസ്കാരത്തിന്റെ തന്നെ അഭിവാജ്യ ഘടകമാണ്. കാർഷിക ബില്ലുകൾ പ്രകാരം ഏജന്റ്മാർ എന്ന സമ്പ്രദായവും ഇല്ലാതാവും. കർഷകർക്ക് നേരിട്ട് ഇടനിലക്കാരില്ലാതെ സംരംഭകരുമായി ബന്ധപ്പെടാൻ സാധിക്കും എന്നത് മേന്മയായി അവകാശപ്പെടുമ്പോഴും, കച്ചവട തന്ത്രങ്ങൾ അറിയുന്ന, ലാഭേച്ഛയുള്ള സംരംഭകരുമായി നേരിട്ട് ഇടപാടുകൾ നടത്തുമ്പോൾ സാധാരണക്കാരായ കർഷകർ കബളിപ്പിക്കപ്പെടാനുള്ള സാധ്യത കൂടുതലാണ് എന്നതും പ്രശ്നമായി ചൂണ്ടികാണിക്കുന്നുണ്ട്. നികുതി വരുമാനം കുറയും എന്നതാണ് മറ്റൊരു വാദം. ഈ ബില്ലുകൾ പ്രാബല്യത്തിൽ വരുമ്പോൾ കർഷകർക്ക് ആശ്രയമായ കാർഷികോൽപന്ന വിപണന സമിതികൾ എ. പി.എം. സി ഇല്ലാതെയാവും എന്നതും കർഷകരിൽ വലിയ ആശങ്ക സൃഷ്ടിക്കുന്നുണ്ട്.\nകർഷകരെ അനുനയിപ്പിക്കാൻ,18000 കോടി രൂപയുടെ പാക്കേജ് കേന്ദ്രം പ്രഖ്യാപിക്കുമ്പോഴും, ബില്ലിനോടുള്ള വിയോജിപ്പ് കർഷകർ പ്രകടിപ്പിച്ചു കൊണ്ടിരിക്കുകയാണ്. വേണ്ടത്ര ചർച്ച ചെയ്യാതെ, ബന്ധപ്പെട്ട പാർലമെന്ററി സ്റ്റാൻഡിങ് കമ്മിറ്റിയുടെ പരിഗണനയ്ക്കു വിടാതെ, ബിൽ സെലക്ട് കമ്മിറ്റിക്ക് വിടണം എന്ന രാജ്യസഭയിലെ പ്രതിപക്ഷ ആവശ്യം പരിഗണിക്കാതെ പാസാക്കിയ കാർഷിക ബിൽ ജനാധിപത്യത്തെ സേച്ഛാധിപത്യം വെല്ലുവിളിക്കുന്നതിന്റെ സൂചനയായി കൂടി വിലയിരുത്തേണ്ടതുണ്ട്. വലിയൊരു വിഭാഗം കർഷകരുടെ എതിർപ്പുകളെ അവഗണിച്ചുകൊണ്ട് കാർഷിക നിയമങ്ങൾ അടിച്ചേൽപ്പിക്കുകയാണ് ഭരണകൂടം. ഹരിയാന മുഖ്യമന്ത്രി മനോഹർലാൽ ഖട്ടർ കർഷകരെ ഖാലിസ്ഥാൻ ഭീകരവാദികൾ എന്ന് അതിക്ഷേപിച്ചാണ് സമരത്തെ നേരിട്ടത്. കാർഷിക പരിഷ്കരണ നിയമത്തിന്റെ മേന്മകൾ പറഞ്ഞ് ജനങ്ങളെ ബോധവാൻമാരാക്കുക എന്ന നിലപാടാണ് കർഷക പ്രതിഷേധങ്ങൾ ക്കെതിരെ കേന്ദ്രസർക്കാർ സ്വീകരിച്ചത്.അടിസ്ഥാന വിഭാഗമായ കർഷകരുടെ ആത്മഹത്യകളും കർഷക പ്രക്ഷോഭങ്ങളും പരിഗണിക്കപ്പെടാതെ, എങ്ങനെ ഇന്ത്യപോലൊരു മൂന്നാം ലോക രാഷ്ട്രത്തിന് മുന്നേറാൻ സാധിക്കും എന്ന ചോദ്യം ഉത്തരത്തിനായി കാത്തിരിക്കുകയാണ്.


ഇത് തുടക്കം മാത്രം; ഉത്തരേന്ത്യന് സംസ്ഥാനങ്ങളിലെ പുകമഞ്ഞ് വരുംമാസങ്ങളിലും തുടരുമെന്ന് അമേരിക്കന് അന്തരീക്ഷ സംഘടനാ റിപ്പോര്‍ട്ട് | Reporter Live\nഇത് തുടക്കം മാത്രം; ഉത്തരേന്ത്യന് സംസ്ഥാനങ്ങളിലെ പുകമഞ്ഞ് വരുംമാസങ്ങളിലും തുടരുമെന്ന് അമേരിക്കന് അന്തരീക്ഷ സംഘടനാ റിപ്പോര്‍ട്ട്\nBy Web Desk\tNovember 17, 2017 3:38 pm A+ A-\nദില്ലിയില് പുകമഞ്ഞ് മൂടിയപ്പോള്\nദില്ലി: ഉത്തരേന്ത്യയിലും പാകിസ്താനിലുമായി അനുഭവപ്പെടുന്ന പുകമഞ്ഞ് വരും മാസങ്ങളിലും തുടരുമെന്ന് റിപ്പോര്‍ട്ട്. അമേരിക്കയിലെ പ്രശസ്ത അന്തരീക്ഷ പഠനകേന്ദ്രമാണ് വിവരം പുറത്തുവിട്ടത്. ഗുരുതര ആരോഗ്യ പ്രത്യാഘാതങ്ങളാണ് ഉത്തരേന്ത്യന് സംസ്ഥാനങ്ങളെ കാത്തിരിക്കുന്നതെന്നും റിപ്പോര്‍ട്ടില് പറയുന്നു.\nഉത്തരേന്ത്യയിലും പാകിസ്താനിലും പുകമഞ്ഞ് ആരംഭിച്ചതേയുള്ളൂ, ശൈത്യകാലം ആരംഭിക്കുന്നതോടെ അവ കൂടുതല് ആരോഗ്യപ്രശ്‌നങ്ങള്‍ക്ക് വഴിവെയ്ക്കും. അന്തരീക്ഷ മലിനീകരണം വര്‍ധിക്കും, വായു ഗോളങ്ങള് രൂപപ്പെടും, നാഷണല് ഓഷ്യാനിക് ആന്‍ഡ് അറ്റ്‌മോസ്ഫിയറിക് അഡ്മിനിസ്‌ട്രേഷന്(എന്‍ഒഎഎ) പറയുന്നു. കാര്‍ഷിക വിളകളുടെ അവശിഷ്ടങ്ങള് കത്തിക്കുന്നതും ഇന്ധനങ്ങളുടെ ജ്വലനം തുടങ്ങിയവയാണ് പുകമഞ്ഞിന് കാരണമായി അവര് ചൂണ്ടിക്കാട്ടുന്നത്. ഇത് ഉയരുകയാണെങ്കില് വായുമലിനീകരണത്തിന്റെ തോതും ക്രമാനുഗതമായി വര്‍ധിക്കും.\nകര്‍ഷകര് വൈക്കോല് കത്തിക്കുന്നു (ഫയല് ചിത്രം)\nമലിനീകരണം കുറയ്ക്കാനുള്ള നടപടികള് ജനങ്ങളുടെ ഭാഗത്തുനിന്ന് ഉണ്ടാകണമെന്നും മാലിന്യങ്ങള് കത്തിക്കരുതെന്നും സംഘടന നിര്‍ദ്ദേശിക്കുന്നു. വരാനിരിക്കുന്ന വന് പാരിസ്ഥിതിക പ്രശ്‌നം ഒഴിവാക്കാന് കനത്ത ജാഗ്രത പുലര്‍ത്തേണ്ടത് അനിവാര്യമാണ്. കഴിഞ്ഞ ഒരാഴ്ചയിലധികമായി ദില്ലിയും പരിസരപ്രദേശങ്ങളും അന്തരീക്ഷ മലിനീകരണത്തിന്റെ പിടിയിലാണ്. പുകമഞ്ഞ് വര്‍ധിച്ചതിനെ തുടര്‍ന്ന് ദില്ലിക്ക് പിന്നാലെ പഞ്ചാബിലെ വിമാന സര്‍വ്വീസുകള് വൈകുകയും പലതും റദ്ദ് ചെയ്യുകയും ചെയ്തിരുന്നു.\nഅന്തരീക്ഷ മലിനീകരണത്തില് വലഞ്ഞ് ദില്ലി; പുകമഞ്ഞില് വാഹനങ്ങള് കൂട്ടിയിടിച്ച് നിരവധി പേര്‍ക്ക് പരുക്ക്


'പാര്‍വതി ദേവിയുടെ അവതാരം;ശിവനെ വിവാഹം കഴിക്കണം'; വിചിത്ര ആവശ്യവുമായി യുവതി നിരോധിത മേഖലയില് | Woman Claims be an incarnation of Goddess Parvati wants to marry Shiva – News18 Malayalam\n'പാര്‍വതി ദേവിയുടെ അവതാരം;ശിവനെ വിവാഹം കഴിക്കണം'; വിചിത്ര ആവശ്യവുമായി യുവതി നിരോധിത മേഖലയില്\nപാര്‍വതി ദേവിയുടെ അവതാരമാണെന്നും കൈലാസത്തില് വസിക്കുന്ന ശിവനെ വിവാഹം കഴിക്കാതെ ഒഴിഞ്ഞുപോകില്ലെന്നാണ് യുവതിയുടെ വാദം\nLast Updated : June 03, 2022, 21:32 IST\nപാര്‍വതിയുടെ(Goddess Parvati) അവതാരമാണെന്നും കൈലാസത്തില് വസിക്കുന്ന ശിവനെ(Sivan) വിവാഹം കഴിക്കണമെന്നും ആവശ്യവുമായി യുവതി നിരോധിത മേഖലയില്. ഇന്ത്യ-ചൈനാ അതിര്‍ത്തിയോട് ചേര്‍ന്നുള്ള നാഭിധാങ്ങിലെ നിരോധിത മേഖലയിലാണ് യുവതി നില്‍ക്കുന്നത്. കൈലാസത്തില് വസിക്കുന്ന ശിവനെ വിവാഹം കഴിക്കാതെ ഒഴിഞ്ഞുപോകില്ലെന്നാണ് യുവതിയുടെ വാദം.\nലഖ്‌നൗവില് നിന്നുള്ള ഹര്‍മീന്ദര് കൗര് എന്ന യുവതിയാണ് വിചിത്ര ആവശ്യവുമായി രംഗത്തെത്തിയത്. ബലം പ്രയോഗിച്ച് മാറ്റാന് ശ്രമിച്ചാല് ആത്മഹത്യ ചെയ്യുമെന്ന് യുവതി ഭീഷണി മുഴക്കുന്നതായി പൊലീസ് പറയുന്നു. കാര്യം പറഞ്ഞു മനസിലാക്കാന് പൊലീസ് ശ്രമിച്ചെങ്കിലും യുവതി മേഖലയില് നിന്ന് മാറാന് തയ്യാറായില്ല.\nമറ്റൊരു സംഘത്തെ സ്ഥാലത്തേക്ക് അയക്കുമെന്നും യുവതി മേഖലയില് മാറ്റുമെന്നും പിത്തോരഗഡ് എസ്പി ലോകേന്ദ്ര സിങ് അറിയിച്ചു. ഉത്തര്‍പ്രദേശിലെ അലിഗഞ്ചില് നിന്നും ഗുഞ്ചിലേക്ക് പോകാന് 15 ദിവസത്തെ അനുമിത യുവതിയ്ക്ക് ലഭിച്ചിരുന്നു. അമ്മയ്‌ക്കൊപ്പമായിരുന്നു ഇവര് എത്തിയിരുന്നത്. മെയ് 15ന് കാലാവധി കഴിഞ്ഞിരുന്നു. എന്നാല് സ്ഥലം വിടാന് യുവതി തയ്യറായില്ല.\nAlso read-Elephant video | ആനയുടെ ശീർഷാസനം; വീഡിയോ ശ്രദ്ധ നേടുന്നു\nമെഡിക്കല് സംഘം അടങ്ങുന്ന 12 പേര് അടങ്ങുന്ന സംഘത്തെ അയച്ച് യുവതിയെ നീക്കാനാണ് പൊലീസ് പദ്ധതി. ഇവര്‍ക്ക് മാനസിക പ്രശ്‌നങ്ങള് ഉണ്ടെന്നും അദികൃതര് പറയുന്നു.\nFish | പുഴയില് നിന്നും ചാടിയ മത്സ്യം ചൂണ്ടയിടാന് ഇരുന്നയാളുടെ തൊണ്ടയില് കുടുങ്ങി\nപുഴയില് നിന്ന് ചായി മത്സ്യം ചൂണ്ടയിടാന് ഇരുന്നയാളുടെ തൊണ്ടയില് കുടുങ്ങി. തായ്‌ലന്‍ഡിലാണ് സംഭവം. മെയ് 22ന് തായ്‌ലന്‍ഡിലെ ഫത്താലൂങ് പ്രവിശ്യയിലാണ് വിചിത്രസംഭവം. തൊണ്ടയില് കുടുങ്ങിയ മീന് ശ്വാസനളത്തിലേക്ക് നീങ്ങിയതോടെ ഇയാളെ ഉടന്‍തന്നെ ആശുപത്രിയിലേക്ക് എത്തിക്കുകയായിരുന്നു. അഞ്ച് ഇഞ്ചോളം നീളമുള്ള അനാബസ് ഇനത്തില്‍പ്പെട്ട മത്സ്യമായിരുന്നു തൊണ്ടയില് കുടുങ്ങിയത്.\nആശുപത്രിയില് എത്തിച്ചപ്പോഴേക്കും ശ്വാസതടസ്സം അനുഭവപ്പെട്ടു. പിന്നീട് ശസ്ത്രക്രിയ നടത്തി മത്സ്യത്തെ പുറത്തെടുക്കുകയായിരുന്നു. ഇത്തരത്തിലൊരു കേസ് ആശുപത്രിയുടെ ചരിത്രത്തില് ഇതാദ്യമാണെന്ന് അധികൃതര് പറയുന്നു.\nAlso Read-Bees | മനുഷ്യരെ കുത്തിയാൽ തേനീച്ചകള് ചാകുമോ? ഗവേഷകര് പറയുന്നതിങ്ങനെ\nതൊണ്ടയില് നിന്നും പുറത്തേക്കു കടക്കാനായി മത്സ്യം ശ്രമിച്ചതോടെയാണ് ഇയാള്‍ക്ക് ശ്വാസതടസ്സം അനുഭവപ്പെട്ടത്. ശസ്ത്രക്രിയ വിജയകരമാണെന്നും രോഗി അപകടനില തരണം ചെയ്‌തെന്നും അധികൃതര് വ്യക്തമാക്കി.\nFirst published: June 03, 2022, 21:32 IST


അധ്യക്ഷ സ്ഥാനത്തുനിന്ന് പുറത്താക്കും വരെ വഴിതടയും; ജോസഫൈനെതിരെ സമര പ്രഖ്യാപനവുമായി കെപിസിസി\nതിരുവനന്തപുരം: വനിത കമ്മീഷന് അധ്യക്ഷ എം സി ജോസഫൈനെതിരെ വഴിതടയല് സമരം പ്രഖ്യാപിച്ച് കെപിസിസി അധ്യക്ഷന് കെ സുധാകരന്. അങ്ങേയറ്റം പിന്തിരിപ്പന് മാനസികാവസ്ഥയില് നിന്നുകൊണ്ട് ഇരകളാക്കപ്പെട്ട സ്ത്രീകളെ വിചാരണ ചെയ്യുകയും അപമാനിക്കുകയും ചെയ്ത എം സി ജോസഫൈനെ ഇനിയും തല്‍സ്ഥാനത്ത് തുടരാന് അനുവദിക്കുന്നത് ജനങ്ങളോടുള്ള വെല്ലുവിളി ആണെന്ന് കെ സുധാകരന് പറഞ്ഞു. അധികാരത്തില് നിന്നും പുറത്താക്കിയുള്ള നടപടിയുണ്ടാകും വരെ എം സി ജോസഫൈനെ വഴി തടയാനാണ് തീരുമാനമെന്നും കെപിസിസി അധ്യക്ഷന് വ്യക്തമാക്കി. വനിത കമ്മീഷന്റെ അധ്യക്ഷയില് നിന്ന് […]\n24 Jun 2021 9:58 AM GMT\nതിരുവനന്തപുരം: വനിത കമ്മീഷന് അധ്യക്ഷ എം സി ജോസഫൈനെതിരെ വഴിതടയല് സമരം പ്രഖ്യാപിച്ച് കെപിസിസി അധ്യക്ഷന് കെ സുധാകരന്. അങ്ങേയറ്റം പിന്തിരിപ്പന് മാനസികാവസ്ഥയില് നിന്നുകൊണ്ട് ഇരകളാക്കപ്പെട്ട സ്ത്രീകളെ വിചാരണ ചെയ്യുകയും അപമാനിക്കുകയും ചെയ്ത എം സി ജോസഫൈനെ ഇനിയും തല്‍സ്ഥാനത്ത് തുടരാന് അനുവദിക്കുന്നത് ജനങ്ങളോടുള്ള വെല്ലുവിളി ആണെന്ന് കെ സുധാകരന് പറഞ്ഞു.\nഅധികാരത്തില് നിന്നും പുറത്താക്കിയുള്ള നടപടിയുണ്ടാകും വരെ എം സി ജോസഫൈനെ വഴി തടയാനാണ് തീരുമാനമെന്നും കെപിസിസി അധ്യക്ഷന് വ്യക്തമാക്കി. വനിത കമ്മീഷന്റെ അധ്യക്ഷയില് നിന്ന് ലഭിക്കേണ്ട അവസാന പ്രതീക്ഷയും ലഭിക്കാതെ ഇരകള് ആത്മഹത്യ ചെയ്യുന്ന ദുരന്തസാഹചര്യം ഒഴിവാക്കാനാണ് സാധാരണ പ്രതിഷേധ മാര്‍ഗങ്ങള്‍ക്ക് പകരം അവരെ കൃത്യനിര്‍വ്വഹണത്തില് നിന്ന് തടയുന്ന സമരരീതിയിലേക്ക് കെപിസിസിക്ക് നീങ്ങുന്നതെന്നും അദ്ദേഹം കൂട്ടിച്ചേര്‍ത്തു.\nഎം സി ജോസഫൈനെ ഇനിയും തല്‍സ്ഥാനത്ത് തുടരാന് അനുവദിക്കുന്നത് ജനങ്ങളോടുള്ള വെല്ലുവിളി ആണ്. ആദ്യമായിട്ടല്ല ഇവര് വനിതാ കമ്മീഷന് അധ്യക്ഷ സ്ഥാനത്ത് ഇരുന്ന് ഇത്തരത്തില് ഇരകളെ അപമാനിക്കുന്ന പരസ്യ പ്രസ്ഥാവന നടത്തുന്നത്.\nഅങ്ങേയറ്റം പിന്തിരിപ്പന് മാനസികാവസ്ഥയില് നിന്നുകൊണ്ടാണ് അവര് ഇരകളാക്കപ്പെട്ട സ്ത്രീകളെ വിചാരണ ചെയ്യുന്നതും അപമാനിക്കുന്നതും. സ്വന്തം പാര്‍ട്ടിയിലെ സ്ത്രീകളുടെ പരാതി വരെ ഒരു പാഴ് പാര്‍ട്ടി കമ്മീഷന് ഉണ്ടാക്കി തീവ്രത കുറഞ്ഞ പീഡനം എന്ന് പറഞ്ഞ് പരിഹസിച്ചത് നമ്മള് കണ്ടതാണ്.\nപരസ്യമായി ഇത്രയും ധിക്കാരം പീഡിതരായ സ്ത്രീകളോട് കാണിക്കുന്നുവെങ്കില് അവര്‍ക്ക് മുന്‍പില് എത്തുന്ന സാധാരണക്കാരുടെ അവസ്ഥ എന്തായിരിക്കും?\nകഴിഞ്ഞ നാലര വര്‍ഷം ഇത്തരമൊരു വിപത്തിനെ സ്ത്രീകള്‍ക്ക് മേല് കെട്ടിവെച്ച സര്‍ക്കാര് എത്രയും വേഗം തെറ്റു തിരുത്തി അപമാനിതരായ സ്ത്രീകളോട് മാപ്പ് പറയണം. ഇനിയും ജോസഫൈനെ ജനങ്ങള്‍ക്ക് മേല് അടിച്ചേല്‍പ്പിക്കാന് ആണ് ഭാവമെങ്കില് അത് സമൂഹത്തിനും, സ്ത്രീകള്‍ക്കും, കുട്ടികള്‍ക്കും എതിരായ സര്‍ക്കാരിന്റെ വെല്ലുവിളി ആയിട്ടാണ് കെപിസിസി മനസ്സിലാക്കുന്നത്. ജോസഫൈന് ഇനിയും അധികാരത്തില് തുടരാന് ഒരു കാരണവശാലും ഞങ്ങള് അനുവദിക്കില്ല.\nഅധികാരത്തില് നിന്നും പുറത്താക്കുന്നത് വരെ എം സി ജോസഫൈനെ വഴി തടയാനാണ് ഞങ്ങളുടെ തീരുമാനം. അല്ലെങ്കില് ഒരുപക്ഷേ അവര് ഔദ്യോഗികമായി ഇടപെടുന്ന ഇടങ്ങളില്, ആ ഇടപെടല് കൊണ്ട് മാത്രം അവസാന പ്രതീക്ഷയും അവസാനിച്ച് ഇരകള് ആത്മഹത്യ ചെയ്യുന്നത് ഇനിയും നമ്മള് കാണേണ്ടി വരും. അത്തരമൊരു ദുരന്തസാധ്യത ഒഴിവാക്കാനാണ് സാധാരണ പ്രതിഷേധ മാര്‍ഗം എന്നതിനേക്കാള് ഉപരി കൃത്യനിര്‍വ്വഹണത്തില് നിന്ന് അവരെ ജനാധിപത്യപരമായി തടയേണ്ടതുണ്ടെന്ന് കെപിസിസി തീരുമാനിച്ചത്.\nAlso Read: വനിതാ കമ്മീഷന് അധ്യക്ഷയെന്ന നിലയില് ജോസഫൈന് ഇതുവരെ കൈപ്പറ്റിയത് അരക്കോടിയിലേറെ രൂപ; രേഖകള് പുറത്ത്


ത്യാഗസ്മരണയില് ഇന്ന് ബലി പെരുന്നാള് – Jaihind TV\nദൈവകൽപന പ്രകാരം സ്വന്തം മകനെ ബലിയർപ്പിക്കാൻ തയാറായ ഇബ്രാഹിം നബിയുടെ മഹത്തായ ത്യാഗസ്മരണയിൽ ലോക മുസ്‌ലീങ്ങൾ ഇന്ന് ബലിപെരുന്നാൾ ആഘോഷിക്കുന്നു.\nസമാനതകളില്ലാത്ത ത്യാഗത്തിന്റെ സ്മരണകളുണർത്തി വീണ്ടുമൊരു ബലിപെരുന്നാൾ. സർവശക്തന്റെ ആജ്ഞയ്ക്ക് മുമ്പിൽ പുത്രനെ ബലിനൽകാൻ പ്രവാചകൻ ഇബ്രാഹിം തയാറായതിന്‍റെ ഓർമയാണ് ബലിപെരുന്നാളിൽ പുതുക്കുന്നത്. അല്ലാഹുവിന്‍റെ കല്പനയ്ക്കും പ്രീതിക്കും വേണ്ടി ഏറ്റവും വിലപ്പെട്ടതിനേപ്പോലും ത്യജിക്കുവാൻ മനുഷ്യൻ തയാറാകുന്നതിന്റെ മഹത്തായ സൂചനയാകുന്നു ബക്രീദ്.\nഇസ്‌ലാം കലണ്ടറിൽ അവസാന മാസമായ ദുൽഹജ്ജിൽ ആണ് ബക്രീദ് ആഘോഷിക്കുന്നത്. ‘ഇവ്ദ്’ എന്ന വാക്കിൽ നിന്നാണ് ‘ഈദ്’ ഉണ്ടായത്. ഈ വാക്കിനർഥം ‘ആഘോഷം , ആനന്ദം’ എന്നൊക്കെയാണ്. ഈദിന്റെ മറ്റൊരു പേരാണ് ഈദ് ഉൽസുഹ. ‘സുഹ’ എന്നാൽ ബലി. തനിക്കേറ്റവും പ്രിയങ്കരമായത് ഈശ്വര സന്നിധിയിൽ ബലിയായി നൽകി, സ്വയം തിരുബലിയാകുക എന്നതാണ് ബക്രീദിന്റെ ആത്യന്തിക സന്ദേശം.\nവിവിധ നഗരങ്ങളിൽ വിവിധ മുസ്‌ലിം സംഘടനകൾ കൂട്ടായ ഈദ്ഗാഹുകൾക്ക് നേതൃത്വം നൽകുന്നുവെന്ന പ്രത്യേകതയും ബലിപെരുന്നാളിനുണ്ട്. ബക്രീദിന്റെ യഥാർഥ സന്ദേശം ഉൾക്കൊണ്ടുകൊണ്ട് പ്രളയദുരിതത്തിൽ കഴിയുന്ന ജനങ്ങൾക്ക് ആശ്വാസമെത്തിക്കണമെന്ന് ബക്രീദ് ആശംസ നേർന്നുകൊണ്ടുളള സന്ദേശത്തിൽ മുഖ്യമന്ത്രി പിണറായി വിജയൻ പറഞ്ഞു.\nചെറിയ പെരുന്നാള് നിറവില് വിശ്വാസികള്


India covid 19 crisis vaccination is the only long term solution says Dr Anthony Fauci | ഇന്ത്യയിലെ കോവിഡ് പ്രതിസന്ധിക്ക് അത് മാത്രമാണ് പരിഹാരം; ആന്റണി ഫൗച്ചി പറയുന്നു - Malayalam Oneindia\n2 min ago നെയ്യാർഡാമിൽ മരണക്കളി; ബൈക്കഭ്യാസത്തിനിടെ യുവാവിൻ്റെ കാലൊടിഞ്ഞ് തൂങ്ങി; കൂടെ നാട്ടുകാരുടെ 'പരസ്യത്തല്ലും'!\n18 min ago ആർഎസ്എസ്സിൻ്റെ 'പ്രവർത്തനങ്ങൾ' സമഗ്രമായി വിലയിരുത്തും; കീഴ്ഘടകങ്ങൾക്ക് നിർദ്ദേശവുമായി സിപിഎം\n46 min ago ഭാരത് ബന്ദിന് പിന്തുണ പ്രഖ്യാപിച്ച് ഇടതുമുന്നണി; കേരളത്തില് ഹര്‍ത്താലാകാന് സാധ്യത\nഇന്ത്യയിലെ കോവിഡ് പ്രതിസന്ധിക്ക് അത് മാത്രമാണ് പരിഹാരം; ആന്റണി ഫൗച്ചി പറയുന്നു\nUpdated: Mon, May 10, 2021, 15:36 [IST]\nകോവിഡ് വ്യാപനത്തിന്റെ രണ്ടാം തരംഗത്തിൽ വിറങ്ങലിച്ച് നിൽക്കുകയാണ് ഇന്ത്യ. ആയിരകണക്കിന് ആളുകൾ പ്രതിദിനം കോവിഡ് സ്ഥിരീകരിച്ച് ചികിത്സയിലാവുകയും നിരവധി പേർ മരിക്കുകയും ചെയ്യുന്ന സാഹചര്യത്തിൽ നിന്ന് ഇന്ത്യയ്ക്ക് പെട്ടെന്ന് ഒരു തിരിച്ചുവരവ് എളുപ്പമല്ലെന്നാണ് ആരോഗ്യ വിദഗ്ധരെല്ലാം ചൂണ്ടി കാണിക്കുന്നത്. സമ്പൂർണ വാക്സിനേഷൻ മാത്രമാണ് ഇന്ത്യ ഇപ്പോൾ നേരിടുന്ന കോവിഡ് പ്രതിസന്ധിക്ക് ഒരു ദീർഘകാല പരിഹാരമെന്ന് അമേരിക്കയിലെ ഏറ്റവും മികച്ച ആരോഗ്യ വിദഗ്ധൻ ഡോ. അന്തോണി ഫോസി ഞായറാഴ്ച പറഞ്ഞു. ഇതിനായി ആഭ്യന്തര തലത്തിലും ആഗോള തലത്തിലും വാക്സിൻ ഉൽപാദനം വർധിപ്പിക്കേണ്ടതുണ്ടെന്നും അദ്ദേഹം വ്യക്തമാക്കി.\n"ഇതിന്റെയെല്ലാം അവസാനം എന്ന് പറയുന്നത് ആളുകൾക്ക് വാക്സിൻ ലഭ്യമാക്കുക എന്നതാണ്. ലോകത്തെ ഏറ്റവും വലിയ വാക്സിൻ ഉൽപാദന രാജ്യമാണ് ഇന്ത്യ. അവർക്ക് അതിനുള്ള വിഭവങ്ങൾ ലഭ്യമാക്കണം. രാജ്യത്തിന് അകത്ത് നിന്ന് മാത്രമല്ല, പുറത്തുനിന്നും," അന്തോണി ഫോസി പറഞ്ഞു. അമേരിക്കൻ പ്രസിഡന്റ് ജോ ബൈഡന്റെ മുഖ്യ ആരോഗ്യ ഉപദേഷ്ടാവ് കൂടിയാണ് ആന്റണി ഫൗച്ചി. ഇന്ത്യയ്ക്ക് സ്വന്തമായി വാക്സിൻ നിർമ്മിക്കുന്നതിനും അത് മറ്റ് രാജ്യങ്ങൾക്ക് നൽകുന്നതിനും ലോകരാജ്യങ്ങൾ സഹായിക്കേണ്ടതുണ്ടെന്നും അദ്ദേഹം പറഞ്ഞു.\nആശുപത്രി കിടക്കകൾ, ഓക്സിജൻ, പിപിഇ കിറ്റ്, മറ്റ് സൗകര്യങ്ങൾ എന്നിവയിൽ ഇന്ത്യ പ്രശ്നം നേരിടുന്നുണ്ടെന്നും അദ്ദേഹം ചൂണ്ടികാട്ടി. ചൈന മാതൃകയിൽ ഇന്ത്യയിലും അടിയന്തരമായി ആശുപത്രികൾ നിർമ്മിക്കണമെന്നും അദ്ദേഹം ആവശ്യപ്പെട്ടു. "ആശുപത്രി കിടക്കയില്ലാത്തതിനാൽ നിങ്ങൾക്ക് തെരുവിലേക്ക് ആളുകളെ ഇറക്കിവിടാൻ കഴിയില്ല. ഓക്സിജന്റെ അവസ്ഥ ശരിക്കും നിർണായകമായ ഒന്നാണ്. ആളുകൾക്ക് ഓക്സിജൻ ലഭിക്കാത്തത് ശരിക്കും ദാരുണമാണ്," ഫോസി പറഞ്ഞു.\nരോഗവ്യാപനം തടയുന്നതിന് ലോക്ക്ഡൗൺ സഹായകമാകുമെന്നും അദ്ദേഹം അടിവരയിട്ടു. വാക്സിൻ തന്നൊണ് പ്രധാനമെങ്കിലും രോഗവ്യാപനത്തിന്റെ തോത് കുറയ്ക്കാൻ അടച്ചുപൂട്ടലിലൂടെ സാധിക്കുമെന്ന് അദ്ദേഹം പറഞ്ഞു. ഇന്ത്യയിലെ പല സംസ്ഥാനങ്ങളിലും ഇതിനോടകം ലോക്ക്ഡൗണിലേക്ക് കടന്നതായാണ് താൻ കരുതുന്നതെന്നും എന്നാൽ വ്യാപനം തടയാൻ കർശന നടപടികളുണ്ടാകണമെന്നും അദ്ദേഹം കൂട്ടിച്ചേർത്തു.\nഇന്ത്യയിൽ കോവിഡ് രോഗികളുടെ എണ്ണം കുതിച്ചുയരുകയാണ്. നാല് ലക്ഷത്തിലധികം പേർക്കാണ് പ്രതിദിനം ഇപ്പോൾ രാജ്യത്ത് കോവിഡ് സ്ഥിരീകരിക്കുന്നത്. മരണനിരക്കും കുതിക്കുകയാണ്. കേരളം അടക്കമുള്ള സംസ്ഥാനങ്ങളിലെ ടെസ്റ്റ് പോസിറ്റിവിറ്റി നിരക്ക് ആശങ്ക വർധിപ്പിക്കുന്നതാണ്. ഇതിനോടകം പല സംസ്ഥാനങ്ങളും കർശന ലോക്ക്ഡൗണിലേക്ക് കടന്നതോടെ രോഗവ്യാപനം കുറയ്ക്കാമെന്ന പ്രതീക്ഷയിലാണ് ആരോഗ്യ സംവിധാനങ്ങൾ.\nIndia covid 19 crisis vaccination is the only long term solution says Dr Anthony Fauci


സൗദി പാലസ് ഭീകരാക്രമണം: ഖത്തര് അപലപിച്ചു | Qatar has condemned an attack onapalace guard post in the western Saudi city of Jeddah, which left two security officers dead - Malayalam Oneindia\n46 min ago ഇഴഞ്ഞ് എറണാകുളം; കോന്നിയിലും മഞ്ചേശ്വരത്തും അരൂരും മികച്ച പോളിങ്ങ്!!\n57 min ago പോളിങ് സമയം നീട്ടില്ല; റീ പോളിങുമില്ല, ആറ് മണിവരെ ക്യൂവില് നിന്നവര്‍ക്ക് വോട്ട് ചെയ്യാം\n36 min ago ഇടത് വോട്ടുകള് കൃത്യമായി പോള് ചെയ്യപ്പെട്ടു; കാലവാസ്ഥ വിജയത്തെ ബാധിക്കില്ലെന്ന് മനു സി റോയി\n37 min ago മഹാരാഷ്ട്ര, ഹരിയാന എക്‌സിറ്റ് പോള് ഫലങ്ങള് ഉടന്..... പ്രതീക്ഷയുമായി ബിജെപിയും കോണ്‍ഗ്രസും\n40 min ago സതീശൻ പാച്ചേനി രാജിവയ്ക്കണമെന്നാവശ്യപ്പെട്ട് കോണ്‍ഗ്രസ് പ്രവര്‍ത്തകന് കുത്തിയിരുപ്പ് സമരം നടത്തി\nസൗദി പാലസ് ഭീകരാക്രമണം: ഖത്തര് അപലപിച്ചു\nUpdated: Mon, Oct 9, 2017, 9:56 [IST]\nദോഹ: സൗദി രാജകുടുംബത്തിന്റെ കൊട്ടാരത്തിനു നേരെയുണ്ടായ ഭീകരാക്രമണത്തെ ഖത്തര് അപലപിച്ചു. അല്‍സലാം പാലസിനു നേരെയുണ്ടായ ആക്രണത്തെ അപലപിക്കുകയും അതിനെ തള്ളിപ്പറയുകയും ചെയ്യുന്നതോടൊപ്പം കൊല്ലപ്പെട്ട സുരക്ഷാ ഉദ്യോഗസ്ഥരുടെ കുടുംബത്തെ അനുശോചനം അറിയിക്കുന്നതായും ഖത്തര് വിദേശകാര്യ മന്ത്രാലയം പുറത്തിറക്കിയ പ്രസ്താവനയില് പറഞ്ഞു.\nകാരണവും ലക്ഷ്യവും എന്തൊക്കെയായാലും അക്രമവും ഭീകരതയും തള്ളിക്കളയുകയെന്ന ഖത്തറിന്റെ പ്രഖ്യാപിത നിലപാട് ആവര്‍ത്തിക്കുന്നതായും പ്രസ്താവനയില് വ്യക്തമാക്കി. ജിദ്ദയിലെ തുറമുഖ നഗരമായ റെഡ് സീയിലെ കിംഗ് അബ്ദുല് അസീസ് റോഡിലാണ് സൗദി രകാജകുടുംബം വേനല്‍ക്കാലത്ത് ഔദ്യോഗിക യോഗങ്ങള് ചേരുന്ന അല് സലാം പാലസ്. പാലസിന്റെ ഗേറ്റുകളിലൊന്നില് ഉണ്ടായ ആക്രമണത്തില് രണ്ട് സൗദി സുരക്ഷാ ഉദ്യോഗസ്ഥരുള്‍പ്പെടെ മുന്നു പേര് കൊല്ലപ്പെട്ടിരുന്നു. ആക്രമണം നടത്തിയ സൗദി പൗരന് മന്‍സൂര് അല് അംരിയെന്ന 28കാരനാണ് കൊല്ലപ്പെട്ട മൂന്നാമത്തെയാള്.\nസൗദി രാജാവ് റഷ്യന് സന്ദര്‍ശനത്തിലായിരിക്കുമ്പോഴാണ് രാജകുടുംബത്തിന്റെ ഔദ്യോഗിക യോഗങ്ങള് നടക്കുന്ന സുപ്രധാന കൊട്ടാരത്തിനു നേരെ ആക്രമണമുണ്ടായത്. കാറില് വന്നിറങ്ങിയ യുവാവ് കൊട്ടാരത്തിനു പുറത്തുള്ള സൈനിക ഔട്ട്‌പോസ്റ്റിനെതിരേ ആക്രമണം നടത്തുകയായിരുന്നു. ഇയാള് നടത്തിയ വെടിവയ്പ്പിലാണ് രണ്ട് സൗദി സൈനികര് കൊല്ലപ്പെട്ടത്. മറ്റു മൂന്നു പേര്‍ക്ക് പരിക്കേറ്റിട്ടുണ്ട്. സൈന്യം നടത്തിയ പ്രത്യാക്രമണത്തില് അക്രമി കൊല്ലപ്പെടുകയായിരുന്നു.\nകഴിഞ്ഞ ദിവസം മൂന്ന് വ്യത്യസ്ത റെയിഡുകളിലായി സൗദിയില് മൂന്ന് ഐ.എസ് ഭീകരര് കൊല്ലപ്പെട്ടിരുന്നു. തലസ്ഥാന നഗരിയില് സൗദി സുരക്ഷാ ഉദ്യോഗസ്ഥര് നടത്തിയ രണ്ടു റെയിഡുകളിലായി രണ്ട് പേര് വെടിയേറ്റു മരിക്കുകയും മറ്റൊരാള് സ്വയം നടത്തിയ സ്‌ഫോടനത്തില് കൊല്ലപ്പെടുകയുമായിരുന്നുവെന്ന് സൗദി പോലിസ് അറിയിച്ചു. സംഭവത്തില് അഞ്ചുപേരെ പിടികൂടുകയുമുണ്ടായി.\nമൂന്നിടങ്ങളില് നടത്തിയ റെയിഡില് രണ്ട് കലാഷ്‌നിക്കോവ് തോക്കുകള്, വെടിയുണ്ടകള്, രാസപദാര്‍ഥങ്ങള്, സ്‌ഫോടക വസ്തുക്കള് തുടങ്ങിയവ പിടിച്ചെടുത്തിരുന്നു. ഈ സംഭവവുമായി കൊട്ടാരം ആക്രമണത്തിന് ബന്ധമുണ്ടോ എന്ന കാര്യം പോലിസ് അന്വേഷിച്ചുവരികയാണ്. അടുത്ത കാലത്തായി സൗദിയില് ഐ.എസ് ആക്രമണം ശക്തിപ്രാപിച്ചു വരികയാണ്. ഇവിടത്തെ ശിയാ വിഭാഗക്കാരായിരുന്നു ഐ.എസ് ആക്രമണങ്ങളുടെ മുഖ്യ ഇര. ഇതാദ്യമായാണ് രാജകൊട്ടാരത്തിനെതിരേ ആക്രമണമുണ്ടാവുന്നത്.\nterror attack qatar riyad kalashnikov explosives ഇസ്ലാമിക് സ്റ്റേറ്റ് ഭീകരാക്രമണം\nQatar has condemned an attack onapalace guard post in the western Saudi city of Jeddah, which left two security officers dead


മുടി മുറിച്ചതിന് പിന്നിലെ യഥാര്‍ത്ഥ കാരണം തുറന്നുപറഞ്ഞ് സിതാര.. ഫേസ്ബുക്ക് പോസ്റ്റ് വൈറലാവുന്നു! | Sithara Krishnakumar facebook post getting viral - Malayalam Filmibeat\n» മുടി മുറിച്ചതിന് പിന്നിലെ യഥാര്‍ത്ഥ കാരണം തുറന്നുപറഞ്ഞ് സിതാര.. ഫേസ്ബുക്ക് പോസ്റ്റ് വൈറലാവുന്നു!\nമുടി മുറിച്ചതിന് പിന്നിലെ യഥാര്‍ത്ഥ കാരണം തുറന്നുപറഞ്ഞ് സിതാര.. ഫേസ്ബുക്ക് പോസ്റ്റ് വൈറലാവുന്നു!\nUpdated: Wednesday, November 15, 2017, 17:32 [IST]\nപ്രേക്ഷകര്‍ക്ക് ഏറെ പ്രിയപ്പെട്ട ഗായികയാണ് സിതാര കൃഷ്ണകുമാര്. ശിശുദിനത്തില് താരം ആരാധകര്‍ക്ക് മുന്നില് സര്‍പ്രൈസുമായി എത്തിയിരുന്നു. ജിവി പ്രകാശ് ചിത്രത്തില് സിതാര ആലപിച്ച കണ്‍കള് നീയേ എന്ന ഗാനത്തിന്റെ കവര് വേഷനുമായാണ് താരം എത്തിയത്. മകള് സാവന് ഋതുവും വീഡിയോയില് പ്രത്യക്ഷപ്പെട്ടിരുന്നു. സോഷ്യല് മീഡിയയിലൂടെ മികച്ച പ്രതികരണമാണ് ഈ വീഡിയോയ്ക്ക് ലഭിച്ചത്. ഈ വീഡിയോ റിലീസിന് മുന്നോടിയായി ഫേസ്ബുക്ക് ലൈവില് സിതാര പ്രത്യക്ഷപ്പെട്ടിരുന്നു.\nപ്രതിഫലത്തിന്റെ കാര്യത്തില് നന്ദിതയാണ് താരം.. സത്യന് ലഭിക്കുന്നത്? ആത്മസഖിയിലെ താരങ്ങളുടെ പ്രതിഫലം\nമുടി മുറിച്ചതെന്തിനായിരുന്നുവെന്ന തരത്തിലുള്ള ചോദ്യങ്ങള് സിതാരയ്ക്ക് നേരെ ഉയര്‍ന്നുവന്നിരുന്നു. തികച്ചും വ്യക്തിപരമായ കാര്യത്തിന് വേണ്ടിയാണ് അങ്ങനെ ചെയ്തതെന്ന് അവര് മറുപടി നല്‍കിയിരുന്നു. അതിന് പിന്നാലെയാണ് കൂടുതല് കാര്യങ്ങള് വിശദീകരിച്ച് ഫേസ്ബുക്കില് കുറിപ്പ് പോസ്റ്റ് ചെയ്തത്. ഇതിനോടകം തന്നെ നിരവധി പേര് പോസ്റ്റിന് കമന്റ് ചെയ്തിട്ടുണ്ട്.\nപ്രിയസുഹൃത്തിന് വേണ്ടിയാണ് ഇത്തരത്തില് രൂപമാറ്റം നടത്തിയത്. കാരണമെന്തായാലും മുടിയുടെ നീളം, തോലിയുടെ കളര് ശബ്ദത്തിന്റെ കനം മുതലായവ നിര്‍വചിക്കുന്ന മലയാളിസ്ത്രീത്വം എന്ന മണ്ടന് ആശയത്തോട് തനിക്ക് താല്‍പര്യമില്ലെന്ന് അവര് തുറന്ന് പറയുന്നു. മുടിച്ച മുറിയെക്കുറിച്ച് വാചാലരാവുന്നതിന് പകരം മുറിക്കപ്പെട്ട മരങ്ങളെക്കുറിച്ചും സമാധാനത്തെക്കുറിച്ചും വിശക്കുന്ന കുഞ്ഞുങ്ങളെക്കുറിച്ചും സംസാരിക്കാമെന്നും അവര് കുറിച്ചിട്ടുണ്ട്. സോഷ്യല് മീഡിയയിലൂടെ പോസ്റ്റ് വൈറലായിക്കൊണ്ടിരിക്കുകയാണ്.\nRead more about: singer sithara malayalam film malayalam movie news malayalam cinema മലയാളം സിനിമ ഗായിക സിത്താര\nSithara Krishnakumar facebook post getting viral.


മിമിക്രി കലാകാരൻമാർക്ക് തിരക്കേറി; കോവിഡ് കാലത്ത് ആശ്വാസമായി തിരഞ്ഞെടുപ്പ്| Malayala Manroama\nസ്വന്തം ലേഖകൻ November 21, 2020 11:01 AM IST\nഗാനമേളയും മിമിക്രിയുമായി കേരളത്തിലെ സ്റ്റേജ് ഷോകളില് അരങ്ങു തകര്‍ത്തിരുന്ന കലാകാരന്‍മാരാണ് ഇവര്. ഗായകനും എഡിറ്ററുമായ അഭി വര്‍ഗീസ്, പാരഡി ഗാനങ്ങള് എഴുതുന്ന ബോബന് ഡേവീസ്, കലാഭവന് മണിയുടെ ഡ്യൂപ്പായി അറിയപ്പെടുന്ന ഗായകന് സിന്റോ ചാലക്കുടി. ഈ മൂവര് സംഘത്തിന് തദ്ദേശതിരഞ്ഞെടുപ്പു കാലം ജീവതത്തില് ഏറെ പ്രതീക്ഷകൾ നല്‍കുകയാണ്.\nവാടക മുറിയിലെ സ്റ്റുഡിയോ കോവിഡ് വന്നതോടെ അടച്ചുപൂട്ടി. വീട്ടിലെ കിടപ്പുമുറി സ്റ്റുഡിയോയാക്കി മാറ്റി. വാടക കൊടുക്കേണ്ടെന്ന ഒറ്റക്കാരണത്താല് കണ്ടെത്തിയ വഴിയാണിത്. ഷോര്‍ട്ട് ഫിലിമുകളും ആല്‍ബങ്ങളും എഡിറ്റ് ചെയ്തായിരുന്നു ഇതുവരെ ഉപജീവനം. തദ്ദേശ തിരഞ്ഞെടുപ്പ് വന്നപ്പോള് പാരഡി ഗാനങ്ങളെഴുതി സ്ഥാനാര്‍ഥികള്‍ക്കായി നല്‍കി തുടങ്ങി. സ്ഥാനാര്‍ഥിയുടെ വിവരങ്ങള് വാട്സാപ്പില് അയയ്ക്കണം. പാട്ടിന്റെ വരികളെഴുതി തിരിച്ച് വാട്സാപ്പില് നല്‍കും. ഇഷ്ടപ്പെട്ടാല് ഉടനെ റെക്കോര്‍ഡിങ്ങ്.\nഒരു പാട്ടെഴുതാനും അനൗണ്‍സ്മെന്റിനും ഓര്‍ഡര് കിട്ടിയാല് ഒരു പാട്ട് ഫ്രീ. ഇതാണ് അഭിയുടേയും സംഘത്തിന്റേയും ഓഫര്. കോവിഡ് കാലത്തെ അതിജീവിക്കുകയാണ് മൂന്നംഗ കലാസംഘം.


Malayalam News - കർഫ്യു, യാത്രാ നിയന്ത്രണങ്ങൾ, കര്‍ശന പരിശോധന; കോവിഡ് പ്രതിരോധം കടുപ്പിച്ച് വിവിധ സംസ്ഥാനങ്ങള് | Curfews strict Travel Advisories States on High Alert as covid cases increases | News18 Kerala, Coronavirus-latest-news Latest Malayalam News | ലേറ്റസ്റ്റ് മലയാളം വാർത്ത\nനിരോധനാജ്ഞ അടക്കം പ്രഖ്യാപിച്ചാണ് കോവിഡ് വ്യാപനത്തെ സംസ്ഥാന സർക്കാർ നേരിടുന്നത്.\nUpdated: February 23, 2021, 10:35 AM IST\nLast Updated: February 23, 2021, 10:35 AM IST\nകോവിഡ് കേസുകൾ വീണ്ടും ഉയരാൻ തുടങ്ങിയ സാഹചര്യത്തിൽ നിയന്ത്രണങ്ങൾ കൂടുതൽ കർശനമാക്കി സംസ്ഥാനങ്ങൾ. ഒടിടവേളയ്ക്ക് ശേഷം രോഗവ്യാപനം ആശങ്ക ഉയർത്തുന്ന തരത്തിൽ വർധിച്ചിരിക്കുന്നത് മഹാരാഷ്ട്രയിലാണ് പ്രത്യേകിച്ച് മുംബൈയില്. കഴിഞ്ഞ പതിനഞ്ച് ദിവസത്തിനിടെ ഇവിടെ കോവിഡ് കേസുകളുടെ എണ്ണത്തിൽ പ്രകടമായ വർധനവ് തന്നെയുണ്ടായിട്ടുണ്ട്. ഇതിന്‍റെ അടിസ്ഥാനത്തിൽ സംസ്ഥാനത്തെ ചിലയിടങ്ങളിൽ ലോക്ക്ഡൗൺ അടക്കം കർശന നിയന്ത്രണങ്ങൾ നടപ്പിലാക്കിയിട്ടുണ്ട്.\nഅമരാവതി, മുംബൈ, നാഗ്പൂർ, പൂനെ, പിംപ്രി ചിഞ്ച്‌വാഡ്, നാസിക്, ഔറംഗബാദ്, താനെ, നവി മുംബൈ, കല്യാൺ-ഡോംബിവ്‌ലി, അകോല, യവത്മാൽ, വാഷിം, ബുൾദാന എന്നിവിടങ്ങളിലാണ് നിയന്ത്രണങ്ങൾ കൂടുതൽ കടുപ്പിച്ചിരിക്കുന്നത്. മാസ്ക് ധരിക്കൽ, സാമൂഹിക അകലം പാലിക്കൽ തുടങ്ങി കോവിഡ് മാനദണ്ഡങ്ങൾ കർശനമായി പാലിക്കണമെന്നാണ് ജനങ്ങൾക്ക് നൽകിയിരിക്കുന്ന നിർദേശം. മത-സാമൂഹിക-രാഷ്ട്രീയ കൂട്ടായ്മകൾക്ക് വിലക്കുണ്ട്. അതുപോലെ തന്നെ ആൾക്കൂട്ടത്തെ ഉള്‍പ്പെടുത്തിയുള്ള രാഷ്ട്രീയ പ്രതിഷേധ പരിപാടികൾക്കും താത്ക്കാലിക വിലക്കേർപ്പെടുത്തിയിരിക്കുകയാണ്.\nകഴിഞ്ഞ ദിവസം മാത്രം മഹാരാഷ്ട്രയിൽ 5210 പേർക്കാണ് കോവിഡ് സ്ഥിരീകരിച്ചത്. ഇതോടെ ആകെ കോവിഡ് ബാധിതരുടെ എണ്ണം 21,06,094 ആയി ഉയർന്നു. ഇതിൽ 19,99,982 പേർ രോഗമുക്തി നേടിയിട്ടുണ്ട്. നിലവിൽ 53,113 ആക്ടീവ് കേസുകളാണ് സംസ്ഥാനത്തുള്ളത്. ഇതുവരെ 51,806 കോവിഡ് മരണങ്ങളും സ്ഥിരീകരിച്ചു.\nകോവിഡ് നിയന്ത്രണങ്ങൾ കടുപ്പിച്ച മറ്റൊരു സംസ്ഥാനം രാജസ്ഥാനാണ്. നിരോധനാജ്ഞ അടക്കം പ്രഖ്യാപിച്ചാണ് കോവിഡ് വ്യാപനത്തെ സംസ്ഥാന സർക്കാർ നേരിടുന്നത്. കോവിഡ് വർധിക്കുന്ന സാഹചര്യത്തിൽ ജോധ്പുരിൽ കർഫ്യു പ്രഖ്യാപിച്ചിട്ടുണ്ട്. ഹൈ റിസ്ക് മേഖലയായ മഹാരാഷ്ട്രയിൽ നിന്നെത്തുന്നവരെ പരിശോധിക്കാനായി പ്രത്യേക സംവിധാനങ്ങളും ഒരുക്കിയിട്ടുണ്ട്. അതുപോലെ തന്നെ വിവാഹം അടക്കമുള്ള ചടങ്ങുകളിൽ പങ്കെടുക്കുന്നതിനുള്ള ആളുകളുടെ എണ്ണം നൂറായി നിജപ്പെടുത്തിയിട്ടുണ്ട്. അത്യാവശ്യ സർവീസുകൾ ഒഴികെയുള്ള എല്ലാവരും നിയന്ത്രണങ്ങൾ കർശനമായി തന്നെ പാലിക്കണമെന്നാണ് അറിയിപ്പ്.\nസമീപ സംസ്ഥാനങ്ങളിൽ രോഗവ്യാപനം ഉയരുന്ന സാഹചര്യത്തിൽ മധ്യപ്രദേശ്,ഗുജറാത്ത് സർക്കാരുകളും അതീവ ജാഗ്രതയിലാണ്. ഹൈ റിസ്ക് മേഖലയിൽ നിന്നു വരുന്ന ആളുകൾക്ക് തെർമൽ സ്ക്രീനിംഗ് അടക്കം പരിശോധനകൾ നടത്താനുള്ള സംവിധാനങ്ങൾ അതിർത്തി മേഖലകളിൽ തന്നെ ഒരുക്കിയിട്ടുമുണ്ട്.\nഅതേസമയം രാജ്യത്ത് കോവിഡ് ബാധിതരുടെ എണ്ണം ഒരു കോടി കടന്നിരിക്കുകയാണ്. കഴിഞ്ഞ 24 മണിക്കൂറിനിടെ റിപ്പോർട്ട് ചെയ്യപ്പെട്ട 10,584 കേസുകൾ ഉൾപ്പെടെ ഇതുവരെ ആകെ 1,10,16,434 പേർക്കാണ് രോഗം സ്ഥിരീകരിച്ചത്. ഇതിൽ 1,07,12,665 പേർ രോഗമുക്തി നേടിയിട്ടുണ്ട്. നിലവില് 1,47,306 സജീവ കേസുകളാണുള്ളത്. 1,56,463 മരണങ്ങളും റിപ്പോർട്ട് ചെയ്യപ്പെട്ടിട്ടുണ്ട്.\nFirst published: February 23, 2021, 10:35 AM IST


തീരെ ഓടില്ല എന്ന് ഞാന് വിചാരിച്ച പടമായിരുന്നു ലവ് ആക്ഷന് ഡ്രാമ, സിനിമ തിയേറ്ററില് പൊട്ടി പൊളിഞ്ഞ് പണ്ടാരമടങ്ങി പോകുമല്ലോ എന്ന് വിചാരിച്ചിരുന്നു; ധ്യാന് ശ്രീനിവാസന്\n10 May, 2022, 11:23 am by News Desk 6\nധ്യാന് ശ്രീനിവാസന് ആദ്യമായി സംവിധാനം ചെയ്ത സൂപ്പര്‍ഹിറ്റ് ചിത്രമായിരുന്നു 2019ല് പുറത്തിറങ്ങിയ ‘ലവ് ആക്ഷന് ഡ്രാമ’. ചിത്രത്തിലെ പാട്ടുകളും ജനപ്രീതി നേടിയിരുന്നു. ധ്യാന് തന്നെയാണ് തിരക്കഥ എഴുതിയത്. വിശാഖ് സുബ്രഹ്മണ്യം, അജു വര്‍ഗീസ് എന്നിവര് ചേര്‍ന്ന് നിര്‍മിച്ച ചിത്രത്തില് നിവിന് പോളിയും നയന്‍താരയുമാണ് അഭിനയിച്ചത്.\nഈ ചിത്രം ശ്രീനിവാസന് നായകനായ 1989ല് പുറത്തിറങ്ങിയ വടക്കുനോക്കിയന്ത്രം എന്ന സിനിമയുടെ ആധുനിക കാലഘട്ടമാണെന്ന് ധ്യാന് പറഞ്ഞിരുന്നു. വടക്കുനോക്കിയന്ത്രത്തിലെ കഥാപാത്രങ്ങളുടെ പേരിലാണ് നിവിന്റെയും നയന്‍താരയുടെയും കഥാപാത്രങ്ങള്‍ക്ക് ദിനേശന് എന്നും ശോഭ എന്നും പേരിട്ടിത്.\nലവ് ആക്ഷന് ഡ്രാമ എന്ന തന്റെ ചിത്രം തനിക്ക് ഇഷ്ടമായില്ലെന്നും, ചിത്രത്തിന്റെ എഡിറ്റിംഗ് സമയത്ത് താന് ഉറങ്ങി പോയെന്നും പറയുകയാണ് ധ്യാന് ശ്രീനിവാസന്. ബിഹൈന്റ്വുഡ്സ് ഐസിന് നല്‍കിയ അഭിമുഖത്തില് സംസാരിക്കുകയായിരുന്നു താരം.\n”ഞാന് എന്റെ സിനിമ പൊതുവെ കാണാറില്ല. ലവ് ആക്ഷന് ഡ്രാമ പോലും ഞാന് തിയേറ്ററില് കണ്ടിട്ടില്ല. തിയേറ്ററില് കാണാന് മാത്രം ആ സിനിമയില്ല. ആ സിനിമ എഡിറ്റ് ചെയ്യുന്ന സമയത്ത് തന്നെ ഞാന് കിടന്ന് ഉറങ്ങുകയായിരുന്നു.\nഞാന് ഓടില്ല എന്ന് വിചാരിക്കുന്ന പടങ്ങള് സാധാരണ ഓടാറില്ല. എന്റെ കണക്ക് കൂട്ടലുകള് ഇത് വരെ തെറ്റിയിട്ടില്ല. പ്രത്യേകിച്ച് എന്റെ തന്നെ സിനിമകള്. എന്നാല് തീരെ ഓടില്ല എന്ന് ഞാന് വിചാരിച്ച പടമായിരുന്നു ലവ് ആക്ഷന് ഡ്രാമ. ഈ സിനിമ തിയേറ്ററില് പൊട്ടി പൊളിഞ്ഞ് പണ്ടാരമടങ്ങി പോകുമല്ലോ എന്ന് വിചാരിച്ചിരുന്നു. ആ സിനിമ ഞാന് കണ്ടപ്പോള് ഇത് എന്താണ് എടുത്ത് വച്ചിരിക്കുന്നത് എന്ന് എനിക്ക് തന്നെ തോന്നിയിട്ടുണ്ട്.\nഞാന് എഴുതി വെച്ച സാധനവും ഷൂട്ട് ചെയ്ത സാധനവും വേറെയായിരുന്നു. ഷൂട്ട് ചെയ്ത് വെച്ച സീനുകളില് തുടര്‍ച്ചയില്ലാത്തത് കൊണ്ട് കുറെ ഭാഗങ്ങള് ഒഴിവാക്കേണ്ടി വന്നു. അങ്ങനെ കഥ മുഴുവന് മാറി പോയി. എന്നിട്ടും ആ സിനിമ ഓടി. അത്യാവശ്യം പൈസയും അതിന് കിട്ടി. അതിനുള്ള പ്രധാന ഘടകം ചിത്രത്തിലെ താരനിരയും, പാട്ടുകളുമാണ്,” ധ്യാന് ശ്രീനിവാസന് പറഞ്ഞു.\n”ഈ കഥയിലെ ലോജിക്ക് ഒന്നും ആലോചിക്കാതെ സിനിമ ഇഷ്ടപ്പെട്ട ഒരുപാട് പേരുണ്ട്. പക്ഷേ ഇഷ്ടപ്പെടാത്ത ഒരുപാട് പേര് എന്നെ തെറിയും പറഞ്ഞിട്ടുണ്ട്. എന്നാല് ആ ഇഷ്ടപ്പെടാത്ത ആളുകളില് ഏറ്റവും പ്രധാനപ്പെട്ട ആദ്യത്തെ വ്യക്തി ഞാനായിരിക്കും. കാരണം എനിക്ക് ആ സിനിമ അപ്പോഴും ഇപ്പോഴും ഇഷ്ടപ്പെട്ടിട്ടില്ല. അത് കൊണ്ട് ആ സിനിമ ഞാന് കാണാറില്ല,” ധ്യാന് ശ്രീനിവാസന് കൂട്ടിച്ചേര്‍ത്തു.\nധ്യാന് ശ്രീനിവാസന്റെ പുതിയ ചിത്രമായ ‘ഉടല്’ റിലീസിനൊരുങ്ങുകയാണ്. രതീഷ് രഘുനന്ദന്റെ സംവിധാനത്തില് ഇന്ദ്രന്‍സിനെ കേന്ദ്രകഥാപാത്രമാവുന്ന ചിത്രത്തില് ദുര്‍ഗാ കൃഷ്ണ, ജൂഡ് ആന്റണി ജോസഫ് എന്നിവരും പ്രധാനകഥാപാത്രങ്ങളായി അഭിനയിക്കുന്നുണ്ട്. ശ്രീ ഗോകുലം മൂവീസിന്റെ ബാനറില് ഗോകുലം ഗോപാലനാണ് ചിത്രം നിര്‍മിച്ചിരിക്കുന്നത്. ചിത്രം മെയ് 20ന് തിയേറ്ററുകളില് റിലീസ് ചെയ്യും.


കണ്ണൂരില് നാടിനെ നടുക്കിയ അപകടം : അഞ്ച് മരണം; ഗുരുതരമായി പരുക്കേറ്റു ഏഴു പേർ – TruevisionNews\nകണ്ണൂരില് നാടിനെ നടുക്കിയ അപകടം : അഞ്ച് മരണം; ഗുരുതരമായി പരുക്കേറ്റു ഏഴു പേർ\nകണ്ണൂർ: കണ്ണൂര് പഴയങ്ങാടിയില് ബസ് അപകടത്തില് അഞ്ച് മരണം. നിരവധി പേര്‍ക്ക് പരുക്കേറ്റു. ടയർ പഞ്ചറായ ബസിനു സമീപം അടുത്ത ബസ് കാത്തുനിന്നവരിൽ ഒരു സ്ത്രീ അടക്കം അഞ്ചു പേരാണ് തൊട്ടുപിറകെയെത്തിയ സ്വകാര്യ ബസിടിച്ചു മരിച്ചത് .പത്തോളം പേർക്കു പരുക്കേറ്റു. ഇതിൽ ഗുരുതരമായി പരുക്കേറ്റ ഏഴു പേർ പരിയാരം മെഡിക്കൽ കോളജ് ആശുപത്രിയിൽ ചികിത്സയിലാണ്. രാത്രി എട്ടു മണിയോടെയാണ് നാടിനെ നടുക്കിയ അപകടം നടന്നത്.\nഅപകടസമയത്ത് ഇവിടെ കനത്ത മഴയായിരുന്നുവെന്ന് പറയുന്നു. ഈ റോഡിൽ പണി നടന്നുവരികയായിരുന്നുവെന്നും സൂചനയുണ്ട്. നാലു പുരുഷന്മാരും ഒരു സ്ത്രീയുമാണ് മരിച്ചതെന്നാണ് വിവരം. ഇതിൽ കണ്ണൂർ പാപ്പിനിശ്ശേരി സ്വദേശി മുസ്തഫ, പുതിയങ്ങാടി ജമാഅത്ത് സ്കൂൾ അധ്യാപിക കൂടിയായ ഏഴോം സ്വദേശി സുബൈദ (45), മകൻ മുഫീദ് (18), ചെറുകുന്ന് അമ്പലപ്പുറം സ്വദേശി സുജിത് പട്ടേരി (35) എന്നിവരെ തിരിച്ചറിഞ്ഞിട്ടുണ്ട്. മരിച്ചവരുടെ മൃതദേഹങ്ങൾ പരിയാരം മെഡിക്കൽ കോളജിലേക്കു മാറ്റി. പരുക്കേറ്റവർ പരിയാരം മെഡിക്കൽ കോളജിലും കണ്ണൂരിലെ വിവിധ സ്വകാര്യ ആശുപത്രികളിലുമായി ചികിത്സയിലാണ്.\nപയ്യന്നൂരിൽ നിന്നു പഴയങ്ങാടിയിലേക്കുള്ള അൻവിദ എന്ന ബസിന്റെ ടയർ മണ്ടൂ‍ർ ടൗണിനടുത്ത് ഇറക്കവും വളവുമുള്ള ഭാഗത്തു കേടായതിനെ തുടർന്നു ബസ് മാറിക്കയറാൻ വേണ്ടി പുറത്തിറങ്ങിയ യാത്രക്കാരാണ് അപകടത്തിൽ പെട്ടത്. അഞ്ചു മിനിട്ടിനു ശേഷം ഇതേ റൂട്ടിൽ വന്ന വിഘ്നേശ്വര എന്ന ബസിന് ഇവർ കൈകാണിച്ചുവെങ്കിലും അമിത വേഗത്തിൽ വന്ന ബസ് ഇടിക്കുകയായിരുന്നുവെന്നു ദൃക്സാക്ഷികൾ പറഞ്ഞു. പിന്നീട് അൻവിദയിലും ഇടിച്ച ശേഷമാണു ബസ് നിർത്തിയത്. നല്ല മഴയുണ്ടായിരുന്നു. മൂന്നു പേർ സംഭവ സ്ഥലത്തു വച്ചും രണ്ടു പേർ ആശുപത്രിയിൽ വച്ചുമാണു മരിച്ചത്.\nകോഴിക്കോട് കെഎസ്ആര്‍ടിസി ബസിന് തീപിടിച്ചു; ഒരാള്‍ക്ക് പരിക്ക്


വർഗ്ഗീയത കളിച്ചതിൽ സി.പി.എമ്മിനും പങ്ക് – Christhavachintha\nChristhavachin… > Article > വർഗ്ഗീയത കളിച്…\nവർഗ്ഗീയത കളിച്ചതിൽ സി.പി.എമ്മിനും പങ്ക്\nവര്‍ഗ്ഗീയതയും മതവിദ്വേഷവും നിറഞ്ഞുനിന്ന അന്തരീക്ഷത്തിലാണ് ഇന്ത്യ സ്വതന്ത്രമായത്. വിഭജന സമയത്ത് വര്‍ഗ്ഗീയ കലാപം ഭാരതത്തിലെ നിരവധി പട്ടണങ്ങളിലും ഗ്രാമങ്ങളിലും ചോരപ്പുഴയൊഴുക്കി. മതത്തിന്റെ പേരില് നടന്ന വിഭജനമായതു കൊണ്ട് വേണമെങ്കില് അന്ന് ഇന്ത്യയെ ഹിന്ദുരാഷ്ട്രമാക്കാമായിരുന്നു പാക്കിസ്ഥാനും ഹിന്ദുസ്ഥാനും എന്ന സംജ്ഞ നല്‍കിക്കൊണ്ട്. എന്നാല് മഹാനായ നെഹ്രുവിന്റെയും അംബേദ്കറുടെയും വിശാലമായ കാഴ്ചപ്പാടാണ് മതേതര സ്വഭാവമുള്ള ഇന്ത്യയെ കെട്ടിപ്പടുക്കാന് സഹായകമായത്.\nഭരണഘടന ഉണ്ടാക്കിയപ്പോള് തന്നെ എല്ലാ മതസ്ഥര്‍ക്കും തുല്യ അവകാശങ്ങളനുഭവിച്ചു ജീവിക്കാനുള്ള നിയമം എഴുതിച്ചേര്‍ത്തതിലൂടെ നെഹ്‌റുവിന്റെ സോഷ്യലിസ്റ്റ് മനോഭാവം വെളിപ്പെടുകയായിരുന്നു.\nഇന്ത്യന് ഭരണഘടന ന്യൂനപക്ഷങ്ങളെ അംഗീകരിക്കുക മാത്രമല്ല, അവരുടെ താല്പര്യങ്ങള് സംരക്ഷിക്കുന്നതിനാവശ്യമായ വകുപ്പുകള് ഭരണഘടനയില് ഉള്‍ക്കൊള്ളിക്കുകയുമുണ്ടായി. ഭരണഘടനയിലെ 14-ാം വകുപ്പ് നിയമത്തിനു മുന്നില് തുല്യത ഉറപ്പുവരുത്തുന്നു. 15-ാം വകുപ്പ് പറയുന്നത് ജാതിയുടെയോ മതത്തിന്റെയോ ജന്മസ്ഥലത്തിന്റെയോ പേരില് യാതൊരു വിവേചനവും പാടില്ല എന്നാണ്. തൊഴില്‍രംഗത്ത് അവസര സമത്വം ഉറപ്പുനല്‍കുന്ന വകുപ്പാണ് 16-ാം വകുപ്പ്. 25 മുതല് 28 വരെയുള്ള വകുപ്പുകള് ന്യൂനപക്ഷങ്ങളുടെ മതസ്വാതന്ത്ര്യാവകാശങ്ങളെപ്പറ്റി പ്രതിപാദിക്കുന്നു. വിശ്വാസ സ്വാതന്ത്ര്യവും ആരാധനാ സ്വാതന്ത്ര്യവും ഇവ ഉറപ്പുനല്‍കുന്നു.\nഒരു മതേതര രാഷ്ട്രം സ്ഥാപിക്കുക എന്ന ലക്ഷ്യത്തോടെയാണ് ഭരണഘടനയുണ്ടാക്കിയിട്ടുള്ളത്. മതത്തിന്റെയോ ജാതിയുടെയോ വംശീയതയുടെയോ പേരില് രാഷ്ട്രം യാതൊരുവിധമായ വിവേചനവും കാണിക്കുകയില്ലെന്നും, ഏതു മതവിശ്വാസിക്കും തുല്യപരിഗണന ലഭിക്കുമെന്നും പറയുന്നു. ഒരു പ്രത്യേക മതവും രാഷ്ട്രത്തിന്റെ ഔദ്യോഗിക മതമായി മുദ്രകുത്തപ്പെടുകയോ, ആ നിലയിലുള്ള സംരക്ഷണമോ പ്രത്യേക പദവിയോ അര്‍ഹിക്കുന്നതായി പരിഗണിക്കുകയോ ചെയ്യുകയില്ല. ഒരു പ്രത്യേക മതത്തില് വിശ്വസിക്കുകയും അതിന്റെ തത്വങ്ങളുടെ അടിസ്ഥാനത്തില് പ്രവര്‍ത്തിക്കുകയും ചെയ്യുന്നു എന്നതിന്റെ പേരില് യാതൊരു പൗരനോടും രാഷ്ട്രം യാതൊരുവിധ വിവേചനവും പുലര്‍ത്തുവാന് പാടില്ലെന്നും ഭരണഘടന നിഷ്‌കര്‍ഷിക്കുന്നു.\n1951-ല് പാര്‍ലമെന്റില് ഹിന്ദുകോഡ് ബില് സംബന്ധിച്ചുണ്ടായ ചര്‍ച്ചയില് പങ്കെടുത്തുകൊണ്ട് ഡോ. അംബേദ്കര് മതേതരത്വമെന്ന ആശയത്തെ വിശദീകരിച്ചതിങ്ങനെയാണ്: ‘മതേതര രാഷ്ട്രം എന്നതുകൊണ്ട് നാം ഉദ്ദേശിക്കുന്നത് ജനങ്ങളുടെ മതപരമായ വികാരങ്ങളെയും വീക്ഷണങ്ങളെയും നാം പരിഗണിക്കരുത് എന്നല്ല, ഏതെങ്കിലും ഒരു പ്രത്യേക മതം അത് വിശ്വസിക്കാത്ത ജനങ്ങളുടെ മേല് അടിച്ചേല്‍പ്പിക്കാന് നമ്മുടെ പാര്‍ലമെന്റിന് അധികാരമില്ലെന്നാണ് മതേതര രാഷ്ട്രം എന്നതുകൊണ്ട് നാം വിവക്ഷിക്കുന്നത്.’\nമനഃസാക്ഷി സ്വാതന്ത്ര്യവും മതം പ്രസംഗിക്കുന്നതിനും പ്രചരിപ്പിക്കുന്നതിനും ആചരിക്കുന്നതിനുമുള്ള സ്വാതന്ത്ര്യവും മതസ്ഥാപനങ്ങള് ഭരിച്ച് നടത്തിക്കൊണ്ടു പോകുന്നതിനുള്ള സ്വാതന്ത്ര്യവും ഭരണഘടന ഉറപ്പുനല്‍കുന്നുണ്ട്. മതന്യൂനപക്ഷങ്ങള്‍ക്ക് തങ്ങളുടെ വിദ്യാഭ്യാസ സ്ഥാപനങ്ങള് സ്ഥാപിച്ചു നടത്തുന്നതിനുള്ള അവകാശവും ഭരണഘടന വാഗ്ദാനം ചെയ്തിരിക്കുന്നു.\nനെഹ്‌റുവിനോടൊപ്പം ലാല് ബഹദൂര് ശാസ്ത്രിയും വര്‍ഗ്ഗീയത രാഷ്ട്രീയത്തില് കടക്കാതിരിക്കാന് ഫലപ്രദമായി പ്രവര്‍ത്തിച്ചിട്ടുണ്ട്. വര്‍ഗ്ഗീയത ഇന്ത്യയെ തകര്‍ക്കുമെന്ന് നെഹ്‌റു വിശ്വസിച്ചു. രാഷ്ട്രീയ നേട്ടങ്ങളുണ്ടാക്കാന് അദ്ദേഹം വര്‍ഗ്ഗീയ പാര്‍ട്ടികളുമായി അനുരഞ്ജനത്തിന് തയ്യാറായില്ല. ജാതിയിലും മതത്തിലും വിശ്വാസമില്ലാതിരുന്ന നെഹ്‌റു ജനാധിപത്യത്തിലൂടെ സോഷ്യലിസത്തിന്റെ പാതയിലേക്ക് ഇന്ത്യയെ കൊണ്ടെത്തിക്കാന് ശ്രമിച്ചു. റഷ്യ, ചൈന, ക്യൂബ, വിയറ്റ്‌നാം തുടങ്ങിയ രാജ്യങ്ങള് അരാജകത്വത്തില് ജീവിച്ച ശേഷം കമ്മ്യൂണിസം സ്വീകരിച്ച് സാമ്പത്തിക ഭദ്രതയും സമാധാനവും കൈവരിക്കുന്നത് കണ്ടിട്ടാവണം നെഹ്‌റുവും ജാതിമത ചിന്തായ്ക്കതീതമായൊരു ഭരണം സ്വപ്നം കണ്ടത്. നെഹ്‌റുവിന്റെ ഈ സോഷ്യലിസ്റ്റ് ചായ്‌വില് കോണ്‍ഗ്രസിനകത്ത് അഭിപ്രായവ്യത്യാസങ്ങളുണ്ടായതും ഗാന്ധിജിയുടെ പ്രേരണയും വന്‍കിട വ്യവസായഗ്രൂപ്പിന്റെ സമ്മര്‍ദ്ദവും മറ്റും നെഹ്‌റുവിനെ സോഷ്യലിസത്തില് നിന്നകറ്റിയതും പില്‍ക്കാല ചരിത്രം.\nഎന്നാല് ഇന്ദിരാഗാന്ധിയുടെ കാലം മുതല് വര്‍ഗ്ഗീയ പ്രീണന നയമാണ് കോണ്‍ഗ്രസ് പിന്തുടര്‍ന്നത്. തെരഞ്ഞെടുപ്പു കാലത്ത് ഓരോ നിയോജകമണ്ഡലങ്ങളിലെയും പള്‍സ് അറിഞ്ഞ് ഒളിഞ്ഞും തെളിഞ്ഞും വര്‍ഗ്ഗീയ പാര്‍ട്ടികളുമായി സഖ്യമുണ്ടാക്കി. കോണ്‍ഗ്രസ് കക്ഷിയുടെ ഈ അവസരവാദപരമായ ഇടപെടല് വര്‍ഗ്ഗീയത വളര്‍ത്തുന്നതില് വലിയൊരളവു സംഭാവന നല്‍കി. വര്‍ഗ്ഗീയതയ്‌ക്കെതിരെ യാതൊരു പ്രതിരോധവും ഉയര്‍ത്താനാകാത്ത ശക്തിയായി മാറി ക്രമേണ കോണ്‍ഗ്രസ്.\nകോണ്‍ഗ്രസിന്റെ പ്രീണനനയം വര്‍ഗ്ഗീയ കക്ഷികള്‍ക്ക് ബഹുമാനവും അംഗീകാരവും നേടിക്കൊടുത്തു. രാജീവ്ഗാന്ധിയുടെ ഭരണകാലത്തെ ഷബാനോ കേസ്, മൊറാര്‍ജി ദേശായിയുടെ കാലത്തെ ഒ.പി. ത്യാഗിയുടെ മതസ്വാതന്ത്ര്യ ബില്, വി.പി. സിംഗ് പ്രധാനമന്ത്രിയായിരുന്നപ്പോള് നടപ്പാക്കിയ മണ്ഡല് കമ്മീഷന് റിപ്പോര്‍ട്ട് തുടങ്ങിയവ ന്യൂനപക്ഷ രാഷ്ട്രീയ പ്രീണനത്തിന്റെ ചില ഉദാഹരണങ്ങളായി ഭൂരിപക്ഷ വര്‍ഗ്ഗീയ കക്ഷികള് വ്യാഖ്യാനിച്ചു. മതേതരത്വത്തെ രാഷ്ട്രീയവല്‍ക്കരിച്ചതിന്റെ ഫലമായി ഭീകരവാദം പൂണ്ടു നില്‍ക്കുന്ന ഇന്നത്തെ വര്‍ഗ്ഗീയവല്‍ക്കരണത്തെ മുന്‍കൂട്ടി കാണാന് ഭാരത നേതാക്കള്‍ക്കു കഴിഞ്ഞില്ല എന്നതാണ് വസ്തുത.\nകോണ്‍ഗ്രസ് മാത്രമല്ല, കമ്മ്യൂണിസ്റ്റുകാര് പോലും അധികാരത്തിനായി മുസ്ലീംലീഗിനെ 1967-ല് കേരള മന്ത്രിസഭയില് ഭരണപങ്കാളികളാക്കി.\nഅധികാരത്തിലെത്തിയതിന്റെ ഒന്നാം വാര്‍ഷികം; ബസില് യാത്ര ചെയ്ത് ജനങ്ങളോട് സംവദിച്ച് എം.കെ സ്റ്റാലില്


അന്തീനാട് ശ്രീമഹാദേവ ക്ഷേത്രത്തിലെ കന്നിമാസ ആയില്യംപൂജാ വേളയില് വീണ്ടും നാഗത്തിന്റെ പ്രത്യക്ഷ ദര്‍ശനം .. !\nക്ഷേത്രത്തിന് മുന്‍വശത്തായുള്ള കാണിക്കവഞ്ചിയിലാണ് നാഗം പ്രത്യക്ഷപ്പെട്ടത്. സര്‍പ്പത്തറയില് മേല്‍ശാന്തി കല്ലമ്പള്ളി കേശവന് നമ്പൂതിരിയുടെ നേതൃത്വത്തില് ആയില്യം പൂജ തുടങ്ങി അല്‍പ്പസമയത്തിനുള്ളിലായിരുന്നു ഈ അത്ഭുതക്കാഴ്ച !!!\nക്ഷേത്ര അധികാരികള് നാഗത്തിന്റെ ചിത്രമെടുത്ത് വാവാ സുരേഷിന് ക്ഷേത്രാധികാരികള് അയച്ചുകൊടുത്തു. സര്‍പ്പവംശത്തില്‍പ്പെട്ട ‘നാഗത്താന്’ എന്ന പാമ്പാണിതെന്നും അത്യപൂര്‍വ്വമായി മാത്രമേ ഇതിനെ പകല് കാണാന് കഴിയൂവെന്നും വാവാ സുരേഷ് അറിയിച്ചതായി ക്ഷേത്രം ഭാരവാഹികള് പറഞ്ഞു.\nഒരുമാസം മുമ്പ് ക്ഷേത്രപുനരുദ്ധാരണം തുടങ്ങിയതിന് ശേഷം ഇതു മൂന്നാംതവണയാണ് നാഗം ഭക്തര്‍ക്ക് പ്രത്യക്ഷ ദര്‍ശനം കൊടുക്കുന്നത്.\nക്ഷേത്രപുനരുദ്ധാരണവുമായി ബന്ധപ്പെട്ട് നടത്തിയ ദേവപ്രശ്‌നവിധിയില് ക്ഷേത്രം പണി തുടങ്ങുമ്പോള് നാഗം, മയില്, കുരങ്ങന് തുടങ്ങിയവ പ്രത്യക്ഷപ്പെടുമെന്ന് പ്രവചിച്ചിരുന്നു. ഇന്നലെ ആയില്യം പൂജാ സമയത്ത് നാഗത്താന് പ്രത്യക്ഷമായത് ക്ഷേത്രം പണിയുടെ കൂടി ശുഭസൂചനയാണെന്ന് തന്ത്രി പയ്യപ്പള്ളി ഇല്ലത്ത് മാധവന് നമ്പൂതിരി പറയുന്നു .\nഒരു മണിക്കൂറോളം ക്ഷേത്രഗോപുരത്തിലും മേൽക്കൂരയിലും മുറ്റത്തും ആൽമരത്തിലുമൊക്കെയായി കാണപ്പെട്ട നാഗത്താൻ പിന്നീട് എവിടേയോ അപ്രത്യക്ഷമായി.


കണ്ണും ചെവിയും തുറന്നു വയ്ക്കണം, ഈ രാശി | Daily Horoscope 23rd March 2019 Saturday - Malayalam BoldSky\n50 min ago മുടിയിൽ കാപ്പിപ്പൊടി വിദ്യ; കൊഴിച്ചിലില്ല, നരയില്ല\n3 hrs ago അമിതവണ്ണവും പ്രമേഹവും നീക്കും അവോക്കാഡോ; പഠനം\nNews ചൗഹാനുമായി പോലും പ്രശ്‌നമില്ല... പിന്നെയാണോ സിന്ധ്യ, കോണ്‍ഗ്രസില് വെടിനിര്‍ത്തലുമായി കമല്‍നാഥ്!!\nSports ഇന്ത്യ-ന്യൂസിലാന്‍ഡ്: കോലി സൂക്ഷിച്ചോ... നോട്ടമിട്ടത് സാക്ഷാല് ബോള്‍ട്ട്, പറഞ്ഞത് ഇങ്ങനെ\nകണ്ണും ചെവിയും തുറന്നു വയ്ക്കണം, ഈ രാശി\n| Published: Saturday, March 23, 2019, 10:53 [IST]\nനല്ല ദിവസങ്ങള് പ്രതീക്ഷിച്ചാണ് എല്ലാവരും മുന്നോട്ടു പോകുന്നത്. എന്നാല് പലപ്പോഴും അനുഭവം നേരെ മറിച്ചാവുകയും ചെയ്യും. ചിലപ്പോള് നല്ലതു പ്രതീക്ഷിച്ചാല് മോശവും മോശം പ്രതീക്ഷിച്ചാല് നല്ലതുമാകും വഴിയില് കാത്തു നില്‍ക്കുന്നത്.\nസോഡിയാക് സൈന് അഥവാ സൂര്യ രാശി നമ്മുടെ വഴികളെ പല തരത്തിലും സ്വാധീനിയ്ക്കുന്നുണ്ട്. രാശി സ്വാധീനം അനുകൂലമെങ്കില് അനുകൂല ഫലവും പ്രതികൂലമെങ്കില് പ്രതികൂല ഫലവുമാണ് വരിക.\nഇന്നത്തെ, 2019 മാര്‍ച്ച് 23 ശനിയിലെ രാശി ഫലം അറിയൂ,\nഏരീസ് അഥവാ മേട രാശിയ്ക്ക് ഇന്ന് പ്രണയത്തിന് അനുകൂലമായ, പ്രണയ സമ്മാനങ്ങള് ലഭിയ്ക്കുവാന് സാധ്യതയുള്ള ദിവസമാണ്. ഇതിനായി തയ്യാറായിരിയ്ക്കുക.\nടോറസ് അഥവാ ഇടവ രാശിയ്ക്ക് ഇന്ന് പെട്ടെന്ന് പ്രതികരിയ്ക്കുന്ന, എന്നാല് ആത്മാര്‍ത്ഥത കാരണമാകുന്ന ഇമോഷനുകള് മേല്‍ക്കൈ നേടുന്ന ദിവസമാണ്. പ്രശ്‌ന സാധ്യതയുള്ളതു കൊണ്ടു തന്നെ കണ്ണും ചെവിയും തുറന്നു വയ്ക്കുക. നല്ല ശ്രദ്ധ വേണമെന്നര്‍ത്ഥം. ഏതെങ്കിലും കാര്യങ്ങളില് ഒപ്പിടുന്നതിനു മുന്‍പ് നല്ലപോലെ മനസിലാക്കി ചെയ്യുക.\nജെമിനി അഥവാ മിഥുന രാശിയ്ക്ക് ഇന്ന് നിങ്ങളുടെ ഇഷ്ടങ്ങള്, പാഷന് പിന്‍തുടരുന്ന ദിവസമാണ്. കുടുംബത്തിന് കൂടുതല് സമയം നല്‍കും. കുട്ടികള്‍ക്കൊപ്പവും. പൊതുവേ റൊമാന്റിക്, ദിവാസ്വപ്‌ന മൂഡിലായിരിയ്ക്കും.\nക്യാന്‍സര് അഥവാ കര്‍ക്കിടക രാശിയ്ക്ക് ഇന്ന് പാര്‍ട്‌നര്‍ഷിപ്പുകള് നിങ്ങള് ആഗ്രഹിച്ച ഒരു പ്രൊജക്ടിന് വിജയം നേടിത്തരും. കോണ്‍ട്രാക്റ്റുകള് ഒപ്പിടും മുന്‍പു ശ്രദ്ധിയ്ക്കുക. ഏതു ഡീലാണെങ്കിലും ഇതെക്കുറിച്ച് വ്യക്തമായി അറിയുക.\nലിയോ അഥവാ ചിങ്ങ രാശിയ്ക്ക് ഇന്ന് കൂട്ടുകാര്‍ക്കും ബന്ധുക്കള്‍ക്കും ഒപ്പം ആഹ്ലാദകരമായ നിമിഷങ്ങള് പങ്കു വയ്ക്കുന്ന ദിവസമാണ് ഇന്ന്. ഓഫീസിലും സഹപ്രവര്‍ത്തകരുടെ സപ്പോര്‍ട്ട് ലഭിയ്ക്കും. സാമ്പത്തിക നേട്ടം കാണുന്നു. പ്രണയിക്കുന്നവര്‍ക്ക് നല്ല സമയമാണ്.\nവിര്‍ഗോ അഥവാ കന്നി രാശിയ്ക്ക് ഇന്ന് ബിസിനസും എന്റര്‍ടെയ്ന്‍മെന്റും ഒരു പോലെ കൊണ്ടു പോകുന്ന ദിവസമാണ്. പാര്‍ട്ടി പോലെ ഒരു ദിവസം. പണം യുക്തിയോടെ ചിലവാക്കുക. ഭാവിയില് ഇത് നിങ്ങളെ ബുദ്ധിമുട്ടിപ്പിയ്ക്കാതിരിയ്ക്കണം.\nലിബ്ര അഥവാ തുലാം രാശിയ്ക്ക് ഇന്ന് ആളുകളെ സംസാരത്തില് കൂടിയും പെരുമാറ്റത്തില് കൂടിയും ആകര്‍ഷിയ്ക്കുവാന് സാധിയ്ക്കുന്ന ദിവസമാണ്. സമൂഹത്തിലെ നിങ്ങളുടെ സ്ഥാനവും ഉയരും. പ്രണയത്തിന്റെ കാര്യത്തില് കൂടുതല് സീരിയസാകും. പൊതുവേ ദൈവാനുഗ്രഹമുള്ള ദിവസം.\nസ്‌കോര്‍പിയോ അഥവാ വൃശ്ചിക രാശിയ്ക്ക് ഇന്ന് സാമ്പത്തികമായ അസ്ഥിരത നിങ്ങളെ അലട്ടും. ഏറെ കാലമായി നില നിന്നിരുന്ന ചില പണമിടപാടുകള് ഇന്നു പൂര്‍ത്തീകരിയ്ക്കും. ഇതു നല്‍കാന് ഉള്ളതെങ്കിലും ലഭിയ്ക്കാനുള്ളതെങ്കിലും.\nസാജിറ്റേറിയസ് അഥവാ ധനു രാശിയ്ക്ക് ഇന്ന് പൊതുവേ ജോലി ഹെക്ടിക് ആകുന്ന ദിവസമാണ്. ഇതു കൊണ്ട് കൂടുതല് തിരക്കുണ്ടാകുന്ന ദിവസവും. ജോലിയിലുള്ള സമ്മര്‍ദം തടി കുറയ്ക്കാന് ശ്രമിയ്ക്കുന്നവര്‍ക്കു സഹായം ചെയ്യും.\nകാപ്രിക്കോണ് അഥവാ മകര രാശിയ്ക്ക് ഇന്ന് പഴയ കാല സൗഹൃദങ്ങള് വീണ്ടും പുതുക്കുവാന് താല്‍പര്യമുണ്ടാകും. ഇതിന് അവസരങ്ങള് തേടും. നിങ്ങളെക്കുറിച്ചുള്ള മറ്റുള്ളവരുടെ പ്രതീക്ഷകള് നീങ്ങള്‍ക്കു ഭാരമായി അനുഭവപ്പെടും. പങ്കാളിയുമൊത്ത് സമയം ചെലഴിയ്ക്കുന്നത് ആശ്വാസം നല്‍കും.\nഅക്വേറിയസ് അഥവാ കുംഭ രാശിയ്ക്ക് ഇന്ന് നല്ല വാര്‍ത്തകള് തേടിയെത്തുന്ന ദിവസമാണ്. ഇതു വരെ പുറത്തു വരാതെ കിടന്ന കാര്യങ്ങള് പ്രയോജനങ്ങളായി പുറത്തു വരും. ധൈര്യവും ക്ഷമയുമുണ്ടെങ്കില് ഏതു വെല്ലുവിളികളും നേരിടാന് സാധിയ്ക്കും. സ്റ്റോക്ക് മാര്‍ക്കറ്റ്, ഫിനാന്‍സ് മേഖലകളിലുളളവര്‍ക്ക് ഉയര്‍ച്ചയുണ്ടാകും.\nപീസസ് അഥവാ മീന രാശിയ്ക്ക് ഇന്ന് ജോലിയില് നിങ്ങളോടു മത്സരമുള്ളവരം മറി കടക്കും. ബന്ധുക്കളുമായുള്ള അടുപ്പം പുനസ്ഥാപിയ്ക്കും. പഴയ ചില ബന്ധങ്ങളും.\nRead more about: zodiac sign രാശി സോഡിയാക് സൈന് ജീവിതം\nDaily Horoscope 23rd March 2019 Saturday\nDaily Horoscope 23rd March 2019 Saturday, Read more to know about,\nStory first published: Saturday, March 23, 2019, 10:53 [IST]\nMar 23, 2019 ലെ വാര്‍ത്തകള്\nകരൾ രോഗം അടുക്കില്ല;കാബേജും കോളിഫ്ളവറും മാത്രം മതി


മാർച്ച് 29 വരെ കേരളത്തിൽ ഇടിമിന്നലോട് കൂടിയ മഴയ്ക്ക് സാധ്യത ; ജാഗ്രത നിർദ്ദേശം - EC Online TV\nHome Kerala News മാർച്ച് 29 വരെ കേരളത്തിൽ ഇടിമിന്നലോട് കൂടിയ മഴയ്ക്ക് സാധ്യത ; ജാഗ്രത നിർദ്ദേശം\nമാർച്ച് 29 വരെ കേരളത്തിൽ ഇടിമിന്നലോട് കൂടിയ മഴയ്ക്ക് സാധ്യത ; ജാഗ്രത നിർദ്ദേശം\n2021 മാർച്ച് 26 മുതല് 29 വരെ കേരളത്തിൽ ഒറ്റപ്പെട്ടയിടങ്ങളിൽ ഇടിമിന്നലോട് കൂടിയ മഴയ്ക്ക് സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു. ഉച്ചക്ക്2മണി മുതൽ രാത്രി 10 മണിവരെയുള്ള സമയത്ത് ഇടിമിന്നലിനുള്ള സാധ്യത കൂടുതലാണ്. (ചില സമയങ്ങളിൽ രാത്രി വൈകിയും ഇത് തുടർന്നേക്കാം). മലയോര മേഖലയിൽ ഇടിമിന്നൽ സജീവമാകാനാണ് സാധ്യത. ഇത്തരം ഇടിമിന്നൽ അപകടകാരികൾ ആണ്. അവ മനുഷ്യ ജീവനും വൈദ്യുത ചാലകങ്ങളുമായി ബന്ധിപ്പിച്ചിട്ടുള്ള വീട്ടുപകരണങ്ങൾക്കും വലിയ നാശനഷ്ടം സൃഷ്ടിക്കുന്നുണ്ട്.\nസംസ്ഥാന ദുരന്ത നിവാരണ അതോറിറ്റി ഇടിമിന്നലിനെ ഒരു സംസ്ഥാന സവിശേഷ ദുരന്തമായി പ്രഖ്യാപിച്ചിട്ടുണ്ട്. ആയതിനാൽ പൊതുജനങ്ങൾ താഴെപ്പറയുന്ന മുൻകരുതൽ കാര്‍മേഘം കണ്ട് തുടങ്ങുന്ന സമയം മുതൽ തന്നെ സ്വീകരിക്കേണ്ടതാണ്. ഇടിമിന്നല് ദൃശ്യമല്ല എന്നതിനാല് ഇത്തരം മുന്‍കരുതല് സ്വീകരിക്കുന്നതില് നിന്നും വിട്ടുനില്‍ക്കരുത്. ഉച്ചക്ക്2മണി മുതൽ രാത്രി 10 മണി വരെ അന്തരീക്ഷം മേഘാവൃതമാണെങ്കിൽ, തുറസായ സ്ഥലത്തും, ടെറസ്സിലും കുട്ടികൾ കളിക്കുന്നത് ഒഴിവാക്കുക.\n➧ ഇടിമിന്നലിന്റെ ആദ്യ ലക്ഷണം കണ്ടുകഴിഞ്ഞാൽ ഉടൻ തന്നെ സുരക്ഷിതമായ കെട്ടിടത്തിനുള്ളിലേക്ക് മാറുക.\n➧ മഴക്കാറ് കാണുമ്പോൾ തുണികൾ എടുക്കാൻ ടെറസ്സിലേക്കോ, മുറ്റത്തേക്കോ ഇടിമിന്നലുള്ള സമയത്ത് പോകരുത്.\n➧ ഗൃഹോപകരണങ്ങളുടെ വൈദ്യുതി ബന്ധം വിഛേദിക്കുക.\n➧ ജനലും വാതിലും അടച്ചിടുക.\n➧ ലോഹ വസ്തുക്കളുടെ സ്പർശനമോ സാമീപ്യമോ പാടില്ല. വൈദ്യുതി ഉപകരണങ്ങളുടെ സാമീപ്യവും ഒഴിവാക്കുക.\n➧ ടെലിഫോൺ ഉപയോഗിക്കുന്നത് ഒഴിവാക്കാൻ ശ്രമിക്കുക.\n➧ ഇടിമിന്നലുള്ള സമയത്ത് കുളിക്കുന്നത് ഒഴിവാക്കുക.\n➧ കഴിയുന്നത്ര ഗൃഹാന്തർ ഭാഗത്ത് ഭിത്തിയിലോ തറയിലോ സ്പർശിക്കാതെ ഇരിക്കുക.\n➧ ഇടിമിന്നലുള്ള സമയത്ത് ടെറസ്സിലോ മറ്റ് ഉയരമുള്ള സ്ഥലങ്ങളിലോ വൃക്ഷ കൊമ്പിലോ ഇരിക്കുന്നത് അപകടകരമാണ്.\n➧ വീടിനു പുറത്താണങ്കിൽ വൃക്ഷങ്ങളുടെ ചുവട്ടിൽ നിൽക്കരുത്.\n➧ വാഹനത്തിനുള്ളിൽ ആണെങ്കിൽ തുറസ്സായ സ്ഥലത്ത് നിർത്തി, ലോഹ ഭാഗങ്ങളിൽ സ്പർശിക്കാതെ ഇരിക്കണം.\n➧ ഇടിമിന്നൽ ഉണ്ടാകുമ്പോൾ ജലാശയത്തിൽ ഇറങ്ങുവാൻ പാടില്ല.\n➧ പട്ടം പറത്തുവാൻ പാടില്ല.\n➧ തുറസ്സായ സ്ഥലത്താണങ്കിൽ പാദങ്ങൾ ചേർത്തുവച്ച് തല കാൽ മുട്ടുകൾക്ക് ഇടയിൽ ഒതുക്കി പന്തുപോലെ ഉരുണ്ട് ഇരിക്കുക.\n➧ ഇടിമിന്നലുള്ള സമയം പുറത്ത് അയയിൽ കിടക്കുന്ന നനഞ്ഞ വസ്ത്രങ്ങൾ എടുക്കാതിരിക്കുക.\n➧ ഇടിമിന്നലിൽനിന്ന് സുരക്ഷിതമാക്കാൻ കെട്ടിടങ്ങൾക്കു മുകളിൽ മിന്നൽ ചാലകം സ്ഥാപിക്കാം. വൈദ്യുതോപകരണങ്ങളുടെ സുരക്ഷക്കായി സർജ്ജ് പ്രോട്ടക്ടര് ഘടിപ്പിക്കാം.\n➧വളര്‍ത്തു മൃഗങ്ങളെ തുറസായ സ്ഥലത്ത് ഈ സമയത്ത് കെട്ടരുത്. അവയെ അഴിക്കുവാനും സുരക്ഷിതമായി മാറ്റി കെട്ടുവാനും മഴ മേഘം കാണുമ്പോള് തുറസായ സ്ഥലത്തെക്ക് പോകരുത്.


വയനാട്ടില് 6,25,455 വോട്ടര്‍മാര് നാളെ ബൂത്തിലേക്ക്; 848 പോളിങ് സ്‌റ്റേഷനുകള്\nFri Jan 28 2022 11:03:17 GMT+0530 (India Standard Time)\nBY BSR9 Dec 2020 12:27 PM GMT\nBSR9 Dec 2020 12:27 PM GMT\nകല്‍പറ്റ: തദ്ദേശ തിരഞ്ഞെടുപ്പിന് വയനാട് ജില്ല ഒരുങ്ങി. 848 പോളിങ് ബൂത്തിലായി രാവിലെ7മുതല് വൈകീട്ട്6വരെ വോട്ടെടുപ്പ് നടക്കും. 6,25,455 വോട്ടര്‍മാരാണ് സമ്മതിദാനാവകാശം വിനിയോഗിക്കാന് അര്‍ഹരായിട്ടുള്ളത്. ഇന്ന് വൈകീട്ട് മൂന്ന് മുതല് നാളെ വോട്ടെടുപ്പ് അവസാനിക്കുന്നതുവരെ കൊവിഡ് പോസിറ്റീവ് ആകുന്നവര്‍ക്കും ക്വാറന്റൈനില് പ്രവേശിക്കുന്നവര്‍ക്കും ആരോഗ്യ വകുപ്പിലെ ഡെസിഗ്‌നേറ്റഡ് ഹെല്‍ത്ത് ഓഫിസര് നല്‍കുന്ന സാക്ഷ്യപത്രം ഹാജരാക്കി പോളിങ് സ്‌റ്റേഷനില് നേരിട്ടെത്തി വോട്ടു ചെയ്യാം. പ്രത്യേക വോട്ടര് പട്ടികയില് ഉള്‍പ്പെട്ട, ഇന്നലെ വൈകീട്ട്3വരെയുള്ള കൊവിഡ് രോഗികള്‍ക്കും ക്വാറന്റൈനിലുള്ളവര്‍ക്കും പോസ്റ്റല് ബാലറ്റാണ്. 23 ഗ്രാമപഞ്ചായത്തുകളിലെ 413 വാര്‍ഡുകള്, മൂന്ന് നഗരസഭകളിലെ 99 ഡിവിഷനുകള്,4ബ്ലോക്ക് പഞ്ചായത്തുകളിലെ 54 ഡിവിഷനുകള്, ജില്ലാ പഞ്ചായത്തിലെ 16 ഡിവിഷനുകള് എന്നിവയിലേക്കാണ് തിരഞ്ഞെടുപ്പ്. ആകെ 582 ജനപ്രതിനിധികളെ തിരഞ്ഞെടുക്കും. 1857 സ്ഥാനാര്‍ഥികളാണ് മല്‍സര രംഗത്തുള്ളത്.\nതിരഞ്ഞെടുപ്പിനുള്ള എല്ലാ ക്രമീകരണങ്ങളും പൂര്‍ത്തിയായതായി ജില്ലാ കലക്ടര് ഡോ. അദീല അബ്ദുല്ല അറിയിച്ചു. 5090 പോളിങ് ഉദ്യോഗസ്ഥരെയാണ് ജില്ലയിലെ വിവിധ പോളിങ് സ്‌റ്റേഷനുകളില് തിരഞ്ഞെടുപ്പ് ജോലിക്കായി നിയോഗിച്ചത്. 32 വരാണാധികാരികളും 32 ഉപ വരണാധികാരികളും 4240 പോളിങ് ഉദ്യോഗസ്ഥരും 850 റിസര്‍വ് ഉദ്യോഗസ്ഥരെയുമാണ് വോട്ടടെപ്പിനായി സജ്ജീകരിച്ചത്. 60 സെക്ടര് ഓഫിസര്‍മാരെയും തിരഞ്ഞെടുപ്പ് പ്രവര്‍ത്തനങ്ങള് ഏകോപിപ്പിക്കാനായി നിയോഗിച്ചിട്ടുണ്ട്. ബൂത്തുകളില് സാനിറ്റൈസര് നല്‍കാനും കൊവിഡ് പ്രതിരോധ പ്രവര്‍ത്തനങ്ങള് ഏകോപിപ്പിക്കാനുമായി 848 പോളിങ് അസിസ്റ്റന്റുമാരെയാണ് ഇത്തവണ അധികമായി നിയോഗിച്ചത്.\nജില്ലയിലെ ഏഴ് വിതരണ കേന്ദ്രങ്ങളില് നിന്നു ബൂത്തുകളിലേക്കായി പോളിങ് ഉദ്യോഗസ്ഥര് വിതരണ സാമഗ്രികള് ഏറ്റുവാങ്ങി. രാവിലെ9മുതല് വൈകീട്ട്3വരെയായിരുന്നു പോളിങ് സാമഗ്രികളുടെ വിതരണം. കൊവിഡ് പശ്ചാത്തലത്തില് തിരക്കുകള് ഒഴിവാക്കാന് വാര്‍ഡ് അടിസ്ഥാനത്തിലായിരുന്നു കേന്ദ്രങ്ങളില് നിന്നുള്ള പോളിങ് സാമഗ്രികളുടെ വിതരണം. 935 കണ്‍ട്രോള് യൂനിറ്റും 2820 വോട്ടിങ് ന്ത്രങ്ങളാണ് ഗ്രാമ പഞ്ചായത്തുകളിലേക്കായി സജ്ജീകരിച്ചിട്ടുള്ളത്. നഗരസഭയില് 271 കണ്‍ട്രോള് യൂനിറ്റും 311 ബാലറ്റ് യൂന\tറ്റുകളുമാണ് സജ്ജീകരിച്ചത്.\nജില്ലയിലെ 6,25,455 വോട്ടര്‍മാരില് 3,19,534 സ്ത്രീ വോട്ടര്‍മാരാണുള്ളത്. ട്രാന്‍സ് ജെന്‍ഡര് വിഭാഗത്തില്6വോട്ടര്‍മാരുമുണ്ട്. മാനന്തവാടി നഗരസഭയിലെ താഴെ അങ്ങാടി പോളിങ് സ്‌റ്റേഷനിലാണ് ഏറ്റവും കൂടുതല് വോട്ടര്‍മാരുള്ളത്. 1466 പേരാണ് ഇവിടെ വോട്ടര്‍മാര്. നൂല്‍പ്പുഴ പഞ്ചായത്തിലെ രണ്ടാം നമ്പര് ബൂത്തിലാണ് ഏറ്റവും കുറവ് വോട്ടര്‍മാരുള്ളത്. 168 പേര്. ഏകഭാഷാ ന്യൂനപക്ഷ ബൂത്തായ തവിഞ്ഞാലിലെ കമ്പമലയില് 22 ശതമാനം വോട്ടര്‍മാര്‍ക്കായി തമിഴ് ഭാഷയിലും ബാലറ്റ് തയ്യാറാക്കിയിട്ടുണ്ട്.\nതദ്ദേശ സ്വയം ഭരണ സ്ഥാപനങ്ങളിലേക്കുള്ള പൊതുതിരഞ്ഞടുപ്പിനോട് അനുബന്ധിച്ച് സുരക്ഷാ ക്രമീകരണങ്ങള്‍ക്കായി ജില്ലയില് 1785 പോലിസ് സേനാംഗങ്ങളെ വിന്യസിച്ചു. 216 സ്‌പെഷ്യല് പോലിസ് ഓഫിസര്‍മാരെയും വിവിധ ബൂത്തുകളിലായി വിന്യസിച്ചിട്ടുണ്ട്. ജില്ലയില് 132 മാവോവാദി ബാധിത ബൂത്തുകളിലായതിനാല് ഇവിടെ ആന്റി നക്‌സല് സേനാംഗങ്ങളെ നിയോഗിച്ചിട്ടുണ്ട്. 152 ബൂത്തുകളില് വെബ് കാസ്റ്റിങ്, വീഡിയോഗ്രഫി ഏര്‍പ്പെടുത്തിയിട്ടുണ്ട്. ജില്ലയില് 222 ബൂത്തുകളിലും വനത്തോട് ചേര്‍ന്നുള്ള മൂന്ന് ബൂത്തുകളിലും കൂടുതല് സുരക്ഷാ ഉദ്യോഗസ്ഥരെ നിയോഗിച്ചിട്ടുണ്ട്. 174 വാഹനങ്ങളിലായി ഓരോ ബൂത്തിലും അരമണിക്കൂറിനുള്ളില് എത്തുന്ന വിധത്തിലായി പട്രോളിങും യൂനിറ്റും ജില്ലയിലുടനീളം ക്രമീകരിച്ചിട്ടുണ്ട്. ഇതു കൂടാതെ ജില്ലാ ആസ്ഥാനത്തും സബ് ഡിവിഷന് ആസ്ഥാനത്തും പ്രത്യേകം സ്‌െ്രെടക്കിങ് ഫോഴ്‌സിനെയും നിയമിച്ചിട്ടുണ്ട്. പോലിസ് ആസ്ഥാനവുമായി ബന്ധപ്പെടുത്തിയ ഹോട്ട്‌ലൈന് സംവിധാനവും ഒരുക്കിയിട്ടുണ്ട്.\n625455 voters to go to polls in Wayanad tomorrow; 848 polling stations


11 ഓളം മലയാളി പുരുഷന്മാരെ വിവാഹം കഴിച്ച് ലക്ഷങ്ങള് തട്ടിയ യുവതി അറസ്റ്റില് | Con bride who married and duped 11 men in Kerala held in Noida - Malayalam Oneindia\n11 ഓളം മലയാളി പുരുഷന്മാരെ വിവാഹം കഴിച്ച് ലക്ഷങ്ങള് തട്ടിയ യുവതി അറസ്റ്റില്\nUpdated: Mon, Dec 19, 2016, 8:48 [IST]\nനോയിഡ: കേരളത്തിലെത്തി 11ഓളം മലയാളി പുരുഷന്മാരെ വിവാഹം ചെയ്ത ശേഷം ലക്ഷക്കണക്കിന് രൂപയുടെ ആഭരണങ്ങളും പണവും തട്ടിയെടുത്ത കേസില് സ്ത്രീ ഉള്‍പ്പെടെ മൂന്നു പേരെ പോലീസ് ഉത്തര് പ്രദേശിലെ നോയിഡയില് നിന്നും അറസ്റ്റ് ചെയ്തു. കേരളത്തിലെയും ഉത്തര് പ്രദേശിലേയും പോലീസിന്റെ സംയുക്ത തിരച്ചിലിലാണ് പ്രതികള് പിടിയിലായത്.\nമേഘ ഭാര്‍ഗവ്(26), സഹോദരി പ്രാചി ഭാര്‍ഗവ്(28), സഹോദരീ ഭര്‍ത്താവ് ദേവേന്ദ്ര ശര്‍മ എന്നിവരാണ് അറസ്റ്റിലായത്. നോയിഡയിലെ അമരാവതി സോഡിയോക് സെക്ടര് 120 താമസിക്കുകയായിരുന്നു ഇവര്. തന്നെ വിവാഹം ചെയ്തശേഷം പണവും സ്വര്‍ണവുമായി വധു കടന്നുകളഞ്ഞെന്ന കൊച്ചി സ്വദേശി ലോറന് ജസ്റ്റിന്റെ പരാതിയെ തുടര്‍ന്നാണ് പോലീസ് നടപടി.\nമേഘ വധുവായി അഭിനയിച്ചായിരുന്നു പ്രതികളുടെ തട്ടിപ്പു നാടകം. ഭാര്യയില്ലാത്ത കോടീശ്വരന്മാരായ വരന്മാരെ തേടിപ്പിടിച്ചാണ് ഇവര് വിവാഹ തട്ടിപ്പ് നടത്തിയിരുന്നത്. വരനൊപ്പം മൂന്നു നാലു ദിവസം കഴിഞ്ഞശേഷം മയക്കു മരുന്ന് നല്‍കി മയക്കിയശേഷം സ്വര്‍ണവും പണവുമായി കടന്നുകളയുകയായിരുന്നു ഇവരുടെ രീതി.\nഇത്തരത്തില് 11 വിവാഹമെങ്കിലും കേരളത്തില് ഇവര് നടത്തിയിട്ടുണ്ടാകുമെന്ന് പോലീസ് പോലീസ് പറയുന്നു. മേഘയുടെ ഭര്‍ത്താവ് മഹേന്ദ്ര ഒളിവിലാണ്. കേരളത്തിലേക്കെത്തിച്ച പ്രതികളെ ചോദ്യം ചെയ്തുവരികയാണെന്ന് പോലീസ് പറഞ്ഞു.\nnoida bride kerala പോലീസ് അറസ്റ്റ് നോയിഡ യുവതി വധു വിവാഹം കൊച്ചി


കേന്ദ്ര ഏജൻസികളുടെ റെയ്ഡിനെ ഭയക്കുന്നില്ല; അവർക്ക് ഒന്നും കിട്ടാൻ പോകുന്നില്ല; കേരളത്തിലെ ജനങ്ങൾക്ക് എല്ലാം വ്യക്തമാണല്ലോ: കമൽഹാസൻ - BIGNEWSLIVE | Latest Malayalam News\nകേന്ദ്ര ഏജൻസികളുടെ റെയ്ഡിനെ ഭയക്കുന്നില്ല; അവർക്ക് ഒന്നും കിട്ടാൻ പോകുന്നില്ല; കേരളത്തിലെ ജനങ്ങൾക്ക് എല്ലാം വ്യക്തമാണല്ലോ: കമൽഹാസൻ\nചെന്നൈ: കേന്ദ്ര സർക്കാരിന്റെ ഏജൻസികളെ ഉപയോഗിച്ച് തന്നെ ഭയപ്പെടുത്താനാകില്ലെന്ന് നടനും മക്കൾ നീതിമയ്യം അധ്യക്ഷനുമായ കമൽഹാസൻ. ആദായ നികുതി വകുപ്പിന്റെ റെയ്ഡുകൾക്ക് തന്നെ ഭയപ്പെടുത്താനാകില്ല. ബിജെപിയുടെ ഭീഷണി രാഷ്ട്രീയമാണെന്നും അവയെ ഭയക്കുന്നില്ലെന്നും കമൽഹാസൻ പറഞ്ഞു.\nതന്റെ വീട്ടിൽ റെയ്ഡ് നടത്തിയാൽ ഒന്നും കണ്ടെത്താൻ പോകുന്നില്ല. ജനങ്ങളുടെ ശബ്ദമാകാനാണ് മക്കൾ നീതിമയ്യം ശ്രമിക്കുന്നത്. കേന്ദ്ര സർക്കാറിന്റെ ഭീഷണിയെ കുറിച്ച് കേരളത്തിലെ ജനങ്ങളോട് പ്രത്യേകിച്ച് പറയേണ്ട കാര്യമില്ലെന്നും അവർക്ക് അറിയാവുന്നതാണെനന്ും കമൽഹാസൻ മലയാളത്തിലെ സ്വകാര്യ മാധ്യമത്തോട് പ്രതികരിച്ചു.\nതമിഴ്‌നാട് സർക്കാരിന് എതിരേയും കമൽ ആഞഅഞടിച്ചു. ഭക്ഷ്യവസ്തുക്കൾ ഉൾപ്പടെയുള്ള അടിസ്ഥാനപ്രശ്‌നങ്ങളിൽ തമിഴ്‌നാട് സർക്കാർ ജനങ്ങൾക്ക് വേണ്ടി ഒന്നും ചെയ്യുന്നില്ല. എല്ലാത്തിലും കമ്മീഷൻ പറ്റുകയാണ്. ജനങ്ങളുടെ നികുതി പണം മറ്റ് മേഖലയിലേക്ക് വഴിമാറ്റുകയാണെന്നും അദ്ദേഹം ആരോപിച്ചു.\nജനങ്ങൾക്ക് വേണ്ടി പ്രവർത്തിക്കുന്ന സർക്കാരാണ് വേണ്ടത്. തെരഞ്ഞെടുപ്പിൽ മികച്ച പ്രതികരണമാണ് ജനങ്ങളിൽ നിന്നുള്ളത്. മികച്ച വിജയം നേടുക തന്നെ ചെയ്യുമെന്നും കമൽഹാസൻ വ്യക്തമാക്കി.\nഅതേസമയം, താൻ പകുതി മലയാളിയാണെന്നു പറയുന്നത് സത്യമാണെന്നും അത്തരത്തിൽ വിശ്വസിക്കുന്ന ധാരാളം മലയാളികൾ കേരളത്തിലുണ്ടെന്നും കമൽ സന്തോഷത്തോടെ പറഞ്ഞു.\nTags: Kamal HaasanKeralamakkal needhi maiamtamil nadu\nഅടയ്ക്കയാണെന്ന് കരുതി പൊളിച്ചു; ശേഷം വന് പൊട്ടിത്തെറി! നാല് മക്കളുടെ അമ്മയായ ആറ്റബീവിക്ക് നഷ്ടപ്പെട്ടത് കൈവിരലുകള്, കണ്ണിനും സാരമായ പരിക്ക്!


അട്ടപ്പാടിയിൽ കൊല്ലപ്പെട്ട മാവോയിസ്റ്റ് ശ്രീനിവാസനെന്ന് ബന്ധുക്കൾ; ഡിഎൻഎ പരിശോധിക്കും - themediasyndicate\nഅട്ടപ്പാടിയിൽ കൊല്ലപ്പെട്ട മാവോയിസ്റ്റ് ശ്രീനിവാസനെന്ന് ബന്ധുക്കൾ; ഡിഎൻഎ പരിശോധിക്കും\nതൃശ്ശൂർ: അട്ടപ്പാടി മഞ്ചിക്കണ്ടി വനത്തിൽ നടന്ന ഏറ്റുമുട്ടലിൽ കൊല്ലപ്പെട്ട നാല് മാവോയിസ്റ്റുകളിൽ ഒരാൾ ചെന്നൈ സ്വദേശി ശ്രീനിവാസനെന്ന് ബന്ധുക്കൾ. മൃതദേഹം ഇവർ തിരിച്ചറിഞ്ഞു. മാവോയിസ്റ്റ് അരവിന്ദൻ എന്ന പേരിൽ പൊലീസ് സൂക്ഷിച്ച മൃതദേഹമാണ് ശ്രീനിവാസന്റേതെന്ന് തിരിച്ചറിഞ്ഞിരിക്കുന്നത്.\nചെന്നൈയിൽ നിന്നെത്തിയ സഹോദരങ്ങളാണ് മൃതദേഹം തിരിച്ചറിഞ്ഞത്. എട്ട് വർഷം മുൻപ് വീടും നാടും ഉപേക്ഷിച്ച് പോയ ശ്രീനിവാസനെ കുറിച്ച് ബന്ധുക്കൾക്ക് വ്യക്തമായ അറിവുണ്ടായിരുന്നില്ല. ചെന്നൈയിൽ സിപിഎം പ്രവർത്തകനായിരുന്നു ഇയാളെന്നാണ് ബന്ധുക്കൾ പൊലീസിനോട് പറഞ്ഞിരിക്കുന്നത്.\nമൃതദേഹം ശ്രീനിവാസന്റേത് തന്നെയാണെന്ന് ഉറപ്പാക്കാൻ ശാസ്ത്രീയ പരിശോധനകൾ ആവശ്യമാണ്. വ്യക്തത വരുത്താൻ ഡിഎൻഎ പരിശോധന നടത്താനാണ് പൊലീസ് നീക്കം. ഇതിനായി സഹോദരങ്ങളെന്ന് അവകാശപ്പെട്ട രണ്ട് പേരുടെയും രക്തം ശേഖരിച്ചു.\nTags: അട്ടപ്പാടിയിൽ കൊല്ലപ്പെട്ട മാവോയിസ്റ്റ് ശ്രീനിവാസനെന്ന് ബന്ധുക്കൾ; ഡിഎൻഎ പരിശോധിക്കും


റിക്രൂട്ട്‌മെന്റ് തട്ടിപ്പ്: കുവൈത്തില് കുടുങ്ങിയവരുടെ കണക്കെടുക്കുന്നു\nകൊച്ചി,ദില്ലി,മുംബൈ,ബെംഗളുരു എന്നീ കേന്ദ്രങ്ങളില് നിന്നായി 2015,2016 കാലങ്ങളില് കുവൈത്ത് ആരോഗ്യ മന്ത്രാലയം നിരവധി നര്‍സ്സുമാരെ റിക്രൂട്ട് ചെയ്ത് കുവൈത്തില് എത്തിച്ചിരുന്നു.\nകുവൈത്ത് സിറ്റി: നഴ്‌സിംഗ് റിക്രൂട്ട്‌മെന്റ് തട്ടിപ്പിനിരയായി കുവൈത്തില് കുടുങ്ങികിടക്കുന്ന നഴ്സ്സുമാരുടെ പട്ടിക തയ്യാറാക്കാന് ഇന്ത്യന് എംബസി തയ്യാറെടുക്കുന്നു. 2015-15 വര്‍ഷങ്ങളില് വിവിധ ബാച്ചുകളിലായി കുവൈത്ത് ആരോഗ്യമന്ത്രാലയം, ഏജന്റുമാര് എന്നിവര് വഴി റിക്രൂട്ട് ചെയ്ത് കുവൈത്തില് എത്തി ജോലിയില്ലാതെ കഴിയുന്നവരുടെ വിവരങ്ങളാണു എംബസി ശേഖരിക്കുന്നത്.\nകൊച്ചി,ദില്ലി,മുംബൈ,ബെംഗളുരു എന്നീ കേന്ദ്രങ്ങളില് നിന്നായി 2015,2016 കാലങ്ങളില് കുവൈത്ത് ആരോഗ്യ മന്ത്രാലയം നിരവധി നര്‍സ്സുമാരെ റിക്രൂട്ട് ചെയ്ത് കുവൈത്തില് എത്തിച്ചിരുന്നു. എന്നാല് നിയമനത്തില് ഏജന്റുമാര് വന് കോഴ വാങ്ങിയിട്ടുണ്ടെന്ന ആരോപണത്തെ തുടര്‍ന്ന് ഇവരുടെ നിയമനം മന്ത്രാലയം റദ്ദു ചെയ്തു.\nഇതോടെ രണ്ടുവര്‍ഷമായി ജോലിയോ ശമ്പളമോ ഇല്ലാതെ നഴ്‌സുമാര് കുവൈത്തില് കുടുങ്ങി കിടക്കുകയാണ്. ഇങ്ങനെയുള്ളവരുടെ പേരു വിവരങ്ങളാണു എംബസി ഇപ്പോള് ശേഖരിക്കാന് ഒരുങ്ങുന്നത്. നിലവില് 58 പേര് മാത്രമാണു എംബസിയില് പരാതി നല്‍കിയിരിക്കുന്നത്.എന്നാല് ഇതിലും എത്രയോ മടങ്ങു നഴ്‌സുമാര് ദുരിതമനുഭവിക്കുന്നതായാണു വിവരം.\nനാട്ടില് പണം നല്‍കിയ ഏജന്റുമാരുടെ വാക്കുകള് അനുസരിച്ചാണു ഇവരിപ്പോഴും പ്രവര്‍ത്തിക്കുന്നത്. അതുകൊണ്ട് തന്നെ എംബസിയില് പരാതി നല്‍കാന് പല നഴ്‌സുമാരും വിമുഖത കാട്ടുകയാണ്. ഇതുസംബന്ധിച്ച് ഇന്ത്യന് സ്ഥാനപതി കെ.ജീവ സാഗര് കുവൈത്ത് ആരോഗ്യ മന്ത്രി ബാസില് അല് സബാഹുമായി നടത്തിയ ചര്‍ച്ചയുടെ അടിസ്ഥാനത്തിലാണു എംബസി കൂടുതല് പേരുടെ വിവരങ്ങള് ശേഖരിക്കാന് ഒരുങ്ങുന്നത്.\nജോലിയില്ലാതെ കഴിയുന്ന മുഴുവന് നഴ്‌സുമാരും തൊഴില് വിഭാഗത്തില് ഉടന് തന്നെ പേരു വിവരങ്ങള് നല്‍കണമെന്നും എംബസി അഭ്യര്‍ത്ഥിച്ചിട്ടുണ്ട്. ആരോഗ്യ മന്ത്രാലയവുമായുള്ള അടുത്ത ചര്‍ച്ചയില് മുഴുവന് പേരുടെയും പട്ടിക സമര്‍പ്പിക്കാന് സാധിച്ചാല് പ്രശ്‌ന പരിഹാരത്തിനു വഴിയൊരുങ്ങുമെന്നാണു എംബസി പ്രതീക്ഷിക്കുന്നത്.


mother shaves her daughter's head as punishment for 'bullying bald cancer patient' Read more: http://www.dailymail.co.uk/news/article-3819263/Shockin | മുടികൊഴിഞ്ഞു കഷണ്ടിയായ ക്യാൻസർ രോഗിയായ വിദ്യാർത്ഥിയെ സ്‌കൂളിൽ വച്ച് നിരന്തരം കളിയാക്കി; ബാത്‌റൂമിലിരുത്തി അമ്മ മകളുടെ മുടി ഷേവ് ചെയ്തു തറയിലേക്ക് വലിച്ചെറിഞ്ഞു ശിക്ഷ നടപ്പിലാക്കി; വീഡിയോ കാണാം.. - MarunadanMalayali.com\nOctober 04, 2016 | 05:56 PM IST | Permalink\nസ്വന്തം മകളുടെ മുടി ആരെങ്കിലും മുറിച്ചു കളയുമോ? മറ്റൊരു കുട്ടിയെ കളിയാക്കിയതിന്റെ പേരിൽ? ഇല്ലെന്നായിരിക്കും ഭൂരിഭാഗം ആളുകളുടേയും മറുപടി. എന്നാൽ ബാത്‌റൂമിലെ തറയിലിരുത്തി ഒരു അമ്മ ബലമായി തന്റെ മകളുടെ മുടി ഡ്രിമ്മർ ഉപയോഗിച്ച് മുറിച്ചു കളയുന്ന വീഡിയോ ആണ് ഇപ്പോൾ സോഷ്യൽ മീഡിയയിൽ വൈറലായിരിക്കുന്നത്. സ്‌കൂളിൽ വച്ച് സഹപാഠിയായ വിദ്യാർത്ഥിനിയെ മുടിയില്ലാത്തതിനാൽ നിരന്തരം കളിയാക്കിയതിനാലാണ് ഇങ്ങനൊരു തിരുമാനത്തിലേക്ക് അമ്മ എത്തിയിരിക്കുന്നത്. തറയിലുരുന്നു മുടി മുറിക്കുന്നതിനെതിരെ കുട്ടി പ്രതികരിക്കുന്നുണ്ടെങ്കിലും അതിനു സാധിക്കുന്നില്ല. തറയിലൂടെ നീങ്ങി നിരങ്ങുന്ന കുട്ടി കൈകൊണ്ട് മുഖം മറക്കുകയും കണ്ണീർ തുടക്കുകയും ചെയ്യുന്നുണ്ട്. മുടി മുറിച്ച് തറയിലേക്ക് വലിച്ചെറിയുന്നതോടൊപ്പം അമ്മ എന്തൊക്കെയോ പറയുകയും ചെയ്യുന്നുണ്ട്. കുട്ടിയെ ശകാരിക്കുകയാണെന്ന് വ്യക്തം.\nവീഡിയോ ഇതിനോടകം തന്നെ സോഷ്യൽ മീഡിയയിൽ വൈറലായിക്കഴിഞ്ഞു. സ്‌കൂളിൽ വച്ച് ക്യാൻസർ പേഷ്യന്റ് ആയ വിദ്യാർത്ഥിയോട് മോശമായ രീതിയിൽ പ്രതികരിച്ചതിനെത്തുടർന്നാണ് അമ്മ കുട്ടിയുടെ മുടി മുറിച്ചത്. ക്യാൻസർ രോഗിയെ നിരന്തരം കളിയാക്കിയ കുട്ടിയുടെ മുടി അമ്മ മുറിച്ചു കളഞ്ഞു എന്ന തലക്കെട്ടോടു കൂടിയാണ് വീഡിയോ പ്രചരിക്കുന്നത്.\nഅതേസമയം, ഇപ്പോൾ പ്രചരിക്കുന്ന വീഡിയോയുടെ വേറൊരു ഭാഗം കൂടി ഓൺലൈനിൽ വൈറലായിരുന്നു. അത് ഒരു വർഷം പഴക്കമുള്ള വീഡിയോ ആണ്. കുട്ടി തന്റെ നഗ്ന ചിത്രങ്ങൾ ഓൺലൈനിൽ അപ്ലോഡ് ചെയ്തതിനാണ് മുടി മുറിക്കുന്നത് എന്നായിരുന്നു ആ വീഡിയോയിൽ പറഞ്ഞിരുന്നത്. രണ്ടു വീഡിയോയും കൂട്ടിവായിച്ചാൽ തെറ്റു ചെയ്താലുള്ള ശിക്ഷ മുടി മുറിക്കലാണെന്നു തോന്നും.\nവീഡിയോയിലെ അമ്മയും മകളും സംസാരിക്കുന്നത് പോർച്ചുഗീസ് ഭാഷയാണ്. എന്നാൽ ഏതു രാജ്യത്തുനിന്നാണ് വീഡിയോ ഷൂട്ട് ചെയ്തിരിക്കുന്നതെന്ന് വ്യക്തമല്ല. എങ്കിലും നിരവധി ആളുകളാണ് സോഷ്യൽ മീഡിയയിൽ പ്രതികരിച്ചിരിക്കുന്നത്. അമ്മ ചെയ്തത് ശിയാണെന്നു വാദിക്കുന്നവരും അമ്മ ചെയ്തത് ശരിയായില്ലെന്നു പറയുന്നവരും ഉണ്ട്. അതോടൊപ്പം തന്നെ പെൺകുട്ടികൾ നഗ്നചിത്രങ്ങൾ എടുക്കാൻ ആവശ്യമായ സൗകര്യം( ഫോൺ വാങ്ങിക്കൊടുത്തു) ഒരുക്കുന്നതും വീട്ടുകാരാണെന്നും ഒരു കൂട്ടർ അഭിപ്രായപ്പെടുന്നു. ഓൺലൈനിൽ വൈറലായ വീഡിയോ കാണാം...


ബലാത്സംഗക്കേസില് വെളിപ്പെടുത്തലുമായി സാക്ഷിയായ കന്യാസ്ത്രീ – Truevision News\nബലാത്സംഗക്കേസില് വെളിപ്പെടുത്തലുമായി സാക്ഷിയായ കന്യാസ്ത്രീ\nകൊച്ചി : മുന് ജലന്ധര് ബിഷപ്പ് ഫ്രാങ്കോ മുളയ്ക്കലിനെതിരായ ബലാത്സംഗക്കേസില് വെളിപ്പെടുത്തലുമായി സാക്ഷിയായ കന്യാസ്ത്രീ. ബിഷപ്പിനെതിരെ നല്‍കിയ മൊഴി മാറ്റാന് ആവശ്യപ്പെട്ട് സമ്മര്‍ദ്ദമുണ്ടെന്ന് വെളിപ്പെടുത്തി. ബിഷപ്പ് ഫ്രാങ്കോയ്ക്കെതിരായി മൊഴികൊടുത്തതിന്‍റെ പേരിൽ തന്നെ മാനസികമായി പീഡിപ്പിക്കുന്നുവെന്നും സിസ്റ്റര് പറഞ്ഞു.\nമൊഴിമാറ്റാൻ പ്രൊവിൻഷ്യാളും മദർ ജനറാളും നിർബന്ധിച്ചു. വിജയവാഡ വിട്ട് കേരളത്തിലെത്തിയത് മരണ ഭയത്താലാണ്. വീണ്ടും സ്ഥലം മാറ്റിയത് സമ്മർദ്ദത്തിന്‍റെ ഭാഗമായിട്ടെന്നും തന്‍റെ ജീവന് ഭീഷണിയുണ്ടെന്നും സിസ്റ്റർ ലിസി വടക്കേയിൽ പഞ്ഞു.\n”ഇവരെന്നെ പീഡിപ്പിക്കുന്നതൊക്കെ എനിക്ക് മനസ്സിലാകുന്നുണ്ട്. തലയില് തേക്കാന് അല്‍പ്പം എണ്ണ പോലും നല്‍കുന്നില്ല. എണ്ണ തരാമോ എന്ന് ചോദിച്ചപ്പോള് മിണ്ടിപ്പോകരുത് സിസ്റ്ററിന് ഇവിടെ എണ്ണയില്ലെന്ന് പറഞ്ഞു. എനിക്കറിയാം ബിഷപ്പ് ഫ്രാങ്കോയ്ക്ക് എതിരെ മൊഴി കൊടുത്തതിന് ശേഷമാണ് ഇങ്ങനെ. പെറ്റതള്ളയോടോ സഹോദരങ്ങളോടോ മിണ്ടാന് പോലും അവസരം നല്‍കുന്നില്ല” – സിസ്റ്റര് ലൂസി പറഞ്ഞു.\nWitness nun denies rape in rape case\nപുറത്ത് പോകണമെന്നാവശ്യപ്പെട്ട് നോട്ടീസ് അയച്ച സഭയുടെ നടപടി ഖേദകരമെന്ന് സിസ്റ്റര് ലൂസി കളപ്പുര


ഒരു സഹോദരന്റെ കഥ • Suprabhaatham\nഒരു സഹോദരന്റെ കഥ\nഡാന്‍ക്ലാര്‍ക്ക് വിവരിച്ച ആ\nപോള് എന്ന യുവാവിന് ക്രിസ്മസ് സമ്മാനമായി ഒരു കാര് കിട്ടി. സ്വന്തം ചേട്ടന് സമ്മാനിച്ചതായിരുന്നു ആ മനോഹരമായ പുതുപുത്തന് കാര്. ക്രിസ്മസിന്റെ തലേദിവസം ഓഫീസില് നിന്ന് പുറത്തിറങ്ങി വന്നപ്പോള് ഒരു പയ്യനുണ്ട് കാറിന് ചുറ്റും നടക്കുന്നു. കാറിന്റെ ഭംഗി നോക്കി അതിശയത്തോടെ, കൊതിയോടെ നടക്കുകയാണവന്. പാവപ്പെട്ട കുടുംബത്തിലെ പയ്യനാണെന്ന് ഒറ്റ നോട്ടത്തില് മനസ്സിലാവും. ‘അങ്ങയുടേതാണോ ഈ കാര്’ വിടര്‍ന്ന കണ്ണുകളോടെ അവന് ചോദിച്ചു. ‘അതെ. എന്റെ ചേട്ടന് നല്‍കിയ ക്രിസ്മസ് സമ്മാനമാണ് ഈ കാര്’. പോള് പറഞ്ഞതുകേട്ട് പയ്യന് അതിശയിച്ചു. ‘അപ്പോള് ഈ കാര് ശരിക്കും നിങ്ങളുടെ ചേട്ടന്റെ സമ്മാനമാണ്! ഒരു പൈസയും നിങ്ങള്‍ക്ക് ഇതിനായി ചെലവഴിക്കേണ്ടി വന്നില്ല …. എനിക്കും ….’\nഎന്തോ പറയാന് നോക്കി അവന് പെട്ടെന്ന് നിര്‍ത്തി. അവന്റെ മുഖത്തുതന്നെ നോക്കി നില്‍ക്കുകയായിരുന്ന പോളിന് മനസ്സിലായി, അവന് എന്തായിരിക്കും പറയാന് പോവുന്നതെന്ന്!!\nതനിക്കും അതുപോലെ ഒരു ചേട്ടനുണ്ടായിരുന്നെങ്കില് എന്നല്ലേ അവന് പറയാനൊങ്ങിയത് എന്നാല് പിന്നീട് പയ്യന് പറഞ്ഞ വാക്കുകള് പോളിനെ ശരിക്കും അമ്പരപ്പിച്ചു കളഞ്ഞു!! അവന് പറയുകയാണ്. ‘അതുപോലെ സമ്മാനം നല്‍കാന് കഴിയുന്ന ചേട്ടനാവാന് എനിക്കും കഴിഞ്ഞിരുന്നെങ്കില്!!’\nഅമ്പരപ്പോടെ ആ ആഗ്രഹം കേട്ടുനിന്ന പോള് അവനെ ക്ഷണിച്ചു. ‘നീ വരുന്നോ കൂടെ. കാറില് നമുക്ക് ഒരുമിച്ച് കുറച്ചു സമയം യാത്ര ചെയ്യാം’. ‘എനിക്ക് വലിയ ഇഷ്ടമാണ് കാറില് പോവാന്’\nവിടര്‍ന്ന കണ്ണുകളോടെ അവന് പറഞ്ഞു.\nഎന്നിട്ട് കാറില് കയറിയിരുന്നു.കുറച്ചു ദൂരം പിന്നിട്ടപ്പോള് അവന് ചോദിക്കുകയാണ്; ‘അതാ ആ ഭാഗത്തുള്ള എന്റെ വീടിന്റെ മുമ്പിലൂടെ ഒന്നു പോവാമോ’ അതുകേട്ട് പോള് മന്ദഹസിച്ചു. അയാള്‍ക്ക് ഊഹിക്കാം അവന് പറയുന്നതിന്റെ ഉദ്ദേശ്യം!! അയല്‍പക്കക്കാരൊക്കെ ഒന്നു കാണട്ടെ, താനൊരു പുതുപുത്തന് കാറില് വന്നിറങ്ങുന്നത് എന്നതാവും പയ്യന്റെ മനോഗതം!! പക്ഷെ അപ്പോഴും അയാളുടെ ഊഹം തെറ്റിപ്പോയി!! ‘അതാ ആ കോണിപ്പടിയ്ക്കരികില് ഒന്നു നിര്‍ത്താമോ ഒരല്‍പ്പം സമയം’.\nഅതു പറഞ്ഞ് കാറില്‍നിന്നിറങ്ങി അവന് പടികള് അതിവേഗം ഓടിക്കയറി. അല്‍പ്പനിമിഷങ്ങള്‍ക്കകം തന്നെ തിരിച്ചിറങ്ങുന്ന ശബ്ദം കേള്‍ക്കാനായി. പക്ഷെ കയറിപ്പോയതു പോലെ വേഗത്തിലായിരുന്നില്ല ഇറങ്ങി വന്നത്. വളരെ പതുക്കെ അവന് വന്നു. ചുമലില് വികലാംഗനായ അനിയനെയും ചുമന്നായിരുന്നു പതുക്കം, ശ്രദ്ധിച്ചുകൊണ്ടുള്ള ആ വരവ്.\nതാഴെയെത്തി, പോളിനെയും കാറും ചൂണ്ടിക്കാണിച്ചു കൊണ്ട് അവന് അനിയനോട് സ്‌നേഹപൂര്‍വ്വം പറയുകയാണ്. ‘ഇതാ നോക്ക്; എന്തു ഭംഗിയുള്ള കാര്. ഇദ്ദേഹത്തിന് ചേട്ടന് സമ്മാനം നല്‍കിയതാണ് ഈ കാര്. പോളിന് ഒരു പൈസ പോലും ചെലവാക്കേണ്ടി വന്നിട്ടില്ല. ഞാന് വലുതാവുമ്പോള്, ഒരിക്കല് ഇതുപോലെ ഭംഗിയുള്ള കാര് വാങ്ങി നിനക്ക് സമ്മാനിക്കും!! നമുക്ക് ഈ തെരുവുകളത്രയും ചുറ്റിക്കാണണം. നീ ക@ണ്ടിട്ടേയില്ലാത്ത റോഡുകളും കെട്ടിടങ്ങളുമെല്ലാം’ വികലാംഗനായ ആ കൊച്ചുകുട്ടിയുടെയും അവന്റെ ചേട്ടന്റെയും പ്രകാശം നിറയുന്ന കണ്ണുകളിലേക്ക് നോക്കിയിരിക്കുകയാണ് പോള്. പിന്നെ ആ യുവാവ് കാറില് നിന്നിറങ്ങി. എന്നിട്ടയാള് ആ കുട്ടിയെ എടുത്ത് കാറിന്റെ മുന്‍സീറ്റിലിരുത്തി. കൂടെ അവന്റെ ചേട്ടനും. എന്നിട്ടയാള് പല പല തെരുവുകളിലൂടെ കാറോടിക്കാന് തുടങ്ങി.\nഎന്നും മുറിയില് കഴിയുന്ന വികലാംഗനായ ആ കുഞ്ഞു ബാലന്, ഇതാദ്യമായി, ആ സായാഹ്നത്തില് തന്റെ സമീപപ്രദേശങ്ങളിലെ തെരുവുകളിലൂടെ സഞ്ചരിച്ചു. റോഡുകളും കെട്ടിടങ്ങളും മാര്‍ക്കറ്റുകളും മനുഷ്യരെയും എല്ലാം കണ്‍കുളിര്‍ക്കെ കണ്ടു!! എന്താണ് മഹത്തരമായ സ്വപ്നം കുഞ്ഞനിയനു വേണ്ടി ആ കൊച്ചു ചേട്ടന് കണ്ട സ്വപ്നം. കാറുവാങ്ങി സമ്മാനിക്കുകയെന്ന സ്വപ്നം!\nനല്ല മനുഷ്യരുടെ കണ്ണു നനയിക്കുന്ന, ദൈവത്തിന് ഏറ്റവും പ്രീതിയുളവാക്കുന്ന മനോഹരമായ സ്വപ്നം. പില്‍ക്കാലത്ത് പൂവണിഞ്ഞിട്ടുണ്ടാവില്ലേ ആ സ്വപ്നം ശക്തമായ, ശുദ്ധമായ മോഹങ്ങള് മനസ്സിലുറപ്പിച്ച ആ കുട്ടിയ്ക്ക് അത് നിറവേറിക്കിട്ടിയിരിക്കില്ലേ! ലക്ഷ്യത്തിലേക്കെത്തിയിട്ടുണ്ടാവില്ലേ നന്മ നിറഞ്ഞ ഹൃദയങ്ങളെക്കുറിച്ച് ഷേക്‌സ്പിയര് പറയുന്നതിങ്ങനെ; ‘How far that lttile candle throws sti beams! So shinesagood deed inanaugthy world’ William Shakespeare.


കാസര്‍കോഡ് വീണ്ടും കൊലപാതകം;ഗൃഹനാഥനെ കഴുത്തറുത്ത നിലയില് കണ്ടെത്തി – Truevision News\nകാസര്‍കോഡ് വീണ്ടും കൊലപാതകം;ഗൃഹനാഥനെ കഴുത്തറുത്ത നിലയില് കണ്ടെത്തി\nകാസര്‍കോഡ്: നാടിനെ നടുക്കി കാസര്‍കോഡ് വീണ്ടും കൊലപാതകം.വെള്ളരിക്കുണ്ടിൽ കൊല്ലപ്പണി ചെയ്തു വന്നിരുന്ന സുന്ദരനെ(48)യാണ് കഴുത്തറത്ത നിലയില് കണ്ടെത്തിയത്.തിങ്കളാഴ്ച രാത്രിയിൽ ആലയിലാണ് സുന്ദരനെ കഴുത്തറുത്ത് മരിച്ച നിലയിൽ കണ്ടെത്തിയത്. സമയം ഏറെ വൈകിയിട്ടും വീട്ടിൽ എത്താത്തതിനെതുടര്‍ന്ന് സമീപ വാസികള് ചേര്‍ന്ന് നടത്തിയ അന്വേഷണത്തിനൊടുവില് സ്വന്തം ആലയിൽ ചോരയിൽ കുളിച്ച് കിടക്കുന്ന സുന്ദരന്‍റെ മൃതദേഹം കണ്ടെത്തുകയായിരുന്നു.\nവിവരമെറിഞ്ഞു വെള്ളരിക്കുണ്ട് പൊലീസ് എത്തി മൃതദേഹം പരിയാരം മെഡിക്കൽ കോളജ് ആശുപത്രിയിലേക്ക് മാറ്റി. ഭാര്യ സുനിത. മക്കൾ ശ്രേയ,ദയ. കഴിഞ്ഞ തിങ്കളാഴ്ച (സെപ്റ്റംബര് 10) യാണ് കാസര്‍കോഡ് ചിറ്റാരിക്കല് പൊലീസ് സ്റ്റേഷന് പരിധിയില് സമാനമായ മറ്റൊരു മരണം റിപ്പോര്‍ട്ട് ചെയ്തത്.\nചിറ്റാരിക്കാൽ നർക്കിലാക്കട്ടെ പാറയ്ക്കൽ വർഗ്ഗീസ് (കുഞ്ഞച്ചന് 65)നെയാണ് വീടിന്‍റെ മുന്നിലുള്ള നടപ്പടിയില് വച്ച് കറിക്കത്തികൊണ്ട് കഴുത്തറത്ത നിലയില് കണ്ടത്. രാത്രി പതിനൊന്നരയോടെ കിടപ്പുമുറിയിൽ നിന്ന് മൂത്രമൊഴിക്കുവാനായി പുറത്തിറങ്ങിയ വർഗീസ് തിരിച്ചു വരാത്തതിരുന്നതോടെ ഭാര്യ ഗ്രേസി നോക്കാനായി പുറത്തേക്കിറങ്ങി.\nഅപ്പോള് വീടിന്‍റെ പടിയിൽ ദേഹമാസകലം രക്തം ഒലിപ്പിച്ച് നിൽക്കുകയായിരുന്ന വര്‍ഗീസിനെയാണ് കണ്ടത്. ആദ്യം രകതം ഛർദിക്കുന്നു എന്നാണ് ഇവർ കരുതിയത്. എന്നാൽ, കഴുത്തിൽ മുറിഞ്ഞ പാടും വരാന്തയിൽ കത്തിയും കണ്ടതോടെ ഗ്രേസി അയൽവാസികളെ വിളിച്ചു വരുത്തി.\nജീവന് ബാക്കിയുണ്ടെന്ന് മനസിലായതോടെയാണ് ആശുപത്രിയിലേക്ക് കൊണ്ടു പോയെങ്കിലും വര്‍ഗീസ് മരിച്ചു. ഈ കേസിലെ അന്വേഷണം പുരോഗമിക്കുന്നതിനിടെയാണ് മലയോരത്തെ ഞെട്ടിച്ചു കൊണ്ട് വെള്ളരിക്കുണ്ട് പോലീസ് സ്‌റ്റേഷൻ പരിധിയിൽ കഴുത്തറുത്തു മരണം റിപ്പോർട് ചെയ്തിരിക്കുന്നത്.\nകഴുത്തറുത്തുള്ള മരണം തുടര്‍ച്ചയായ സംഭവിച്ചതോടെ നാട്ടുകാരും ആശങ്കയിലാണ്. എന്നാൽ, കട ബാധ്യതയെതുടർന്ന് സുന്ദരൻ സ്വയം കഴുത്തറുത്തു മരിച്ചതാകാമെന്നാണ് പൊലീസിന്‍റെ നിഗമനം. വീട്ടുകാരിൽ നിന്നും നാട്ടുകാരിൽനിന്നും പൊലീസിന് കിട്ടിയ വിവരത്തിന്‍റെ അടിസ്ഥാനത്തിലാണ് ഈ നിഗമനമെന്നും പോസ്റ്റ് മോർട്ടം റിപ്പോർട്ട് കിട്ടിയാൽ മാത്രമേ മരണത്തിലെ ദുരൂഹത സംബന്ധിച്ചു പറയുവാൻ പറ്റുകയുള്ളുവെന്നും വെള്ളരിക്കുണ്ട് എസ്‌ഐ പി. പ്രമോദ് പറഞ്ഞു.


Brazil and Argentina copa america | കിരീട വരൾച്ച അവസാനിപ്പിക്കാനെത്തുന്ന അർജന്റീനയ്ക്ക് ആലിസൺ ബെക്കർ വിലങ്ങുതടിയാകുമോ? ഇളകാത്ത ബ്രസീലിയൻ പ്രതിരോധത്തിൽ വിള്ളൽ വീഴ്‌ത്താനൊരുങ്ങി മെസ്സിയും സംഘവും; മധ്യനിരയിലും ഡിഫൻസിലും കാനറികൾ ഒരുപടി മുന്നിൽ; മുന്നേറ്റത്തിൽ അർജന്റീനയ്ക്ക് നേരിയ മുൻതൂക്കം മാത്രം; ബ്രസീലിന് തലവേദനയായി ഫിനിഷിങ്ങിലെ പോരായ്മകൾ; കോപ്പ സെമിയിൽ നാളെ ചിരവൈരികൾ നേർക്കുനേർ; വെറുമൊരു മത്സരമല്ല ഇത് ലാറ്റിനമേരിക്കൻ കാൽപന്ത് യുദ്ധം - MarunadanMalayali.com\nJuly 02, 2019 | 01:22 PM IST | Permalink\nബെലോ ഹൊറിസോണ്ട: ഇന്ത്യയുൾപ്പടെയുള്ള രാജ്യങ്ങൾ ലോകകപ്പ് ക്രിക്കറ്റ് ആവേശത്തിലാണ്. എന്നാൽ ഇതൊക്കെ എന്ത് ആവേശം ആണ് ശരിക്കുള്ള ആവേശം കാണണമെങ്കിൽ നാളെ തെക്കേ അമേരിക്കയിലെ ബ്രസീൽ എന്ന രാജ്യത്തെ ബെലോ ഹൊറിസോണ്ട എന്ന മൈതാനത്തിലേക്ക് നിങ്ങൾ കണ്ണോടിക്കണം എന്ന് കണ്ണും പൂട്ടി പറയും ഇങ്ങ് കൊച്ച് കേരളത്തിലുൾപ്പടെയുള്ള കാൽപന്ത് കളിയുടെ ആരാധകർ. കണ്ണോടിച്ചാൽ പോര ഇമ ചിമ്മാതെ നോക്കിയിരിക്കണം 90 മിനിറ്റും അല്ലെങ്കിൽ ഒരുപക്ഷേ പെനാൽറ്റി ഷൂട്ടൗട്ട് എന്ന അനിശ്ചിതത്വത്തിന്റെ അറ്റം വരെ. ലോക ഫുട്ബോളിലെ ഏറ്റവും വലിയ ആവേശവം അലയടിക്കുന്ന ഫുട്ബോൾ മതസരത്തിൽ ഏറ്റുമുട്ടാനൊരുങ്ങുന്നത് സാക്ഷാൽ അർജന്റീനയും ബ്രസീലുമാണ്. പോരാട്ടത്തിന്റെ വീറും വാശിയും വർധിപ്പിക്കുന്നത് ഒറ്റ ലക്ഷ്യം മാത്രം! സൗത്തമേരിക്കൻ ഫുട്ബോൾ രാജാക്കന്മാരുടെ പട്ടാഭിഷേകത്തിനുള്ള കലാശക്കൊട്ടിന് യോഗ്യത നേടേണ്ട കോപ്പ അമേരിക്ക 2019 സെമി ഫൈനൽ ആണ് എന്നത് തന്നെയാണത്.\nവെറും ഒരു ടൂർണമെന്റിന്റെ സെമി ഫൈനൽ മാത്രമല്ല ഈ മത്സരം. സ്ഥിരം ക്ലീഷേകളിൽ പറയുന്നത് പോലെ ഫൈനലിനെക്കാൾ വലിയ പോരാട്ടം എന്നും പറഞ്ഞാൽ പോര. ആധുനിക ഫുട്ബോളിൽ കേമന്മാർ യൂറോപ്പുകാർ തന്നെയെങ്കിലും ലോകകപ്പ് ഫൈനലിനെക്കാൾ വലിയ ആവേശമാണ് ബ്രസീൽ അർജന്റീന പോരാട്ടം കാൽപന്ത് കളിയെ നെഞ്ചിലേറ്റുന്നവന്. സെമി ഫൈനലിന് ബൂട്ട് കെട്ടുമ്പോൾ രണ്ട ടീമുകൾക്കും തെളിയിക്കാനും നേടാനും പലതുമുണ്ട്. 26 വർഷമായി ഒരു മേജർ കിരീടമില്ലാതെ മറഡോണയുടെ പിന്മുറക്കാരയ വെള്ളയും നീലയും കുപ്പായമണിഞ്ഞ് മൈതാനത്ത് എത്തുന്ന അർജന്റീന. ഒപ്പം തന്നെ ലയണൽ മെസി എന്ന ഫുട്ബോൾ മാന്ത്രികന് രാജ്യത്തിനായി ഒരു കിരീടം നേടാൻ ഇനി അവസരമില്ല എന്ന ബോധ്യം. പലപ്പോഴും ഇത്തരം സന്ദർഭത്തിന്റെ സമ്മർദ്ദത്തിൽ അവസാന ലാപ്പിൽ തട്ടി അആർജന്റീന വീഴാൻ തുടങ്ങിയിട്ട് കാലം കുറച്ചായി. 1993ലെ കോപ്പ ഫൈനൽ വിജയത്തിന് ശേഷം അവർക്ക് എടുത്ത് പറയാനുള്ളത് 2008 ബീജിങ് ഒളിമ്പിക്സിൽ നേടിയ ഒരു സ്വർണം മാത്രം.\n1993ൽ മെക്സിക്കോയെ വീഴത്തി കിരീടം നേടിയ അർജന്റീന പിന്നീട് കോപ്പയിൽ മാത്രം കളിച്ചത് അവിടന്നിങ്ങോട്ട് അരങ്ങേറിയ9ടൂർണമെന്റുകളിലെ നാല് ഫൈനലുകൾ. 2014 ലോകകപ്പിലെ കലാശപ്പോരും ചേർത്താൽ5ഫൈനലുകൾ. ഇതിൽ എല്ലാ രണ്ടാം സ്ഥാനം കൊണ്ട് തൃപ്തിപ്പേടേണ്ടി വന്നു ആൽബിസെലസ്റ്റുകൾക്ക്. മൂന്ന് ഫൈനലുകളിൽ നായകനായി മെസ്സിയുണ്ടായിരുന്നിട്ടും അർജന്റീന രക്ഷപ്പെട്ടില്ല. കോപ്പ അമേരിക്കയുടെ ചരിത്രം പരിശോധിച്ചാൽ ബ്രസീലെക്കാൾ കേമന്മാർ അർജന്റീനയാണ്. 14 കിരീടനേട്ടവുമായി ഉറുഗ്വായ്ക്ക് പിന്നിൽ രണ്ടാമത് ആണവർ. ഫൈനലിൽ തോറ്റതും പതിനാല് തവണ. എട്ട് തവണ കോപ്പയിൽ ബ്രസീൽ മുത്തമിട്ടു.രാജ്യന്തര കിരീടങ്ങളുടെ വരൾച്ചയിൽ അർജന്റീനയുടെ അത്രയും ദയനീയമല്ലെങ്കിലും ബ്രസീലിനും തെളിയിക്കാനുണ്ട്. 2013ൽ കോൺഫഡറേഷൻസ് കപ്പ് വിജയിച്ചതിന് ശേഷം മറ്റൊരു കിരീടനേട്ടമില്ല കാനറികൾക്കും.\nഇനി നാളത്തെ പോരാട്ടത്തിലേക്കും ഈ ടൂർണമെന്റിലേക്കും വന്നാൽ ചരിത്രത്തിന്റെ വിഴിപ്പ്ഭാണ്ഡം ഒതുക്കി വെക്കാം. ടൂർണമെന്റിന് മാസങ്ങൾ മുമ്പേ ഫേവറിറ്റുകൾ ആരെന്ന ചോദ്യത്തിന് ഒറ്റ ഉത്തരം അത് ബ്രസീൽ! സൂപ്പർ താര നെയ്മർ ഇല്ലെങ്കിലും പ്രതിഭയ്ക്ക് പഞ്ഞമില്ല ടിറ്റെയുടെ കീഴിൽ എത്തുന്ന കാനറികൾക്ക്. ഏത് വരെ മുന്നേറും എന്ന് ചോദിച്ചാൽ ഒന്നു നെറ്റി ചുളിക്കുമായിരുന്നു ഏതൊരു അർജന്റീന ആരാധകനും. പക്ഷേ കളത്തിൽ കാര്യങ്ങൾ മാറിമറിഞ്ഞു.ഗ്രൂപ്പ് ചാമ്പ്യന്മാരായി ക്വാർട്ടറിലെത്തിയവരാണ് ബ്രസീൽ. എന്നാൽ പരാഗ്വേയെ തോൽപ്പിച്ച് സെമിയിലെത്താൻ ഷൂട്ടൗട്ട് വരെ കാത്തിരിക്കേണ്ടി വന്നു മഞ്ഞപ്പടയ്ക്ക്. കൊളംബിയയോട് തോറ്റ് തുടങ്ങി ഗ്രൂപ്പിൽ രണ്ടാംസ്ഥാനക്കാരായി കടന്നുകൂടിയ അർജന്റീന പക്ഷെ ക്വാർട്ടറിൽ നിരാശരാക്കിയില്ല. ഏകപക്ഷീയമായ രണ്ടു ഗോളുകൾക്കാണ് വെനിസ്വലയെ പരാജയപ്പെടുത്തി അർജന്റീന സെമിയിലെത്തിയത്. അല്ലെങ്കിലും ബ്രസീലും അർജന്റീനയും ഏറ്റ്മുട്ടുമ്പോൾ കണക്കിലെന്ത് പ്രസക്തി.\nഏറ്റവും മികച്ച ആക്രമണ നിരയാണ് അർജന്റീനയുടേത്. ലയണൽ മെസി നയിക്കുന്ന ആക്രമണനിരയിൽ ഇംഗ്ലീഷ് പ്രീമിയർ ലീഗിലെ ഗോളടിയന്ത്രം സെർജിയോ അഗ്യൂറോയും ഒപ്പം ല്വാത്താരോ മാർട്ടിനെസും. യുവതുർക്കി പൗളോ ഡിബാല പോലും പലപ്പോഴും പുറത്തിരിക്കേണ്ടിവരുന്നു എന്നത് അർജന്റീന ആക്രമണനിരയുടെ ശക്തി വെളിവാക്കുന്നതാണ്. എന്നുകരുതി ബ്രസീലും മോശക്കാരല്ല. നെയ്മറുടെ അഭാവത്തിൽ റോബർട്ടോ ഫിർമിനോ, വില്യൻ, ഗബ്രിയേൽ ജീസസ്, എവർട്ടൺ സാന്റോസ് എന്നിവരാണ് കാനറികളുടെ ആക്രമണത്തിന് ചുക്കാൻ പിടിക്കുന്നത്. പക്ഷേ പേരിനും പൈരുമയ്ക്കുമപ്പുറം കളത്തിൽ പലപ്പോഴും ഇഔ വലിയ പേരുകാർ നിരാശപ്പെടുത്തി. ഗ്രൂപ്പ് ഘട്ടത്തിൽ ശരാശരിക്ക് താഴെയായിരുന്ന അർജന്റീന സ്ട്രൈക്കർമാർ പക്ഷേ താളം വീണ്ടെടുത്തത് ക്വാർട്ടറിൽ വെനസ്വേലയ്ക്ക് എതിരെയാണ്. അപ്പോഴും ചോദ്യം ബാക്കിയാണ്, ബ്രസീലിനെതിരെ ഇത് മതിയോ?\nആദ്യ മത്സരത്തിൽ ബൊളിവിയക്കെതിരെ ശരാശരി പ്രകടനം മാത്രം പുറത്തെടുത്ത ബ്രസീൽ മുന്നേറ്റനിര വെനിസ്വലക്കെതിരെ തീർത്തും നിറംമങ്ങി. പെറുവിനെതിരായ മത്സരത്തിൽ തിരിച്ചു വന്നെങ്കിലും ക്വാർട്ടറിൽ വീണ്ടും താഴേയ്ക്ക് തന്നെ പോയി ബ്രസീൽ മുന്നേറ്റനിരയുടെ പ്രകടനം. ഫിനിഷിങ്ങിലെ പോരായ്മയാണ് ബ്രസീൽ നേരിടുന്ന പ്രധാന പ്രശ്നം. പരാഗ്വേയ്ക്കെതിരെ ഗോളിലേക്ക് എട്ട് ഷോട്ടുകളുതിർത്തെങ്കിലും, ഒന്ന് പോലും ലക്ഷ്യത്തിലെത്തിയില്ല എന്നത് ഇതിന്റെ തെളിവ്. അർജൻീനയ്ക്ക് എതിരെ ഇറങ്ങുമ്പോൾ ബ്രസീലിന്റെ ഏറ്റവും വലിയ കരുത്ത് അവരുടെ ഗോൾ കീപ്പറായ ആലിസൺ ബെക്കറാണ്. ലിവർപൂളിനെ ചാമ്പ്യൻസ് ലീഗ് കിരീടമണിയിക്കുന്നതിൽ വലിയ പങ്ക് ഉണ്ട് താരത്തിന്. മാത്രമല്ല ആലിസൺ അവസാനമായി ഒരു ഗോൾ വഴങ്ങിയത് ചാമ്പ്യൻസ് ലീഗ് സെമിയിൽ ആദ്യ പാദത്തിൽ മെസ്സിക്ക് മുന്നിലാണ്. അവിടന്നിങ്ങോട്ട് മുഴുവൻ ക്ലീൻ ഷീറ്റ്. ആലിസൺ ബെക്കറുടെ അത്ര വരില്ലെങ്കിലും അർജന്റൈൻ ഗോൾ കീപ്പർ ഫ്രാങ്കോ അർമാനിയും അത്ര മോശക്കാരനല്ല. പല അപകട ഘട്ടത്തിലും അർമാനി രക്ഷകനായി അവതരിച്ചു.\nഅർജന്റീനയും ബ്രസീലും തമ്മിൽ ധ്രുവങ്ങളുടെ വ്യതാസമുണ്ട് പ്രതിരോധത്തിന്റെ കാര്യത്തിൽ. ശൂന്യതയിൽ നിന്ന് പോലും ഗോൾ വഴങ്ങുന്ന പ്രകൃതമാണ് അർജന്റീനയ്ക്ക്. വല്ല്യേട്ടൻ ജാവിയർ മഷറാനോ പോയതിന് പിന്നാലെ ഉണ്ടായ വിടവ് ഇനിയും അടഞ്ഞിട്ടില്ല.സെൻട്രൽ ഡിഫൻസിൽ തിയാഗോ സിൽവയും, മാർക്വിനസും. പ്രതിരോധവും ആക്രമണവും സമന്വയിപ്പിച്ച് ഡാനി ആൽവസും, യൂയിസും. ടൂർണ്ണമെന്റിൽ എതിരാളികളെ ഇതുവരെ സ്‌കോർ ചെയ്യാൻ അനുവദിച്ചിട്ടില്ല ബ്രസീൽ പ്രതിരോധനിര. മറുവശത്ത് ദുർബലമാണ് അർജന്റീനയുടെ പ്രതിരോധ ഭടന്മാർ. നി്ക്കോളസ് ഒട്ടാമെൻഡി അടക്കമുള്ളവർ നിറം മങ്ങിയ പ്രകടനമാണ് കാഴ്‌ച്ചവെയ്ക്കുന്നത്. ശക്തമായ ആക്രമണത്തെ ചെറുക്കാനുള്ള ശേഷി അർജന്റീന പ്രതിരോധത്തിന് ഇന്നില്ല. ഒ്നനു പിഴച്ചാൽ നാളെ ബ്രസീൽ വല നിറയ്ക്കും എന്നതിലും സംശയം വേണ്ട.\nമധ്യനിരയുടെ കാര്യത്തിൽ ബ്രസീലാണ് മിടുക്കന്മാർ. ലിറ്റിൽ മജീഷ്യൻ കുട്ടീഞ്ഞോ, ആർതർ, കാസമിറോ എന്നിവർ നല്ല പ്രകടനം കാഴ്‌ച്ചവെക്കുന്നുണ്ട്. മറുവശത്ത് അത്ര ഒത്തിണക്കമില്ല അർജന്റീനിയൻ മധ്യനിരയ്ക്ക്. പരിചയസമ്പന്നതയുടെ അഭാവമാണ് അർജന്റീന മധ്യനിരയുടെ പ്രശ്നം. പരിചയസമ്പന്നനായ ഡി മരിയ ഫോമ്ലുമല്ല. റോഡ്രിഗോ ഡിപോൾ കഴിഞ്ഞ കളിയിൽ മികവ് കാട്ടിയത് പ്രതീക്ഷയാണ്. 79 വർഷത്തെ ചരിത്രമുണ്ട് അർജന്റീന ബ്രസീൽ പോരാട്ടത്തിന്. 1940ൽ ആദ്യമേറ്റുമുട്ടിയപ്പോൾ ജയം നീലകുപ്പായക്കാർക്ക് അവസാനമായി കഴിഞ്ഞ ഒക്റ്റോബറിൽ ജിദ്ദയിൽ പോരടിച്ചപ്പോൾ ജയം മഞ്ഞപ്പടയ്ക്ക്. ഈ കാലഘട്ടത്തിനിടയിൽ 110 തവണയാണ് ബ്രസീലും അർജന്റീനയും ഏറ്റുമുട്ടിയത്. ഇതിൽ 40 തവണ ബ്രസീലും, 38 തവണ അർജന്റീനയും വിജയിച്ചു. 32 മത്സരങ്ങൾ സമനിലയിൽ അവസാനിച്ചു. കോ്പ്പയിൽ അവസാനമായി രണ്ട് വട്ടം ഏറ്റുമുട്ടിയത് 2004,2007 വർഷങ്ങളിലെ ഫൈനലുകളിൽ. രണ്ട് തവണയും ബ്രസീൽ വിജയിച്ചു.\nനെയ്മർ ഇല്ലെങ്കിലും ബ്രസീൽ കൊള്ളാം. പക്ഷഏ അർജന്റീനയ്ക്ക് താങ്ങും തണലും മെസ്സിയാണ്. എന്നാൽ ഈ ടൂർണമെന്റിൽ സഹതരങ്ങൾ മികച്ച രീതിയിൽ കളിക്കുന്നുവെന്നും താൻ ഇനിയും ഫോമിലായിട്ടി്ലെന്നും മികച്ച പ്രകടനം നടത്താൻ കഴിഞ്ഞിട്ടില്ലെന്നും മെസി തന്നെ പറയുമ്പോൾ അത് ടീമെന്ന നിലയിൽ അർജന്റീന മാറുന്നതിന്റെ ശുഭ സൂചന തന്നെയാണ്. മാത്രവുമല്ല സമ്മർദ്ദമില്ലാതെ കളി്കകാൻ മെസിയെ സഹതാരങ്ങളുടെ പ്രകടനം സഹായിക്കുമ്പോൾ ഒരുേേപക്ഷ അവർ കാനറികളെ കൂട്ടിലടച്ച് ഫൈലനിലേക്ക് മുന്നേറുമെന്നും അവരുടെ ആരാധകർ പ്രതീക്ഷിക്കുന്നു. ഇനി കളി നടക്കുന്ന മൈതാനത്തിലേക്ക് വന്നാൽ ഇവിടെ ബ്രസീലിന് നടുക്കുന്ന ഓർമ്മകളാണ്. 2014 ലോകകപ്പ് സെമിയിൽ ജർമ്മനി 7-1ന് ബ്രസീലിനെ മുക്കിക്കൊന്ന അതേ ഭഹൊറിബിൾഭ ഹൊറിസോണ്ട.


Pinarayi Vijayan reply to Narendra Modi statement against Kerala government- നരേന്ദ്ര മോദി അസത്യ പ്രചാരണം നടത്തുന്നു, ആർഎസ്എസ് പ്രചാരകനായി മാറരുത്: പിണറായി വിജയൻ\nദൈവനാമം പറഞ്ഞതിന്റെ പേരിൽ കേരളത്തിൽ ആർക്കെതിരെയെങ്കിലും കേസെടുത്തിട്ടുണ്ടോയെന്ന് പിണറായി വിജയൻ ചോദിച്ചു\nUpdated: April 19, 2019 6:16:17 pm\nകണ്ണൂർ: ആർഎസ്എസ് പ്രചാരകനായി പ്രധാനമന്ത്രി നരേന്ദ്ര മോദി മാറരുതെന്ന് മുഖ്യമന്ത്രി പിണറായി വിജയൻ. ദൈവനാമം പറയുന്നവർക്കെതിരെ കേസ് എടുക്കുന്നുവെന്ന് അസത്യ പ്രചാരണം നടത്തുന്നു. പ്രധാനമന്ത്രിയുടെ അസത്യ പ്രചാരണങ്ങൾ ന്യായീകരിക്കാനാകില്ല. മോദിയുടെ പരാമർശങ്ങൾ പ്രധാനമന്ത്രി സ്ഥാനത്തിന് നിരക്കുന്നതല്ല. ദൈവനാമം പറഞ്ഞതിന്റെ പേരിൽ കേരളത്തിൽ ആർക്കെതിരെയെങ്കിലും കേസെടുത്തിട്ടുണ്ടോ? വസ്തുത മനസിലാക്കാതെ പ്രധാനമന്ത്രി സംസാരിക്കരുതെന്നും മുഖ്യമന്ത്രി പറഞ്ഞു.\nദൈവത്തിന്റെ പേര് പറഞ്ഞാൽ ജയിലിൽ അടയ്ക്കുന്ന സർക്കാരാണ് കേരളത്തിലുളളതെന്ന് പ്രധാനമന്ത്രി നരേന്ദ്ര മോദി ആരോപിച്ചിരുന്നു. ഇന്നലെ തിരുവനന്തപുരത്ത് സെൻട്രൽ സ്റ്റേഡിയത്തിൽ നടന്ന തിരഞ്ഞെടുപ്പ് റാലിയിലായിരുന്നു മോദിയുടെ ആരോപണം.\nRead: രാഹുൽ ഗാന്ധി വയനാട്ടിൽ മത്സരിക്കുന്നത് പ്രീണന രാഷ്ട്രീയം: നരേന്ദ്ര മോദി\n”ബിജെപിക്ക് ഭരണമുളള സംസ്ഥാനങ്ങളിൽ സംഘപരിവാറുകാർക്ക് എന്തും ചെയ്യാം. അവിടെ അവർ നിയമത്തിന് അതീതരാണ്. കാരണം അവരെ സംരക്ഷിക്കുന്ന നിലപാടാണ് ബിജെപി സർക്കാർ സ്വീകരിക്കുന്നത്. കേരളത്തിൽ അത് നടക്കുമെന്ന് എങ്ങനെയാണ് മോദി പ്രതീക്ഷിച്ചത്. കേരളത്തിൽ നിയമത്തിന് ഉയരെ പറക്കാൻ ആരെയും അനുവദിക്കില്ല. കുറ്റം ചെയ്തവർ ശിക്ഷിക്കപ്പെടും. അതാണ് കേരളത്തിന്റെ പ്രത്യേകത,” മുഖ്യമന്ത്രി പറഞ്ഞു.\nബിജെപിയുടെ സംസ്ഥാനങ്ങളിൽ സംഘപരിവാറുകാർക്ക് കിട്ടുന്ന പരിരക്ഷ കേരളത്തിൽ കിട്ടാത്തതിൽ മോദിക്ക് പരിഭവം തോന്നിയിട്ട് കാര്യമില്ല. മതനിരപേക്ഷതയാണ് ഇന്ത്യയുടെ പ്രത്യേകത. ഇവിടെ ഏതു മത്തിലും വിശ്വാസിക്കാൻ അവകാശമുണ്ട്. മതവിശ്വാസിക്കുന്ന സംരക്ഷിക്കുന്ന നിലപാടാണ് ഭരണഘടന ഉയർത്തിപ്പിടിക്കുന്നത്. പക്ഷേ മോദിയും കൂട്ടരും അതിനെ എതിർക്കുകയാണ് ചെയ്യുന്നത്- പിണറായി പറഞ്ഞു.\nമോദിക്ക് കേരളത്തോട് ഇത്ര വിദ്വേഷമുണ്ടെന്ന് തിരിച്ചറിഞ്ഞില്ല. ഈ മനസുളള ആളോടാണോ പ്രളയ സമയത്ത് അധിക സഹായം ആവശ്യപ്പെട്ടതെന്നും കണ്ണൂരിൽ തിരഞ്ഞെടുപ്പ് യോഗത്തിൽ സംസാരിക്കുകവേ മുഖ്യമന്ത്രി അഭിപ്രായപ്പെട്ടു.\nWeb Title: Pinarayi vijayan reply to narendra modi


Author: Girija Sethunath\nആനന്ദവും ഉദ്വേഗവും പ്രണയവും ജിജ്ഞാസയും\nഇനിയൊരിക്കലും മടങ്ങിവരാത്ത യാത്രയൊന്നുമല്ല എന്റേത്. എന്റെ മോളുടെ വല്ല്യമ്മയായി, നിങ്ങളുടെ ഒപ്പം ഞാനുണ്ടാകും. എന്നാലും ഹിമാലയയാത്രയല്ലേ! കാലം നമുക്കായി എന്താണ് കാത്തുവെച്ചിരിക്കുന്നതെന്ന് ഇനിയും നമുക്കറിയാനായിട്ടില്ലല്ലോ.... അതുകൊണ്ട് തന്നെ ഡോക്ടറോടും മീരയോടും എനിക്കൊരപേക്ഷയുണ്ട്... മോള്‍ക്ക് തിരിച്ചറിവാകുമ്പോള് അവളെയും കൊണ്ട് തിരുനെല്ലി വരെയൊന്ന് പോകണം. അവളുടെ സ്വന്തം അച്ഛനല്ലെങ്കിലും അവളെക്കൊണ്ട് നന്ദേട്ടനുവേണ്ടി പിതൃദര്‍പ്പണം നടത്തണം. സ്വന്തമല്ലെന്നുറപ്പായിട്ടും മോളോട് അത്രയ്ക്കടുപ്പമായിരുന്നു നന്ദേട്ടന്. അവളുടെ കൈകൊണ്ട് ഒരുരുള ചോറും തിലവും.... അത് മതി നന്ദേട്ടന് എല്ലാം ക്ഷമിക്കാന്...\nഭസ്മ... നീ എന്റേതാണ്... എന്റേത് മാത്രം...'' നന്ദേട്ടന്റെ ശബ്ദം. ഏതുറക്കത്തിലും അവള്‍ക്കത് തിരിച്ചറിയാനാവും. ഷോക്കേറ്റതുപോലെ അവള് ഞെട്ടിത്തിരിഞ്ഞ് നാലുപാടും നോക്കി. മഞ്ഞുപാളികള് കാറ്റിനൊത്തു പതിയെ തുഴഞ്ഞുനീങ്ങിയപ്പോള് പിന്നില് വന്ന മീരയേയും പ്രസാദിനേയും ലച്ചുമോളേയും അവള് കണ്ടു. പക്ഷേ, അവള് പിന്തിരില്ല.\nനന്ദേട്ടന്... തന്റെ നന്ദേട്ടന്റെ ആത്മാവ് തന്നോട് ക്ഷമിച്ചിരിക്കുന്നു. മനസ്സുകൊണ്ട് താന് തര്‍പ്പണം ചെയ്ത ഈ കൈകുമ്പിളിലെ തീര്‍ത്ഥം നന്ദേട്ടന്റെ ആത്മാവ് സ്വീകരിച്ചിരിക്കണം. ഈ മേഘക്കീറുകളിലെവിടെയോ ഒളിച്ച് നന്ദേട്ടന് തന്നെ വന്നു തൊട്ടിരിക്കുന്നതായി അവള്‍ക്കനുഭവപ്പെട്ടു. ഒരു കുളിര്‍ക്കാറ്റ് തന്നെയാകെ വന്നുപൊതിയുന്നതറിഞ്ഞു ഭസ്മ...\nഅസാധാരണവും അതീതവും ജീവിതപ്രയാണത്തിന്റെ ആനന്ദവും ഉദ്വേഗവും പ്രണയവും ജിജ്ഞാസയും എല്ലാം ചേര്‍ന്ന ഗിരിജ സേതുനാഥിന്റെ ഈ നോവല് അറിഞ്ഞോ അറിയാതെയോ നാമൊക്കെ ഒരേപോലെ തെറ്റുകാരും ഇരകളുമാകുന്നതിന്റെ അമ്പരപ്പിക്കുന്ന ഒരു കഥ പറയുന്നു.\nAbout Girija Sethunath\nBooks by Girija Sethunath


Sudinam Online | Malayalam news website from Kannur News Paper Sudinam Kannur ജീവന് ഭീഷണി; കത്വ പെണ്‍കുട്ടിയുടെ അഭിഭാഷക – Sudinam Online | Malayalam news website from Kannur News Paper Sudinam Kannur.\nജീവന് ഭീഷണി; കത്വ പെണ്‍കുട്ടിയുടെ അഭിഭാഷക\nന്യൂഡല്‍ഹി: കത്വ പീഡനക്കേസില് പെണ്‍കുട്ടിക്ക് വേണ്ടി ഹാജരാവുന്ന അഭിഭാഷകയുടെ ജീവന് ഭീഷണിയുള്ളതായി റിപ്പോര്‍ട്ട്. അഭിഭാഷകയായ ദീപിക രാജ്‌വത് തന്നെയാണ് ഇക്കാര്യം മാധ്യമങ്ങളെ അറിയിച്ചത്. ഇക്കാര്യം ഇന്ന് സുപ്രീം കോടതിയില് അറിയിക്കുമെന്നും അഭിഭാഷക വ്യക്തമാക്കി. ‘എനിക്കറിയില്ല ഞാന് എത്ര കാലം ജീവിച്ചിരിക്കുമെന്ന്, ഞാന് ചിലപ്പോള് പീഡിപ്പിക്കപ്പെട്ടേക്കാം, ഞാന് കൊല്ലപ്പെടാന് സാധ്യതയുണ്ട്. ഇന്നലെയാണ് എന്റെ ജീവന് ഭീഷണിയുള്ളതായി അറിഞ്ഞത്. ഇക്കാര്യം ഇന്ന് ഞാന് സുപ്രീം കോടതിയില് അറിയിക്കും’ ദീപിക രാജ്‌വത് പറഞ്ഞു. കത്വ കേസുമായി ബന്ധപ്പെട്ട് ഒരു ചാനല് ചര്‍ച്ചയില് … Continue reading "ജീവന് ഭീഷണി; കത്വ പെണ്‍കുട്ടിയുടെ അഭിഭാഷക"\nPublished On:Apr 16, 2018 | 9:43 am\nന്യൂഡല്‍ഹി: കത്വ പീഡനക്കേസില് പെണ്‍കുട്ടിക്ക് വേണ്ടി ഹാജരാവുന്ന അഭിഭാഷകയുടെ ജീവന് ഭീഷണിയുള്ളതായി റിപ്പോര്‍ട്ട്. അഭിഭാഷകയായ ദീപിക രാജ്‌വത് തന്നെയാണ് ഇക്കാര്യം മാധ്യമങ്ങളെ അറിയിച്ചത്. ഇക്കാര്യം ഇന്ന് സുപ്രീം കോടതിയില് അറിയിക്കുമെന്നും അഭിഭാഷക വ്യക്തമാക്കി.\n‘എനിക്കറിയില്ല ഞാന് എത്ര കാലം ജീവിച്ചിരിക്കുമെന്ന്, ഞാന് ചിലപ്പോള് പീഡിപ്പിക്കപ്പെട്ടേക്കാം, ഞാന് കൊല്ലപ്പെടാന് സാധ്യതയുണ്ട്. ഇന്നലെയാണ് എന്റെ ജീവന് ഭീഷണിയുള്ളതായി അറിഞ്ഞത്. ഇക്കാര്യം ഇന്ന് ഞാന് സുപ്രീം കോടതിയില് അറിയിക്കും’ ദീപിക രാജ്‌വത് പറഞ്ഞു.\nകത്വ കേസുമായി ബന്ധപ്പെട്ട് ഒരു ചാനല് ചര്‍ച്ചയില് പങ്കെടുത്തതിന് ജമ്മു ബാര് അസോസിയേഷന് പ്രസിഡന്റ് ബി.എസ്. സ്ലാത്തിയ തന്നെ ഭീഷണിപ്പെടുത്തിയതായും ദീപിക രാജ്‌വത് അറിയിച്ചു. ഞാന് ജമ്മു ബാര് അസോസിയേഷനില് അംഗമല്ലെന്നും ഈ കേസുമായി മുന്നോട്ട് പോകരുതെന്ന് പറഞ്ഞാണ് തന്നെ സ്ലാത്തിയ ഭീഷണിപ്പെടുത്തിയതെന്നും ദീപിക വ്യക്തമാക്കി.\nഅതേസമയം, കേസിന്റെ വിചാരണ ഇന്ന് ആരംഭിക്കും. രണ്ടു പോലീസുകാര് അടക്കം എട്ടു പേരാണ് പ്രതിപ്പട്ടികയില് ഉള്ളത്. ഇതില് പ്രായപൂര്‍ത്തിയാവാത്ത ഒരു പ്രതിയുടെ വിചാരണ ബാലാവകാശ നിയമപ്രകാരം പിന്നീട് നടക്കും. ബാക്കിയുള്ള ഏഴ് പ്രതികള്‍ക്കെതിരെയുള്ള വിചാരണയാണ് സെഷന്‍സ് കോടതിയില് നടക്കുക. രാഷ്ട്രീയ സ്വാധീനം ഉണ്ടാവനിടയുള്ളതിനാല് വിചാരണ സംസ്ഥാനത്തിന് പുറത്തു നടത്തണമെന്നാണ് പെണ്‍കുട്ടിയുടെ കുടുംബത്തിന്റെ ആവശ്യം. പെണ്‍കുട്ടിക്ക് നീതി ഉറപ്പാക്കുമെന്ന ജമ്മു കാശ്മീര് മുഖ്യമന്ത്രി മെഹബൂബ മുഫ്തി ആവര്‍ത്തിച്ചു വ്യക്തമാക്കി.


vijay babu sexual assault case update - Samakalika Malayalam\nബിസിനസ് ടൂറിലാണെന്ന് വിജയ് ബാബു; 19ന് അന്വേഷണസംഘത്തിന് മുന്നില് എത്താം; സാവകാശം നല്‍കാനാവില്ലെന്ന് പൊലീസ്\nBy സമകാലിക മലയാളം ഡെസ്‌ക് | Published: 02nd May 2022 04:27 PM |\nLast Updated: 03rd May 2022 08:43 AM | A+A A- |\nകൊച്ചി: നടിയെ പീഡിപ്പിച്ചെന്ന കേസില് പ്രതിയായ വിജയ് ബാബു താന് ബിസിനസ് ടൂറിലാണെന്ന് പൊലീസിനോട്. പൊലീസ് നല്‍കിയ നോട്ടീസിന് ഇമെയില് വഴിയാണ് വിജയ് ബാബു ഹാജരാകുന്നതിന് സാവാകാശം തേടിയത്. താന് എവിടെയാണെന്ന് വ്യക്തമാക്കാതെയാണ് വിജയ്ബാബുവിന്റെ മറുപടി. എന്നാല് ഹാജരാകുന്നതിന് സാവാകാശം നല്‍കാനാവില്ലെന്നാണ് പൊലീസ് മറുപടി നല്‍കി\nവിജയ് ബാബു ദുബായിലാണെന്നാണ് റിപ്പോര്‍ട്ടുകള്. മെയ് 19ന് നാട്ടില് തിരിച്ചെത്തുമെന്നും അപ്പോള് അന്വേഷണസംഘത്തിന് മുന്നില് ഹാജരാകുമെന്നാണ് വിജയ് ബാബു പൊലീസിനെ അറിയിച്ചത്. എന്നാല് താന് എവിടെയാണെന്നുള്ള കാര്യത്തില് വിജയ് ബാബു കൃത്യമായി മറുപടി നല്‍കിയിട്ടില്ലെന്നാണ് പൊലീസ് പറയുന്നത്.\nവിജയ്ബാബുവിന്റെ മുന്‍കൂര് ജാമ്യഹര്‍ജി ഹൈക്കോടതി വേനലവധിക്ക് ശേഷമാണ് പരിഗണിക്കുക. മെയ് 18നാണ് വേനലവധിക്ക് ശേഷം ഹൈക്കോടതി തുറക്കുന്നത്. ഈ സാഹചര്യത്തിലാണ് 19ന് പൊലീസിന് മുന്നില് ഹാജരാകാമെന്നുള്ള നിര്‍ദ്ദേശം അറിയിച്ചത്. എന്നാല് ഇത് അംഗീകരിക്കാനാവില്ലെന്ന് പൊലീസ് മറുപടി നല്‍കി. ബലാത്സംഗക്കേസില് ഹാജരാകുന്നതില് ഒരു തരത്തിലും സാവാകാശം നല്‍കാനാവില്ല. അടിയന്തിരമായി ഈ കേസിന്റെ അന്വേഷണ ചുമതലുയള്ള എറണാകുളം സൗത്ത് സിഐക്ക് മുന്നില് ഹാജരാകണമെന്ന് പൊലീസ് മറുപടി നല്‍കി.\nഅന്വേഷണസംഘത്തിന് മുന്നില് ഹാജരായിട്ടില്ലെങ്കില് ശക്തമായ സമ്മര്‍ദ്ദം ചെലുത്തി വിജയ്ബാബുവിനെ നാട്ടിലെത്തിക്കുക എന്നതാണ് പൊലീസ് ഉദ്ദേശിക്കുന്നത്. അതിനായി ഇന്ത്യന് എംബസിയുമായി ബന്ധപ്പെട്ട ്‌കൊണ്ട് നീക്കങ്ങള് ആരംഭിച്ചതായി റിപ്പോര്‍ട്ടുണ്ട്. 24ാം തീയതിയാണ് ബംഗളൂരുവില് വച്ച് വിജയ്ബാബു ദുബായിലേക്ക് കടന്നത്.\ndubai police Actress complaint Sexual Assault Case വിജയ് ബാബു vijay babu


അമിക്കസ് ക്യൂറി റിപ്പോര്‍ട്ട് തയ്യാറാക്കിയത് വിദഗ്ധരുടെ അഭിപ്രായം തേടാതെ; അത് കൊളളാനോ തളളാനോ ഉളള അധികാരം കോടതിക്കുണ്ടെന്ന് മുഖ്യമന്ത്രി - The Newsrupt\nഅമിക്കസ് ക്യൂറി റിപ്പോര്‍ട്ട് തയ്യാറാക്കിയത് വിദഗ്ധരുടെ അഭിപ്രായം തേടാതെ; അത് കൊളളാനോ തളളാനോ ഉളള അധികാരം കോടതിക്കുണ്ടെന്ന് മുഖ്യമന്ത്രി\nPosted4Apr 2019 at 10:18 AM\nഅമിക്കസ് ക്യൂറി റിപ്പോര്‍ട്ട് തയ്യാറാക്കിയത് വിദഗ്ധരുടെ അഭിപ്രായം തേടിയല്ലെന്ന് മുഖ്യമന്ത്രി പിണറായി വിജയന്. അമിക്കസ് ക്യൂറി റിപ്പോര്‍ട്ട് നല്‍കുന്നത് സാധാരണം സംഭവം. വസ്തുതകള് വളച്ചൊടിക്കാന് ശ്രമം നടക്കുന്നുവെന്നും കോടതി സ്വീകരിച്ച അഭിഭാഷക സഹായം മാത്രമാണ് അമിക്കസ് ക്യൂറി എന്നും പിണറായി വിജയന് പറഞ്ഞു.\nവിദഗ്ദരുടെ അഭിപ്രായം റിപ്പോര്‍ട്ടില് ഉള്‍പ്പെടുത്തിയിട്ടില്ല. ഈ കാര്യത്തില് അന്തിമ തീരുമാനം കോടതിയുടേതാണ്. സര്‍ക്കാരിനെതിരെ തെരഞ്ഞെടുപ്പില് ആയുധമാക്കുകയാണ്.\nമുന്നറിയിപ്പ് ഇല്ലാതെ ഡാമുകള് തുറന്നെന്നത് വസ്തുതാ വിരുദ്ധം. മുന്നറിയിപ്പുകള് മാധ്യമങ്ങള് അതത് സമയത്ത് നല്‍കിയതാണ്. അമിക്കസ് ക്യൂറിയുടെ റിപ്പോര്‍ട്ട് ജനങ്ങള്‍ക്കിടയില് തെറ്റിധാരണ പരത്തുന്നതാണെന്നും ചര്‍ച്ച ചെയ്യേണ്ട സാഹചര്യം ഇല്ലെന്നും പിണറായി പറഞ്ഞു.\nപ്രളയാനന്തരം: ശരിക്കും ഹൈക്കോടതിയില് അമിക്കസ് ക്യൂറി പറഞ്ഞത് ഇതാണ്\nപ്രവചനാതീതമായ തീവ്ര പേമാരിയാണ് പ്രളയത്തിന്റെ പ്രധാന കാരണം എന്നും ഡാമുകള് ദുരന്തത്തിന്റെ ആഘാതം വര്‍ദ്ധിപ്പിച്ചോ എന്നതിനെ പറ്റി കൂടുതല് പഠനം വേണം എന്നുമാണ് അമിക്കസ് ക്യൂറി റിപ്പോര്‍ട്ടില് പറയുന്നത്.\nജൂണ് ആഗസത് മാസങ്ങളില് സാധാരണ ലഭിക്കുന്നതിനെക്കാള് 42 ശതമാനം മഴയാണ് സംസ്ഥാനത്ത് ലഭിച്ചതെന്ന് റിപ്പോര്‍ട്ടില് കൃത്യമായി പറയുന്നു. ആഗസ്ത് 15 മുതല് 17 വരെ കനത്ത മഴയായിരുന്നുവെന്നും റിപ്പോര്‍ട്ടിലുണ്ട്. കേന്ദ്ര കാലാവസ്ഥാ വകുപ്പ് കനത്ത മഴ സംബന്ധിച്ച് മുന്നറിയിപ്പ് നല്‍കിയില്ലെന്ന സംസ്ഥാന സര്‍ക്കാരിന്റെ വാദം റിപ്പോര്‍ട്ട് ശരിവെയ്ക്കുന്നു.\nആഗസ്ത് ആദ്യവാരം ഡാമുകള് നിറയുന്നതിന് മുന്‍പ് തന്നെ ഘട്ടംഘട്ടമായി തുറന്ന് വിട്ടിരുന്നെങ്കില് പ്രളയത്തിന്റെ ആഘാതം കുറയ്ക്കാന് കഴിഞ്ഞേനെ എന്ന നിരീക്ഷണം അമിക്കസ് ക്യൂറി നടത്തുന്നു. എന്നാല് ഇത് സംബന്ധിച്ച് ആധികാരിക പഠനമോ കണ്ടെത്തലുകളോ റിപ്പോര്‍ട്ടില് ഇല്ല\nPinarayi VijayanKerala FloodsAmicus Curiae Flood Report


100 news malayalis fav bulletin 100 ന്യൂസ്- മാതൃകയാണ് വാർത്തയുടെ ഈ സെഞ്ചുറി\nടെലിവിഷനിൽ പ്രത്യേകിച്ച് വാർത്താ ചാനലിന്റെ കാര്യത്തിൽ ഒരു മാതൃക സൃഷ്ടിക്കുക എന്നത് അത്ര നിസ്സാരമല്ല. മലയാളത്തിലാകുമ്പോ അത് കഠിനം തന്നെ. അത്ര പെട്ടെന്നൊന്നും വകവെച്ചു തരാത്ത മലയാളം ടെലിവിഷൻ വാർത്താലോകത്ത് മാതൃകകളുടെ മാല തന്നെ തീർത്ത് മുന്നേറുകയാണ് 24 . ടെലിവിഷൻ ബോക്സ് ഓഫീസ് ആയ ബാർക്ക് ചുമരുകൾ ആഞ്ഞു കുലുങ്ങിയത് 100 ന്യൂസ് തീർത്ത പ്രകമ്പനം കൊണ്ടാണ്.\nബാർക്ക് കുലുങ്ങിയാൽ പിന്നെ ആർക്കും ഇരിക്കപ്പൊറുതി ഉണ്ടാകില്ല. 25 , 50 , 75 വാർത്തകളുമായി എല്ലാവരും ഇറങ്ങി. ഏൽക്കാത്തത് കൊണ്ട് പിന്നെ എണ്ണം പോലും തെറ്റിക്കാതെ 100 വാർത്തകൾ തികച്ചും അയൽക്കാർ പയറ്റുന്നുണ്ട്. 100 ന്യൂസ് മാതൃകയായി എല്ലാ വാർത്താ ചാനലുകളിലും സമാന ബുള്ളറ്റിനുകൾ പ്രത്യക്ഷപ്പെട്ടെങ്കിലും 100 ന്റെ ഒന്നാം സ്ഥാനം മറികടക്കാൻ ആർക്കുമായില്ല.\nസംപ്രേഷണം തുടങ്ങിയപ്പോൾ ദിവസേന ആറ് 100 ബുള്ളറ്റിനുകളായിരുന്നു എങ്കിൽ പിന്നീടത്9ആയി ഉയർന്നു. മൂന്നോ നാലോ പേർ മാത്രം ഉണ്ടായിരുന്ന 100 ന്യൂസ് ഡെസ്ക് ഒരു പ്രത്യേക ഡിവിഷന്റെ പരിഗണനയോടെ 12 ലധികം പേരുള്ള ഒരു ന്യൂസ് ഡെസ്ക് ആയി മാറി.\n100 വാർത്ത മലയാളിയുടെ ജീവിതത്തിന്റെ ഭാഗമായി എന്ന സത്യത്തെ ഉൾക്കൊണ്ട് അതെ പ്രാധാന്യത്തോടെ തന്നെ വാർത്തകളിലും അത് വിന്യസിക്കുന്നതിലും കാലോചിതമായ പരിഷ്‌കാരങ്ങൾ വരുത്തി. കോവിഡ് പ്രതിസന്ധിയിൽ ലോകം വാർത്തകളെ ഉറ്റുനോക്കിയപ്പോൾ ഏറ്റവുമധികം അപ്‌ഡേറ്റുകൾ നൽകിയത് 100 ന്യൂസ് ആയിരുന്നു.\nദേശീയ-അന്തർദേശീയ തലത്തിലെ ഏറ്റവും ചെറിയ വാർത്തകളെ പോലും ഒരു തവണയെങ്കിലും ഉൾപ്പെടുത്തി ലോകമെമ്പാടുമുള്ള മലയാളികൾക്ക് വിവരം കൈമാറുന്ന ദൗത്യത്തിൽ കൃത്യമായ ഇടപെടലായി 100 ന്യൂസ്.\nകേരളത്തിൽ പ്രാദേശിക വാർത്തകളുടെ ഒരു വലിയ സംഖ്യയുണ്ട്. പത്രങ്ങളുടെ ലോക്കൽ പേജുകളിൽ ഒതുങ്ങിപ്പോകുന്നവ. ഒരിക്കൽ പോലും ഒരു സാറ്റലൈറ്റ് വാർത്ത ചാനലിൽ ഇടം പിടിക്കാൻ സാധ്യതയില്ലാത്ത ജനകീയ വിഷയങ്ങൾ അവയിലുണ്ട്. ഈ പ്രാദേശിക വിഷയങ്ങൾക്ക് വാർത്തയുടെ വലിയ ലോകത്തിൽ മുൻനിരയിൽ തന്നെ ഇരിപ്പിടം ഒരുക്കി 100 ന്യൂസ്. പ്രാദേശികമായ ജനങ്ങളുടെ വിഷമങ്ങൾ, പ്രതിസന്ധികൾ , ചെറിയ സന്തോഷങ്ങൾ , പ്രധാന മരണങ്ങൾ, പ്രാദേശിക കാലാവസ്ഥ, മനുഷ്യരും- മൃഗങ്ങളുമായുള്ള പോരാട്ടം നടക്കുന്നയിടങ്ങൾ, പ്രാദേശിക സംസ്കരിക കേന്ദ്രങ്ങൾ… എല്ലാ വാർത്തയും ലോകമെമ്പാടുമുള്ള മലയാളികൾ കണ്ടറിഞ്ഞു. അധികാരികളിലേക്ക് അവരുടെ പ്രശ്നങ്ങൾ വേഗത്തിലെത്തി.\nസാമൂഹ്യ മാധ്യമങ്ങൾ പ്രചരിപ്പിക്കുന്ന തെറ്റായ വാർത്തകളെ കണ്ടെത്തി നേര് പറഞ്ഞു കൊടുക്കുന്ന ഫാക്ട് ചെക് ടീം 100 ന്യൂസിന്റെ വലിയ ശക്തിയായി. ഇക്കഴിഞ്ഞ രണ്ടു വർഷങ്ങൾ കൊണ്ട് ഫാക്ട് ചെക് പൊളിച്ചടുക്കിയത് മൂവായിരത്തിലധികം വ്യാജ വർത്തകളെയാണ്.\n100 ന്യൂസ് മലയാളം ടെലിവിഷൻ വാർത്തകളിൽ ഒരു ഗെയിം ചെയ്ഞ്ചർ ആണ്. കളിയെ മാറിയുള്ളൂ , കിരീടം ഇപ്പോഴും 100 ന് തന്നെ.\nStory Highlights – 100 news\nഏഴാം കടലിനക്കരെയും വാര്‍ത്താലോകം; ട്വന്റിഫോര് യുഎസ്എ ഉദ്ഘാടനം ചെയ്തു


അഞ്ജു ബേബി ജോർ‌ജ് ബിജെപിയിൽ ചേർന്നെന്ന് വാർത്ത; നിഷേധിച്ച് താരം - Mathrumalayalam\nHome NATIONAL അഞ്ജു ബേബി ജോർ‌ജ് ബിജെപിയിൽ ചേർന്നെന്ന് വാർത്ത; നിഷേധിച്ച് താരം\nഅഞ്ജു ബേബി ജോർ‌ജ് ബിജെപിയിൽ ചേർന്നെന്ന് വാർത്ത; നിഷേധിച്ച് താരം\nബെംഗളൂരു : ബിജെപിയിൽ ചേർന്നെന്ന വാർത്ത തള്ളി ഒളിംപ്യൻ അഞ്ജു ബോബി ജോർജ്. ബിജെപി അംഗത്വ ക്യാംപെയ്നിൽ കേന്ദ്ര സഹമന്ത്രി വി.മുരളീധരനും പാര്‍ട്ടി സംസ്ഥാന അധ്യക്ഷൻ ബി.എസ്.യെഡിയൂരപ്പയ്ക്കുമൊപ്പം അഞ്ജു പാര്‍ട്ടി പതാകയേന്തി നിൽക്കുന്ന ചിത്രങ്ങള് പുറത്തുവന്നതോടെയാണു അഭ്യൂഹങ്ങൾ ശക്തമായത്.\nകുടുംബസുഹൃത്തായ വി.മുരളീധരനെ കാണാന് പോയതാണെന്നും അപ്പോള് അവര് നല്‍കിയ സ്വീകരണത്തില് പങ്കെടുക്കുകയേ ചെയ്തിട്ടുള്ളുവെന്നും അഞ്ജു വ്യക്തമാക്കി. ബിജെപി കർണാടക എന്ന ഫെയ്സ്ബുക് പേജിലും വാര്‍ത്താ ഏജന്‍സി എഎന്‍ഐയുമാണ് അഞ്ജു ബിജെപിയിൽ ചേർന്നു എന്ന തരത്തിൽ വാർത്ത നല്‍കിയത്. ഇതോടെ വിവിധ മാധ്യമങ്ങളിലും സമൂഹമാധ്യമങ്ങളിലും വാർത്തയും ചിത്രവും പ്രചരിച്ചു.\nPrevious articleസി.എഫ്.തോമസ് പാർട്ടി ചെയർമാനാകും: പി.ജെ.ജോസഫ്\nNext articleമോദിയെ എതിർക്കുന്നവരെ കേസിൽപ്പെടുത്തുന്നു: രാഹുൽ


വയനാട് ജില്ലയില് 239 പേര്‍ക്ക് കൂടി കൊവിഡ്; 157 പേര്‍ക്ക് രോഗമുക്തി\nTue Jan 18 2022 03:35:59 GMT+0530 (India Standard Time)\nരണ്ട് ആരോഗ്യ പ്രവര്‍ത്തകര് ഉള്‍പ്പെടെ എല്ലാവര്‍ക്കും സമ്പര്‍ക്കത്തിലൂടെയാണ് രോഗബാധ.\nBY SRF19 Dec 2020 2:25 PM GMT\nSRF19 Dec 2020 2:25 PM GMT\nകല്‍പറ്റ: ജില്ലയില് ഇന്ന് 239 പേര്‍ക്ക് കൊവിഡ് സ്ഥിരീകരിച്ചതായി ജില്ലാ മെഡിക്കല് ഓഫിസര് ഡോ. ആര് രേണുക അറിയിച്ചു. 157 പേര് രോഗമുക്തി നേടി. രണ്ട് ആരോഗ്യ പ്രവര്‍ത്തകര് ഉള്‍പ്പെടെ എല്ലാവര്‍ക്കും സമ്പര്‍ക്കത്തിലൂടെയാണ് രോഗബാധ. ഇതോടെ ജില്ലയില് കൊവിഡ് സ്ഥിരീകരിച്ചവരുടെ ആകെ എണ്ണം 14667 ആയി. 12330 പേര് ഇതുവരെ രോഗമുക്തരായി. ചികിത്സയിലിരിക്കെ 87 പേര് മരിച്ചു. നിലവില് 2250 പേരാണ് ചികിത്സയിലുള്ളത്. ഇവരില് 1421 പേര് വീടുകളിലാണ് ഐസൊലേഷനില് കഴിയുന്നത്.\nമേപ്പാടി സ്വദേശികളായ 36 പേര്, കണിയാമ്പറ്റ 22 പേര്, എടവക 21 പേര്, ബത്തേരി 20 പേര്, പനമരം 18 പേര്, കല്‍പ്പറ്റ 15 പേര്, നൂല്‍പ്പുഴ 12 പേര്, വേങ്ങപ്പള്ളി, കോട്ടത്തറ 11 പേര് വീതം, തവിഞ്ഞാല്, മുട്ടില് 10 പേര് വീതം, പടിഞ്ഞാറത്തറ, പൂതാടി 8 പേര് വീതം, മാനന്തവാടി, മൂപ്പൈനാട്6പേര് വീതം, വൈത്തിരി5പേര്, പുല്‍പ്പള്ളി, തിരുനെല്ലി4പേര് വീതം, നെന്മേനി, പൊഴുതന3പേര് വീതം, തൊണ്ടര്‍നാട് രണ്ടു പേര്, അമ്പലവയല്, മുള്ളന്‍കൊല്ലി, തരിയോട്, വെള്ളമുണ്ട സ്വദേശികളായ ഓരോരുത്തരുമാണ് സമ്പര്‍ക്കത്തിലൂടെ രോഗബാധിതരായത്.\n157 പേര്‍ക്ക് രോഗമുക്തി\nമുട്ടില്, വെള്ളമുണ്ട 8 പേര് വീതം, കല്‍പ്പറ്റ7പേര്, ബത്തേരി6പേര്, പനമരം5പേര്, പൊഴുതന4പേര്, പുല്‍പ്പള്ളി, മേപ്പാടി3പേര് വീതം, മൂപ്പൈനാട്, എടവക, പടിഞ്ഞാറത്തറ, മാനന്തവാടി2പേര് വീതം, തരിയോട്, പൂതാടി, തവിഞ്ഞാല്, കണിയാമ്പറ്റ, മീനങ്ങാടി സ്വദേശികളായ ഓരോരുത്തരും, വീടുകളില് ചികിത്സയിലായിരുന്ന 100 പേരുമാണ് രോഗം ഭേദമായതിനെ തുടര്‍ന്ന് ഡിസ്ചാര്‍ജ് ആയത്.\n869 പേര് പുതുതായി നിരീക്ഷണത്തില്\nകോവിഡുമായി ബന്ധപ്പെട്ട് ജില്ലയില് ഇന്ന് (19.12) പുതുതായി നിരീക്ഷണത്തിലായത് 869 പേരാണ്. 1073 പേര് നിരീക്ഷണക്കാലം പൂര്‍ത്തിയാക്കി. നിലവില് നിരീക്ഷണത്തിലുള്ളത് 10502 പേര്. ഇന്ന് വന്ന 93 പേര് ഉള്‍പ്പെടെ 692 പേര് ആശുപത്രിയില് നിരീക്ഷണത്തിലാണ്. ജില്ലയില് നിന്ന് ഇന്ന് 1753 പേരുടെ സാമ്പിളുകളാണ് പരിശോധനയ്ക്ക് അയച്ചത്. ഇതുവരെ പരിശോധനയ്ക്ക് അയച്ച 194569 സാമ്പിളുകളില് 193681 പേരുടെ ഫലം ലഭിച്ചു. ഇതില് 179014 നെഗറ്റീവും 14667 പോസിറ്റീവുമാണ്.


സി.ആർ.പി.എഫ്. കേന്ദ്രത്തിൽ യു.പി. പോലീസിന്റെ പരിശീലനം പൂർത്തിയായി | Peringaom\nസി.ആർ.പി.എഫ്. കേന്ദ്രത്തിൽ യു.പി. പോലീസിന്റെ പരിശീലനം പൂർത്തിയായി\nപെരിങ്ങോം സി.ആര്.പിഎഫ്. കേന്ദ്രത്തില് പരിശീലനം പൂര്‍ത്തിയാക്കിയ ഉത്തര്‍പ്രദേശ് പോലീസിന്റെ പാസിങ് ഔട്ട് പരേഡില് യു.പി പോലീസ് ഡയറക്ടര് ജനറല് ഗോപാല് ഗുപ്ത സല്യൂട്ട് സ്വീകരിക്കുന്നു.\nപെരിങ്ങോം: പെരിങ്ങോം സി.ആർ.പി.എഫ്. കേന്ദ്രത്തിൽ പരിശീലനം പൂർത്തിയാക്കിയ ഉത്തർപ്രദേശ് പോലിസിന്റെ പി.എ.സി. വിഭാഗത്തിലെ 320 കോൺസ്റ്റബിൾമാരുടെ പാസിങ് ഔട്ട് പരേഡ് നടന്നു. രാവിലെ സി.ആർ.പി.എഫ്. കേന്ദ്രത്തിൽ നടന്ന പാസിങ് ഔട്ട് പരേഡിൽ യു.പി. പോലീസ് ഡയറക്ടർ ജനറൽ ഗോപാൽ ഗുപ്ത സല്യൂട്ട് സ്വീകരിച്ചു.\nഉത്തർപ്രദേശ് പോലിസിനുവേണ്ടി രാജ്യത്തിന്റെ വിവിധ കേന്ദ്രങ്ങളിൽ ഒരേസമയം പരിശീലനം നടത്തിയവരിൽ ആറു പ്ലാറ്റൂണുകളാണ് പെരിങ്ങോം സി.ആർ.ഫി.എഫ് റിക്രൂട്ട് സെന്ററിൽ 24 ആഴ്ചത്തെ പരിശീലനം പുർത്തിയാക്കി ക്രമസമാധാനപാലനത്തിന് പുറത്തിറങ്ങിയിരിക്കുന്നത്.\nസി.ആർ.പി.എഫ്, ഡി.ഐ.ജി.പി. എം.ജെ.വിജയ്, ചീഫ് ട്രെയിനിങ് ഓഫീസർ ഫിറോജ് കുജൂർ, ഡപ്യൂട്ടി കമാൻഡന്റ് പി.കെ. രാജക് എന്നിവരുടെ നേതൃത്വത്തിലായിരുന്നു പരിശീലനം. പരിശീലനം പൂർത്തിയാക്കിയ 320 പേരും ഉത്തർപ്രദേശ് പോലീസിൽ വിവിധ സ്ഥലങ്ങളിൽ സേവനമനുഷ്ഠിക്കും.\nകണ്ണൂർ എസ്.പി ശിവവിക്രം , പയ്യന്നൂർ ബ്ലോക്ക് പഞ്ചായത്ത് പ്രസിഡന്റ് എം.ടി.പി.നൂറുദ്ദീൻ തുടങ്ങിയവർ ചടങ്ങിൽ സംബന്ധിച്ചു. വിവിധ സർക്കാർ വകുപ്പിലെ ഉദ്യോഗസ്ഥർ, വിദ്യാർഥികൾ, വിവിധ സ്കൂളുകളിലെ എസ്.പി.സി, എൻ.സി.സി. കേഡറ്റുകൾ, നാട്ടുകാർ തുടങ്ങി ഒട്ടേറെപ്പേർ ചടങ്ങിൽ പങ്കെടുത്തു. ഡി.ഐ.ജി.പി. എം.ജെ.വിജയ്, ഡെപ്യൂട്ടി കമാൻഡന്റ് എം.ജെ.റീജൻ, അസി. കമാൻഡന്റ് പി.ടി.സന്തോഷ് എന്നിവർ നേതൃത്വം നൽകി.\nനടുവിൽ : ഒരുലക്ഷം ദീപങ്ങളുടെ വർണരാജിയിൽ മിന്നിത്തെളിയാൻ ഒരുങ്ങുകയാണ് പാലക്കയംതട്ട്. ..\nമാതൃകയാണ് ഈ കുട്ടികളുടെ സത്യസന്ധത\nമെഡിക്കൽ കോളേജ് പ്രിൻസിപ്പലുടെ ഓഫീസിൽ സത്യാഗ്രഹം; സംരംഭകൻ അറസ്റ്റിൽ\nരാജ്മോഹൻ ഉണ്ണിത്താനെ അനുമോദിച്ചു\nരക്ത പരിശോധനാ ക്യാമ്പ്


വ്യാജ ബിരുദ സർട്ടിഫിക്കറ്റ് : പോലീസ് അന്വേഷണം തുടങ്ങി : Deepika.com Nattu Visesham\nഷൊർണൂർ : പട്ടാന്പിയിൽ ഹ്രസ്വ കാലയളവിൽ അംഗീകാരമുള്ള ബിരുദം നേടാമെന്നു സമൂഹ മാധ്യമങ്ങളിലൂടെ പരസ്യം ചെയ്തു തട്ടിപ്പു നടത്തിയ സംഭവത്തിൽ അറസ്റ്റിലായ യുവാവിന്‍റെ മറ്റു തട്ടിപ്പുകളും പോലീസ് അന്വേഷിക്കുന്നു. കേസിൽ വേറെയും പ്രതികളുണ്ടന്നാണ് പോലീസ് നിഗമനം.\nപട്ടാന്പി-പാലക്കാട് റോഡിൽ പ്രവർത്തിക്കുന്ന സ്ഥാപനത്തിൽ പരിശോധന നടത്തിയ പൊലീസ് ശങ്കരമംഗലം നീലിപറന്പിൽ മിദ്‌ലാജ് (29)നെ നേരത്തെ അറസ്റ്റ് ചെയ്തിരുന്നു. അംഗീകാരമില്ലാത്ത സർട്ടിഫിക്കറ്റുകളും ഒട്ടേറെ രേഖകളും ഇവിടെ നിന്ന് പിടിച്ചെടുത്തിരുന്നു. ഇതിലാണ് വിശദമായ തുടരന്വേഷണം നടത്തുന്നത്.\nവൻ തുക ഫീസ് വാങ്ങിയാണു തട്ടിപ്പു സംഘം പ്രവർത്തിച്ചിരുന്നതെന്നു പോലീസ് പറഞ്ഞു. പ്രതിയിൽ നിന്നും പോലീസ് പിടിച്ചെടുത്ത എല്ലാ രേഖകളും കോടതിയിൽ ഹാജരാക്കിയിട്ടുണ്ട്.\nഅന്വേഷണം നടത്തിയ പട്ടാന്പി പോലീസ് ഇൻസ്പെക്ടർ പ്രശാന്ത് ക്ലിന്‍റ്, സബ് ഇൻസ്പെക്ടർമാരായ ടി. സനീഷ്, സി. ശ്രീകുമാർ, കെ.കെ. ശിവദാസ് സിപിഒമാരായ ടി.വി. ഷമീർ, പി. ആഗ്നസ്, സി. സുനന്ദകുമാർ എന്നിവരടങ്ങിയ സംഘമാണു തുടരന്വേഷണം നടത്തുന്നത്.


ശുചിത്വകേരളത്തിന‌് ഒത്തൊരുമിക്കാം | Editorial | Deshabhimani | Tuesday Sep 18, 2018\nകേരളം പ്രളയത്തിൽ മുങ്ങിത്താഴ‌്ന്നപ്പോഴും വെള്ളമിറങ്ങിയപ്പോഴും നമ്മെ ലജ്ജിപ്പിച്ച ഒരു കാര്യം മാലിന്യക്കൂമ്പാരമായിരുന്നു. ഇത്രയേറെ അഴുക്കുകൾക്ക‌് നടുവിലായിലായിരുന്നോ വ്യക്തിശുചിത്വത്തിന‌് പേരുകേട്ട മലയാളിയുടെ ജീവിതം. നമ്മുടെ ചുറ്റുപാടിന്റെ അവസ്ഥ എത്ര ബീഭത്സമാണ‌്. ഓരോരുത്തരും അലക്ഷ്യമായി വലിച്ചെറിഞ്ഞ മാലിന്യങ്ങൾ ഒന്നിച്ചാക്കി പലയിടത്തും വൻനിക്ഷേപരൂപത്തിൽ തിരിച്ചേൽപ്പിച്ചിട്ടാണ‌് പ്രകൃതി പിൻവാങ്ങിയത‌്. എലിപ്പനിയടക്കമുള്ള മാരകരോഗങ്ങൾ ഈ മലിനപ്രവാഹത്തിൽനിന്ന‌് മനുഷ്യരെ ആക്രമിച്ചു. ഇനിയെങ്കിലും കണ്ണുതുറന്നില്ലെങ്കിൽ ഇന്നത്തെ പരിഷ‌്കൃത സമൂഹത്തിൽ ജീവിക്കാൻ നമ്മൾ അർഹരല്ലെന്ന‌് കാലം വിധിയെഴുതും. ഇൗ യാഥാർഥ്യത്തെ മുൻനിർത്തിയാണ‌് എൽഡിഎഫ‌് സർക്കാർ ഖരമാലിന്യസംസ‌്കരണ നയത്തിന‌് രൂപംനൽകുന്നത‌്. അന്തരീക്ഷവും മണ്ണും ജലവുമെല്ലാം പലവിധത്തിൽ മലിനമാകുന്നുണ്ട‌്. അവയെല്ലാം നിയന്ത്രിക്കുന്നതിനും മാലിന്യം നീക്കി ശുദ്ധീകരിക്കുന്നതിനും സർക്കാരിന‌് വ്യക്തമായ കാഴ‌്ചപ്പാടും പദ്ധതികളുമുണ്ട‌്.\nശുചിത്വത്തിന്റെ പ്രാധാന്യം കണ്ടറിഞ്ഞാണ‌് നവകേരള മിഷനിൽ അതുൾപ്പെടുത്തിയതും. എന്നാൽ, ഭരണസംവിധാനങ്ങളുടെ ഇടപെടൽകൊണ്ടുമാത്രം ശുചിത്വം പരിപാലിക്കാനാകുമെന്ന‌് ആരും കരുതുന്നില്ല. ഇവിടെയാണ‌് ദൈനംദിനജീവിതത്തിന്റെ ഭാഗമായി രൂപംകൊള്ളുന്ന മാലിന്യങ്ങൾ സംസ‌്കരിക്കേണ്ടത‌് ഒരോ പൗരന്റെയും ഉത്തരവാദിത്തമാണെന്ന നിർബന്ധത്തിന്റെ പ്രസക്തി. ഇത‌് ഒരു കാഴചപ്പാട‌് എന്നതിനപ്പുറം നിയമപരമായ ബാധ്യതയാക്കി മാറ്റേണ്ടത‌് അനിവാര്യമായിരിക്കുന്നു.\nഖരമാലിന്യങ്ങളെ ജൈവികം, അജൈവികം , അപകടകരം എന്നിങ്ങനെ വേർതിരിച്ച‌് ഒരോന്നും ഫലപ്രദമായി സംസ‌്കരിക്കുന്നതിനുള്ള മാർഗരേഖകൾ വ്യക്തമാക്കിയിട്ടുണ്ട‌്. ജൈവമാലിന്യങ്ങൾ എയറോബിക‌് ബിന്നിൽ ശേഖരിച്ച‌് വീട്ടുപരിസരത്തുതന്നെ കഴിയാവുന്നത്ര വളമാക്കി മാറ്റുക. ഇതുവഴി പാചക ആവശ്യത്തിന‌് ജൈവവാതകവും ഉൽപ്പാദിപ്പിക്കാനാകും. ജൈവമാലിന്യങ്ങളോ കരിയിലകൾ പോലുമോ വെറുതെ വലിച്ചെറിയുകയോ കുഴിച്ചിടുകയോ കത്തിക്കുകയോ ചെയ്യുന്നത‌് ഒഴിവാക്കണം. ജൈവമാലിന്യങ്ങൾ അധികമുണ്ടെങ്കിൽ പ്രാദേശികതല സംസ‌്കരണ സംവിധാനങ്ങളെ ആശ്രയിക്കാം. കൂടുതൽ ആളുകൾ ഒത്തുചേർന്ന‌് സംഘടിപ്പിക്കുന്ന പരിപാടികൾക്ക‌് തദ്ദേശഭരണ സ്ഥാപനങ്ങളുടെ അറിവും അനുവാദവും ഉണ്ടാകുന്നത‌് മാലിന്യ സംസ‌്കരണ പ്രവർത്തനങ്ങൾ ഫലപ്രദമാക്കാൻ സഹായകമാകും. നിലവിൽ നഗരങ്ങളിൽമാത്രമാണ‌് ആധുനികരീതിയിലുള്ള മാലിന്യസംസ‌്കരണ യൂണിറ്റുകൾ നിർബന്ധമാക്കിയിട്ടുള്ളത‌്. എന്നാൽ, ഇത‌് അരലക്ഷത്തിൽ കൂടുതൽ ജനസംഖ്യയുള്ള എല്ലാ തദ്ദേശ സ്ഥാപനങ്ങൾക്കും ബാധകമാക്കും. ഇത്തരത്തിൽ എല്ലാ പഞ്ചായത്തുകളിലും സംസ‌്കരണ യൂണിറ്റുകൾ സ്ഥാപിതമാകുന്നതോടെ അജൈവമാലിന്യ സംസ‌്കരണവും പ്രയാസ രഹിതമാകും. എന്നാൽ, മാലിന്യങ്ങൾ ശാസ‌്ത്രീയമായി വേർതിരിക്കുകയും സംസ‌്കരിക്കുകയും പുനരുപയോഗം സാധ്യമാകുന്നവ അത്തരത്തിൽ ഉപയോഗിക്കുകയും വേണം.\nഅപകടകരമായ അജൈവമാലിന്യങ്ങൾ ആക്രിക്കച്ചവടക്കാർക്ക‌് കൈമാറുന്നത‌് ആശാസ്യമായ രീതിയല്ല. പഴയ കംപ്യൂട്ടർ ഇലക‌്ട്രോണിക‌് സാധനങ്ങൾ ഉൾപ്പെടെയുള്ളവയിൽ അപകടകരമായ രാസവസ‌്തുക്കളും റേഡിയേഷന‌് സാധ്യതയുള്ള ഘടകങ്ങളും കണ്ടേക്കാം . ഇത്തരം സാധനങ്ങൾ അലക്ഷ്യമായി കൈകാര്യം ചെയ്യുന്നത‌് ദോഷകരമാണ‌്. സാനിറ്ററി വസ‌്തുക്കളും ഇൗ ഗണത്തിൽപെടുത്താം. ഇവയെല്ലാം കൈകാര്യംചെയ്യുന്നതിന‌് തദ്ദേശഭരണവകുപ്പിന‌് കീഴിൽ പ്രത്യേക സംവിധാനം രൂപീകരിക്കാവുന്നതാണ‌്. ഉപയോക്താക്കളും സാധനങ്ങളുടെ നിർമാതാക്കളും ഇവയുടെ സംസ‌്കരണത്തിന്റെ ചെലവിലേക്ക‌് ഒരു പങ്ക‌് നൽകണം. എങ്കിൽ മാത്രമേ ഹരിത കർമസേന പോലുള്ള വളന്റിയർ സംവിധാനം കാര്യക്ഷമമായി പ്രവർത്തിപ്പിക്കാനാവുകയള്ളൂ.\nഅജൈവമാലിന്യങ്ങൾ ശേഖരിക്കാൻ ഫലപ്രദമായ സംവിധാനങ്ങളില്ലെന്നത‌് ഏറെ പ്രയാസം സൃഷ്ടിക്കുന്നുണ്ട‌്. വഴിയിൽ വലിച്ചെറിയുന്നതിനും കത്തിക്കുന്നതിനുമൊക്കെ വഴിവയ‌്ക്കുന്നത‌് സംഭരണകേന്ദ്രങ്ങളുടെ അഭാവമാണ‌്. കുടുംബശ്രീ ഈ രംഗത്ത‌് പ്രവർത്തിക്കുന്നുണ്ടെങ്കിലും അപര്യാപ‌്തമാണ‌്. പ്രധാന കേന്ദ്രങ്ങളിലെല്ലാം അജൈവമാലിന്യങ്ങൾക്ക‌് പെട്ടികൾ സ്ഥാപിക്കുകയും അത‌് യഥാസമയം നീക്കംചെയ്യുകയും വേണം. മാലിന്യങ്ങൾ കൂട്ടിക്കലർത്തി ഉപേക്ഷിക്കുന്നത‌് ശുചീകരണ പ്രവർത്തനത്തെ പ്രതികൂലമായി ബാധിക്കുന്ന ഘടകമാണ‌്. റസിഡൻസ‌് അസോസിയേഷന്റെയും മറ്റും നേതൃത്വത്തിൽ മാലിന്യം വേർതിരിച്ച‌് ശേഖരിക്കുന്നതിന‌് നടപടി സ്വീകരിക്കാവുന്നതാണ‌്. ജലസ്രോതസ്സുകളിൽ മാലിന്യം നിക്ഷേപിക്കുന്നത് തടയാൻ കർശന നടപടി സ്വീകരിക്കണം. കെട്ടിടാവശിഷ്ടങ്ങൾ റോഡരികിൽ തള്ളുന്നത‌് കർശനമായി തടയേണ്ടതുണ്ട‌്. ഇവ വീട്ടുപറമ്പിൽത്തന്നെ സൂക്ഷിച്ചുവച്ച‌് തദ്ദേശഭരണ സ്ഥാപനങ്ങളുടെ മാർഗനിർദേശപ്രാകാരംമാത്രം നീക്കം ചെയ്യേണ്ടതാണ‌്.\nസാധ്യമായ എല്ലാ പഞ്ചായത്തുകളിലും സ്വന്തമായ സംസ‌്കരണ യൂണിറ്റ‌് എന്നതാണ‌് സർക്കാർ കാഴ‌്ചപ്പാട‌്. ഇത‌് പ്രാവർത്തികമാകാത്ത സ്ഥലങ്ങളിൽ പൊതുപ്ലാന്റ‌് നിർമാണത്തിന‌് സർക്കാർ മുൻകൈയെടുക്കും. എന്നാൽ, ചെലവുകൾ തദ്ദേശസ്ഥാപനങ്ങൾതന്നെ വഹിക്കണം. വീട്ടിലെ മാലിന്യങ്ങൾ കൂട്ടിക്കലർത്തി റോഡിലേക്ക‌് വലിച്ചെറിയുന്നവരും നാട്ടുകാരുടെ കണ്ണുവെട്ടിച്ച‌് അറവുമാലിന്യം വഴിയോരത്ത‌് തട്ടുന്നവരും ഇക്കാലത്തും ധാരാളമുണ്ട‌്. ക്യാമറകൾ സ്ഥാപിച്ചും പട്രോളിങ‌് ശക്തമാക്കിയും ഇത്തരം പ്രവൃത്തികൾക്ക‌് തടയിടണം. മാലിന്യസംസ‌്കരണം വ്യക്തിയുടെയും സമൂഹത്തിന്റെയും കൂട്ടായ ഉത്തരവാദിത്തമാണെന്ന ബോധം ജനങ്ങളിൽ അരക്കിട്ടുറപ്പിക്കാൻ വ്യാപകമായ പ്രചാരണ പ്രവർത്തനങ്ങൾ ഇനിയുമേറെ ആവശ്യമുണ്ട‌്. എങ്കിലേ സർക്കാർ നയത്തിന്റെ അന്തസ്സത്ത യഥാർഥ്യമാകൂ.


business home-slider kerala ldf news politics technology top 10\nNovember 5, 2021 November 5, 2021 adminLeaveaComment on കെ ഫോൺ പദ്ധതി അവസാനിപ്പിച്ചോ!!!\n(കേരള ഫൈബർ ഒപ്റ്റിക്കൽ നെറ്റ് വർക്ക്) സംസ് ഥാനത്തെ ഡിജിറ്റല് ഇൻഫ്രാസ്ട്രക്ച്ചർ ശക്തവും കാര്യക്ഷമവും ആക്കുന്നതിന് സംസ്ഥാന സർക്കാർ ആവിഷ്കരിച്ച പദ്ധതിയാണ് കെ ഫോണ്. സുശക്തമായ ഒപ്റ്റിക്കൽ ഫൈബർ ശൃംഖല സംസ്ഥാനത്താകെ സ്ഥാപിക്കുന്നതാണ് പ്രസ്തുത പദ്ധതി. അതുവഴി അതിവേഗ ഇന്റർനെറ്റ്/ഇൻട്രാനെറ്റ്കണക്ഷൻ 30,000 ത്തോളം ഓഫീസുകളിൽ നൽകുന്നതാണ്. എല്ലാവർക്കും ഇന്റർനെറ്റ് അവകാശമായി പ്രഖ്യാപിച്ച സംസ്ഥാനമാണ് കേരളം. ഈ പദ്ധതിവഴി സംസ്ഥാനത്തെ 20 ലക്ഷത്തോളം വരുന്ന സാമ്പത്തികമായി പിന്നോക്കം നിൽക്കുന്ന ഭവനങ്ങളിലേക്ക് സൗജന്യമായും മറ്റുള്ളവർക്ക് മിതമായ നിരക്കിലും ഇന്റർനെറ്റ് ലഭ്യമാക്കാൻ […]\nbjp home-slider kerala news politics top 10\nNovember 3, 2021 November 3, 2021 adminLeaveaComment on ഇന്ധന വിലവർധന ജനങ്ങളെ ബിജെപിയിൽ നിന്ന് അകറ്റി; കേരളത്തിൽ പതിനായിരത്തിലധികം പ്രവർത്തകർ പാർട്ടിവിട്ടെന്ന് പി പി മുകുന്ദൻ\nസംസ്ഥാന നേതൃത്വത്തെ വിമർശിച്ച് കേന്ദ്ര നേതൃത്വത്തിന് കത്തെഴുതിയതിന് പിന്നാലെ ബിജെപിയുടെ അവസ്ഥ മാധ്യമങ്ങളോട് തുറന്നടിച്ച് മുതിർന്ന നേതാവ് പി പി മുകുന്ദൻ. ബത്തേരി കോഴക്കേസ്, കൊടകര കള്ളപ്പണ ഇടപാട്, ഇന്ധനവില വർധന എന്നിവയെല്ലാം പ്രവർത്തകരെ ബിജെപിയിൽനിന്ന് അകറ്റി. തിരുവനന്തപുരം മുതല് കാസര്‍കോട് വരെ ഇതിനോടകം പതിനായിരത്തിന് മുകളില് പ്രവര്‍ത്തകര് പാര്‍ട്ടി വിട്ടുവെന്നാണ് തനിക്ക് ജില്ലകളില് നിന്ന് ലഭിച്ച കണക്കെന്നും അദ്ദേഹം പറഞ്ഞു. നേതാക്കൾ തമ്മിൽ ഐക്യവും മനപ്പൊരുത്തവുമില്ല. പ്രവർത്തകർ നിരാശരും നിസ്സംഗരുമായി മാറി. കെ സുരേന്ദ്രൻ അധ്യക്ഷ […]\nhome-slider kerala news politics top 10 udf Uncategorized\nNovember 2, 2021 November 2, 2021 editor123 reporterLeaveaComment on ഒരു ദുരന്ത നിവാരണ വിദഗ്ദ്ധൻ കേരളത്തിലെ കോൺഗ്രസിനെ നോക്കിക്കാണുന്പോൾ… മുരളി തുമ്മാരുകുടി\nഎന്നെ നേരിട്ട് അറിയാത്തവരും അറിയുന്നവരിൽ ചിലരും ഞാൻ ഒരു ഇടതുപക്ഷ ചിന്താഗതിക്കാരനോ സഹയാത്രികനോ ആണെന്നാണ് ധരിച്ചിരിക്കുന്നത്. അവരെ തെറ്റ് പറയാൻ പറ്റില്ല. 2018 ലെ പ്രളയകാലം മുതൽ കേരളത്തിലെ മുഖ്യമന്ത്രിയുടെ ദുരന്ത നിവാരണ രംഗത്തെ പ്രവർത്തനങ്ങളെ പ്രകീർത്തിച്ചും ഈ രംഗത്ത് സർക്കാരിനെ പിന്തുണച്ചും പോസ്റ്റ് ഇടാറുണ്ട്. കൂടാതെ ഇടക്ക് ‘പഴയ’ കമ്മ്യുണിസ്റ്റുകാരനായ അമ്മാവനെക്കുറിച്ചും അമ്മാവനിൽ നിന്നും രാഷ്ട്രീയത്തിന്റെ ചില പാഠങ്ങൾ പഠിച്ചതിനെക്കുറിച്ചും പോസ്റ്റിട്ടിട്ടുണ്ട്. എന്നാൽ ഇന്ന് ഞെട്ടിക്കുന്ന കുറച്ചു രഹസ്യങ്ങൾ ഇവിടെ വെളിപ്പെടുത്താൻ പോകുകയാണ്. സത്യത്തിൽ എന്റെ […]\nhome-slider kerala movies news politics top 10 udf Uncategorized\nhome-slider kerala ldf top 10\nOctober 31, 2021 October 31, 2021 editor123 reporterLeaveaComment on മന്ത്രിസഭാ യോഗ തീരുമാനങ്ങള് (27.10.21 )\nവിവിധ പദ്ധതികള്‍ക്ക് ഭൂമി ഏറ്റെടുക്കുന്നതിന് രൂപീകരിച്ച 18 സ്പെഷ്യല് ലാന്‍റ് അക്വിസിഷന് യൂണിറ്റുകളിലെ 265 തസ്തികകള്‍ക്ക് 01-04-2021 മുതല് ഒരു വര്‍ഷത്തേക്ക് തുടര്‍ച്ചാനുമതി നല്‍കാന് തീരുമാനിച്ചു.—ആറാം സംസ്ഥാന ധനകാര്യ കമ്മീഷന്‍റെ കാലാവധി 01-11-2021 മുതല് 31-01-2022 വരെ മൂന്ന് മാസക്കാലയളവിലേക്ക് ദീര്‍ഘിപ്പിക്കാന് തീരുമാനിച്ചു.—-വെളിയനാട് സെന്‍റ് പേള്‍സ് ഹയര് സെക്കണ്ടറി സ്കൂളില് ഹയര് സെക്കണ്ടറി തസ്തികകള് പുതുതായി സൃഷ്ടിക്കാനും അപ്ഗ്രേഡ് ചെയ്യാനും തീരുമാനിച്ചു.—കണ്ണൂര് കാരക്കുണ്ട് ഡോണ് ബോസ്കോ സ്പീച്ച് ആന്‍റ് ഹിയറിംഗ് ഹയര് സെക്കണ്ടറി സ്കൂളിന് അധിക തസ്തിക […]\nപാവങ്ങളോടുള്ള കരുതലുമായി ജനകീയ സര്‍ക്കാര്.ക്ഷേമപെന്‍ഷന് വിതരണം തുടങ്ങി.\nldf local politics top 10 Uncategorized\nOctober 31, 2021 October 31, 2021 editor123 reporterLeaveaComment on പാവങ്ങളോടുള്ള കരുതലുമായി ജനകീയ സര്‍ക്കാര്.ക്ഷേമപെന്‍ഷന് വിതരണം തുടങ്ങി.\nകോവിഡ് മഹാമാരിമൂലം സംസ്ഥാനം കടുത്ത സാമ്പത്തിക പ്രതിസന്ധി നേരിടുന്നുണ്ടെങ്കിലും പാവങ്ങളോടുള്ള കരുതലുമായി ജനകീയ സര്‍ക്കാര് വീണ്ടും കെെകളിലേക്കെത്തുകയാണ് ക്ഷേമപെന്‍ഷന്… 2021 ഒക്ടോബറിലെ സാമൂഹ്യ സുരക്ഷാ പെൻഷൻ നൽകുന്നതിനുവേണ്ടി 753.16 കോടി രൂപയും ക്ഷേമനിധി ബോർഡ് പെൻഷൻ നൽകുന്നതിനായി 102.97 കോടി രൂപയും അനുവദിച്ചു. 49.31 ലക്ഷം പേർ ക്ക് സാമൂഹ്യ സുരക്ഷാ പെൻഷനും 6.55 ലക്ഷം പേർക്ക് ക്ഷേമനിധി ബോർഡ് പെൻഷനും ലഭിക്കും. ആകെ 55.86 ലക്ഷം ആളുകൾക്ക് 856.13 കോടി രൂപയാണ് വിതരണം ചെയ്യുക. ഒക്ടോബർ […]\nലൈഫ് മിഷൻ ഭവനപദ്ധതിയിലേക്ക് പുതിയ അപേക്ഷകളുടെ അർഹതാ പരിശോധന നവംബർ ഒന്നുമുതൽ\nhome-slider kerala ldf news politics real estate top 10\nOctober 30, 2021 October 31, 2021 editor123 reporterLeaveaComment on ലൈഫ് മിഷൻ ഭവനപദ്ധതിയിലേക്ക് പുതിയ അപേക്ഷകളുടെ അർഹതാ പരിശോധന നവംബർ ഒന്നുമുതൽ\nലൈഫ് മിഷൻ ഭവനപദ്ധതിയിലേക്ക് പുതുതായി ലഭിച്ച അപേക്ഷകരുടെ അർഹതാപരിശോധന നവംബർ ഒന്നുമുതൽ നടക്കും. 2017-ലെ ലൈഫ് ഗുണഭോക്തൃ പട്ടികയിൽ ഉൾപ്പെടാതെ പോയ അർഹരായ ഗുണഭോക്താക്കളെ കണ്ടെത്താൻ ഓൺലൈനായി അപേക്ഷ ക്ഷണിച്ചപ്പോൾ സംസ്ഥാനത്ത് ആകെ 9,20,260 (ഭൂരഹിത/ ഭൂമിയുള്ള ഭവന രഹിതർ) അപേക്ഷകളാണ് ലഭ്യമായത്.ഇത്തരത്തിൽ ലഭ്യമായ അപേക്ഷകളിൽ കേരള പിറവി ദിനമായ നവംബർ 1 മുതൽ അർഹതാ പരിശോധന ആരംഭിക്കുകയാണ്. ഗ്രാമ പഞ്ചായത്തുകളിലും നഗരസഭകളിലും ബന്ധപ്പെട്ട നിർവ്വഹണ ഉദ്യോഗസ്ഥരാണ് പരിശോധന നടത്തുന്നത്. അപേക്ഷകർ പരിശോധന സമയത്ത് ആവശ്യമായ രേഖകൾ […]\nഗുജറാത്തില് മുഖ്യമന്ത്രിമാര് ആരായാലും ഓഫീസ് മാറാത്ത വ്യക്തി; പ്രധാനമന്ത്രി മോദിയുടെ അതിവിശ്വസ്തന്; 15 വര്‍ഷമായി മുഖ്യമന്ത്രിയുടെ ഓഫീസിലുള്ള ഉദ്യോഗസ്ഥന്റെ കാലാവധി നീട്ടിയത് ഏഴാം തവണ; ഗുജറാത്തിന്റെ ഭരണചക്രം പിടിക്കുന്നത് മോദിയുടെ കണ്ണും കാതുമായ മലയാളി; ഗുജറാത്തിനായി ജീവിതം ഉഴിഞ്ഞുവെച്ച കെ കൈലാസനാഥന്റെ കഥ\nSeptember 21, 2021 September 21, 2021 editor123 reporterLeaveaComment on ഗുജറാത്തില് മുഖ്യമന്ത്രിമാര് ആരായാലും ഓഫീസ് മാറാത്ത വ്യക്തി; പ്രധാനമന്ത്രി മോദിയുടെ അതിവിശ്വസ്തന്; 15 വര്‍ഷമായി മുഖ്യമന്ത്രിയുടെ ഓഫീസിലുള്ള ഉദ്യോഗസ്ഥന്റെ കാലാവധി നീട്ടിയത് ഏഴാം തവണ; ഗുജറാത്തിന്റെ ഭരണചക്രം പിടിക്കുന്നത് മോദിയുടെ കണ്ണും കാതുമായ മലയാളി; ഗുജറാത്തിനായി ജീവിതം ഉഴിഞ്ഞുവെച്ച കെ കൈലാസനാഥന്റെ കഥ\nഅഹമ്മദാബാദ്: രണ്ടാം യുപിഎ സര്‍ക്കാര് അധികാരത്തിലിരുന്ന കാലത്താണ് രാജ്യത്ത് ഭരണ തലത്തില് മലയാളികളുടെ വന് പങ്കാളിത്തം ഉണ്ടായിരുന്നത്. കേന്ദ്രമന്ത്രിമാരായി നിരവധി പേര് ഉണ്ടായിരുന്നപ്പോള് തന്നെ ഉദ്യോഗസ്ഥ തലത്തിലും നിരവധി മലയാളികള് ഉണ്ടായിരുന്നു. ഇന്നും രാജ്യത്തെ സുപ്രധാന മേഖലകളിലെ താക്കോല് സ്ഥാനത്ത് മലയാളി ഉദ്യോഗസ്ഥരുണ്ട്. ഇക്കൂട്ടത്തില് ഏറ്റവും പ്രധാനിയായുള്ളത് പ്രധാനമന്ത്രി നരേന്ദ്ര മോദിയുടെ അതിവിശ്വസ്തനായ മലയാളിയായ റിട്ടയേഡ് ഐ.എ.എസ്. ഓഫീസര് കെ. കൈലാസനാഥനാണ്. ഗുജറാത്ത് മുഖ്യമന്ത്രിയായിരുന്ന കാലം മുതല് നരേന്ദ്ര മോദിയുടെ വിശ്വസ്തനായിരുന്ന കൈലസനാഥന് ഇപ്പോള് ആര് ഗുജറാത്ത് മുഖ്യമന്ത്രി […]\nകൊടി സുനി ജയിലിലെ സൂപ്രണ്ടന്‍റ്; ഭക്ഷണ മെനു അടക്കം തീരുമാനിക്കും -കെ. സുധാകരന്\nSeptember 21, 2021 September 21, 2021 editor123 reporterLeaveaComment on കൊടി സുനി ജയിലിലെ സൂപ്രണ്ടന്‍റ്; ഭക്ഷണ മെനു അടക്കം തീരുമാനിക്കും -കെ. സുധാകരന്\nകണ്ണൂര്: കൊടി സുനി വിയ്യൂര് ജയിലിലെ സൂപ്രണ്ടന്‍റാണെന്ന് കെ.പി.സി.സി അധ്യക്ഷന് കെ. സുധാകരന്‍റെ പരിഹാസം. കൊടി സുനിയെ ഏത് ജയിലിലാണോ താമസിപ്പിക്കുന്നത് ആ ജയിലിലെ സൂപ്രണ്ടന്‍റ് ആണ് അയാള്. ഭക്ഷണത്തിന്‍റെ മെനു മുതല് എല്ലാ കാര്യങ്ങളും തീരുമാനിക്കുന്നത് കൊടി സുനിയാണെന്നും സുധാകരന് പറഞ്ഞു. കൊടി സുനിക്ക് ഫോണ് ചെയ്യാനുള്ള സൗകര്യം ജയിലുകളിലുണ്ട്. ഇക്കാര്യത്തില് ഞങ്ങളുടെ പരാതിയുടെ അടിസ്ഥാനത്തില് കണ്ണൂര് ജയിലില് പരിശോധന നടത്തിയ ജയില് ഡി.ജി.പിക്ക് ഫോണ് അടക്കമുള്ള സാധനങ്ങള് ലഭിച്ചിരുന്നു. ഇടത് ഭരണത്തില് എല്ലാ സുഖസൗകര്യങ്ങളോടെയാണ് കൊടി […]\nകാത്തിരുന്ന തീരുമാനം ഉടന് എന്ന് സൂചന, സംസ്ഥാനത്ത് തിയേറ്ററുകള് തുറക്കാന് അനുകൂല സാഹചര്യമെന്ന് മന്ത്രി\nSeptember 21, 2021 September 21, 2021 editor123 reporterLeaveaComment on കാത്തിരുന്ന തീരുമാനം ഉടന് എന്ന് സൂചന, സംസ്ഥാനത്ത് തിയേറ്ററുകള് തുറക്കാന് അനുകൂല സാഹചര്യമെന്ന് മന്ത്രി\nതിരുവനന്തപുരം: സംസ്ഥാനത്ത് സിനിമാ തിയേറ്ററുകള് ഉടന് തുറക്കുമെന്ന് സൂചന. തിയേറ്ററുകള് തുറക്കാന് അനുകൂല സാഹചര്യമെന്ന് മന്ത്രി സജി ചെറിയാന് വ്യക്തമാക്കി. തിയേറ്ററുകള് തുറക്കുന്നത് സര്‍ക്കാരിന്റെ ആലോചനയിലുണ്ട്. എന്നാല് ആരോഗ്യ വിദഗ്‌ദ്ധരുമായി കൂടിയാലോചിച്ച ശേഷമേ അന്തിമ തീരുമാനം കൈക്കൊള്ളൂവെന്ന് സജി ചെറിയാന് പറഞ്ഞു. സംസ്ഥാനത്ത് ടിപിആര് കുറഞ്ഞുവരികയാണ് വാക്‌സിനേഷനും 90 ശതമാനത്തോളം ജനങ്ങളിലെത്തി കഴിഞ്ഞു. ഈ സാഹചര്യങ്ങള് കണക്കിലെടുത്തുകൊണ്ടാണ് തിയേറ്ററുകളും ഓഡിറ്റോറിയങ്ങളും തുറക്കുന്നത് പരിഗണിക്കുന്നതെന്ന് മന്ത്രി വ്യക്തമാക്കി. സീരിയല് സിനിമാ ചിത്രീകരണത്തിന് നിലവില് അനുമതിയുണ്ട്. മാത്രവുമല്ല കോളേജുകളും സ്‌കൂളുകളും തുറക്കാന് […]\nമത സ്പര്‍ധയും, ലൈംഗിക ചാറ്റുകളും: ക്ലബ് ഹൗസ് ചര്‍ച്ചകള് നിരീക്ഷിക്കാനൊരുങ്ങി പൊലീസ്\nSeptember 21, 2021 September 21, 2021 editor123 reporterLeaveaComment on മത സ്പര്‍ധയും, ലൈംഗിക ചാറ്റുകളും: ക്ലബ് ഹൗസ് ചര്‍ച്ചകള് നിരീക്ഷിക്കാനൊരുങ്ങി പൊലീസ്\nതിരുവനന്തപുരം: സമൂഹമാധ്യമമായ ക്ലബ് ഹൗസ് നിരീക്ഷണത്തിനൊരുങ്ങി പൊലീസ്. സമൂഹത്തില് ഭിന്നിപ്പും സ്പര്‍ധയും വളര്‍ത്തുന്ന ചര്‍ച്ചകളും ലൈംഗിക ചാറ്റും ക്ലബ് ഹൗസിലൂടെ നടക്കുന്നതായുള്ള റിപ്പോര്‍ട്ടുകളെ തുടര്‍ന്നാണ് പോലീസ് നിരീക്ഷണം തുടങ്ങിയത്. ഗ്രൂപ്പുകളുടെ അഡ്മിന്‍മാരും സ്പീക്കര്‍മാരും മാത്രമല്ല കേള്‍വിക്കാരും പൊലീസിന്‍റ നിരീക്ഷണത്തിന് വിധേയമാകും. ചര്‍ച്ച നടത്തുന്ന ക്ലബ് ഹൗസ് റൂമുകളില് ഷാഡോ പോലീസിന്‍റെ നിരീക്ഷണം ഉണ്ടായിരിക്കുമെന്ന് മുന്നറിയിപ്പ് നല്‍കിയിട്ടുണ്ട്. റൂമുകളില് കേള്‍വിക്കാരായിരിക്കുന്നവരേയും പോലീസ് ചോദ്യം ചെയ്യും. നേരത്തെ ഹിന്ദി, തമിഴ് ഭാഷകളില് സജീവമായിരുന്ന ‘റെഡ് റൂമുകള്’ സജീവമായി മലയാളത്തിലും ക്ലബ് […]\n‘ഇതാണ് മതേതരത്വം’; കോവിഡ് ബാധിച്ച് മരിച്ച യാക്കോബിന്റെ സംസ്‌കാര ചടങ്ങുകള്‍ക്ക് നേതൃത്വം നല്‍കി മുസ്ലിം യൂത്ത്ലീഗ് പ്രവര്‍ത്തകര്\nSeptember 21, 2021 September 21, 2021 editor123 reporterLeaveaComment on ‘ഇതാണ് മതേതരത്വം’; കോവിഡ് ബാധിച്ച് മരിച്ച യാക്കോബിന്റെ സംസ്‌കാര ചടങ്ങുകള്‍ക്ക് നേതൃത്വം നല്‍കി മുസ്ലിം യൂത്ത്ലീഗ് പ്രവര്‍ത്തകര്\nപുല്‍പ്പള്ളി: കൊവിഡ് ബാധിച്ച് മരണപ്പെട്ട ചീയമ്ബം കുറുമ്ബേമഠത്തില് യാക്കോബിന്റെ സംസ്‌കാര ചടങ്ങുകള്‍ക്ക് നേതൃത്വം കൊടുത്ത് പുല്‍പ്പള്ളിയിലെ മുസ്ലിം യൂത്ത്ലീഗ് പ്രവര്‍ത്തകര്. കഴിഞ്ഞ ദിവസമാണ് സംസ്‌കാര ചടങ്ങുകള് നടന്നത്. ചീയമ്ബം മോര് ബസേലിയോസ് സുറിയാനിപള്ളി ഭാരവാഹികള് പുല്‍പ്പള്ളി പഞ്ചായത്ത് മുസ്ലിംലീഗ് ജനറല് സെക്രട്ടറി സിദ്ധീഖിനെ ബന്ധപ്പെട്ടു. കൊവിഡ് ബാധിച്ച് ഒരാള് മരണപ്പെട്ടിട്ടുണ്ടെന്നും മരണപ്പെട്ടവരുടെ ബന്ധുക്കള് എല്ലാവരും ക്വാറന്റൈനില് കഴിയുന്നതിനാല് സംസ്‌ക്കരിക്കാന് മുസ്ലിം യൂത്ത്ലീഗ് വൈറ്റ് ഗാര്‍ഡ് പ്രവര്‍ത്തകരെ ലഭിക്കുമോ എന്നായിരുന്നു ആവശ്യം. മറ്റൊന്നും ചിന്തിക്കാതെ തയ്യാറാണെന്ന് മറുപടിയും വന്നു. കൊവിഡ് […]